Datasets:

mbazaNLP

/

kinyarwanda_monolingual_v01.0

like 0

Follow

Mbaza NLP 45

Kisoro:Umusore yakubiswe iz’akabwana bimuviramo urupfu nyuma yo gukwekwaho kwiba ibirayi. Polisi yo mu Karere ka Kisoro mu gihugu cya Uganda yatangiye iperereza ku rupfu rw’umusore w’imyaka 22 y’amavuko wishwe n’abaturage akekwaho kwiba ibirayi.Polisi ivuga uyu musore wishwe yitwa Gahinga akaba yari umuturage wo mu gace ka Muganza ,ngo akaba yarishwe mu gitondo cyo ku wa Gatandatu tariki 26 Ugushyingo,2016 nyuma yo gufatirwa mu rugo rw’uwitwa David Ntawuruhunga ari gushyira ibirayi mu mufuka.Chimpreport dukesha iyi nkuru ivuga ko Ntawuruhunga nyuma yo kubona (...)Polisi yo mu Karere ka Kisoro mu gihugu cya Uganda yatangiye iperereza ku rupfu rw’umusore w’imyaka 22 y’amavuko wishwe n’abaturage akekwaho kwiba ibirayi.Polisi ivuga uyu musore wishwe yitwa Gahinga akaba yari umuturage wo mu gace ka Muganza ,ngo akaba yarishwe mu gitondo cyo ku wa Gatandatu tariki 26 Ugushyingo,2016 nyuma yo gufatirwa mu rugo rw’uwitwa David Ntawuruhunga ari gushyira ibirayi mu mufuka.Chimpreport dukesha iyi nkuru ivuga ko Ntawuruhunga nyuma yo kubona uyu musore yahise amutabariza abaturage baraza baramukubita kugeza ashizemo umwuka.Umuvugizi wa Polisi mu Karere ka Kigezi , Elly Maate akaba yaremeje iby’urupfu rw’uyu musore anasaba abaturage kureka umuco wo kwihanira kuko hari amategeko n’inzego zibishinzwe.Yunzemo ko buri muntu wese ufite uruhare mu rupfu rw’uru musore azafatwa agashikirizwa ubutabera kugira ngo aryozwe ibyaha yakoze.Umurambo wa Gahinga ukaba warahise ujyanwa mu buruhukiro bw’ibitaro bya Kisoro.

Abaturage basabiwe kumenyeshwa ibikoresho bizakenerwa mu muganda. Minisiteri y’Ubutegetsi bw’Igihugu MINALOC yagaragaje hakiri kare ibizibandwaho mu muganda usoza ukwezi kwa Mata 2023, inakangurira Inzego z’ibanze kubwira abaturage hakiri kare ibikoresho bizakenerwa mu muganda.  Mu itangazo iyo Minisiteri yasohoye kuri uyu wa Kabiri rivuga ko umuganda usoza ukwezi kwa Mata 2023 uzaba ku italiki ya 29 Mata ukabera ku rwego rw’Umudugudu, uzibanda ku bikorwa birimo guhanga no gutunganya imihanda n’ibiraro; kubakira abatishoboye amacumbi n’ubwiherero; guhanga no gusibura imirwanyasuri, inzira z’amazi; kuzirika ibisenge by’inzu mu rwego rwo gukumira ingaruka ziterwa n’ibiza n’ibindi. MINALOC ikomeza itangaza ko hagamijwe guteza imbere umuganda ushingiye ku bumenyi, Uturere twose dusabwa gutegura uburyo abantu bafite ubumenyi bwihariye batuye mu Mudugudu bazakora umuganda ujyanye n’ubumenyi bwabo no kumenyesha abaturage aho ibyo bikorwa bizabera. Nyuma y’Umuganda hazaganirwa ku ngingo zirimo ubutumwa bwa Minisiteri y’Ibikorwa by’Ubutabazi MINEMA bujyanye n’ibikorwa byo gukumira ibiza mu bihe by’imvura ndetse n’ubutumwa bwa MINALOC bwo gutangiza ku mugaragaro ubukangurambaga bw’isuku n’isukura. Inzego z’Ibanze zikaza zigomba kumenyesha abaturage gahunda y’umuganda kare,aho uzabera n’ibikoresho bizakenerwa. Gucukura imirwanyasuri ni kimwe mu bikorwa birinda ubutaka gutembanwa n’isuri

U Rwanda rwiteguye gusubiza Ubwongereza amamiliyoni yabwo. Perezida wa Repubulika y’u Rwanda, Kagame Paul yavuze ko yiteguye gusubiza Ubwongereza amamiliyoni y’amadolari u Rwanda rwahawe mu gihe imanza zo kwanga amasezerano yo kohereza abimukira mu Rwanda zakomeza. Leta y’Ubwongereza yahaye u Rwanda Miliyoni 240 z’Amapawundi, mu gihe ayandi agera kuri Miliyoni 50 ari mu nzira ariko kugeza ubu bikaba nta mwimukira n’umwe urava mu Bwongereza ngo yoherezwe mu Rwanda. Ubwo Perezida Kagame yabazwaga ikibazo kerekeranye n’ayo mafaranga, yasubije ati “ Azakoreshwa mu gihe gusa abo bantu bazaba baje. Bataje, dushobora gusubiza ayo mafaranga”. Muri ayo masezerano, Leta y’Ubwongereza iteganya kohereza abashaka ubuhungiro mu Rwanda kugira ngo amadosiye yabo yigirwe yo. Abakoherezwa, bashobora kutabona uburenganzira bwo kubona ubuhungiro mu Bwongereza. Avugana na BBC dukesha iyi nkuru, mu gihe yari mu nama yerekeye ubukungu ku Isi( World Economic Forum), Perezida Kagame yitandukanije n’icyahindutse amakimbirane ya Politiki mu Bwongereza. Perezida Kagame, ibi abivuze mu gihe Minisitiri w’Intebe w’Ubwongereza, Rishi Sunak ari mu bibazo mu matora y’inteko ishingamategeko ku mushinga we wo kohereza abimukira mu Rwanda. Minisitiri w’Intebe, yemeza ko umugambi we wo kohereza bamwe mu basaba ubuhungiro akabajyana mu Rwanda bizafasha guca intege abimukira bashaka kwambuka Manche bari mu mato mato mato. Uyu mugambi wo kohereza aba bimukira mu Rwanda, abo mu ishyaka ry’aba Travailliste( Labour Party) bavuga ko ari umugambi uzatwara amafaranga menshi kandi ntacyo uzashyika ho, kandi ko bashobora kutawushyira mu bikorwa mu gihe batsinda amatora. Minisitiri w’Intebe Sunak kandi, ahanganye na bamwe mu ntumwa za rubanda bo mu ishyaka ry’aba Conservateurs( Conservative Party), bavuga ko amategeko adahashya bikwiye kandi Leta igomba kwitegura kwirengagiza amategeko mpuzamahanga kugira ngo indege zitwaye abimukira zitangire kuguruka zerekeza Kigali. intyoza

Nyuma y'urupfu rwa ba bahungu babiri ba Aroni bifashe nabi imbere y'Uhoraho, Uhoraho yabwiye Musa ati: “Bwira mukuru wawe Aroni ye kujya arenga umwenda ukingirije Icyumba kizira inenge cyane ngo yinjiremo uko ashatse, kuko mboneka mu gicu kiri hejuru y'igipfundikizo cy'Isanduku. Aroni nadakurikiza ayo mabwiriza na we azapfa.” Uhoraho akomeza guha Musa aya mabwiriza, yerekeye uko Aroni azajya yinjira mu Cyumba kizira inenge cyane. Ajye abanza ashake ikimasa cy'igitambo cyo guhongerera ibyaha, n'isekurume y'intama y'igitambo gikongorwa n'umuriro. Ajye yiyuhagira maze yambare imyambaro y'umweru igenewe uwo munsi: ikanzu n'ikabutura, n'umukandara n'ingofero. Abisiraheli bajye bamushakira amasekurume y'ihene abiri y'igitambo cyo guhongerera ibyaha, n'isekurume y'intama y'igitambo gikongorwa n'umuriro. Aroni ajye atamba ikimasa cy'igitambo cyo guhongerera ibyaha bye n'iby'umuryango we. Hanyuma azane ya masekurume y'ihene yombi imbere y'Uhoraho mu rugo rw'Ihema ry'ibonaniro, azifindire kugira ngo amenye iy'Uhoraho n'iyo kohēra . Iy'Uhoraho ayitambe ho igitambo cyo guhongerera ibyaha, naho iyo kohēra ayizane imbere y'Ihema ry'Uhoraho ari nzima, kugira ngo ikureho ibyaha by'Abisiraheli maze bayohēre mu butayu. Dore uko bizakorwa: igihe Aroni azaba atamba ikimasa cye cyo guhongerera ibyaha bye n'iby'umuryango we, ajye akura amakara yaka ku rutambiro ayuzuze icyotezo, afate n'amashyi abiri y'umubavu useye kandi uhumura neza, abijyane mu Cyumba kizira inenge cyane. Ashyire umubavu kuri ayo makara imbere y'Uhoraho, maze umwotsi wawo ukingirize igipfundikizo cy'Isanduku irimo ibisate by'amabuye byanditseho Amategeko, bityo ntazapfa. Akoze urutoki mu maraso ya cya kimasa, ayatere ku gipfundikizo ku ruhande rumwegereye, hanyuma yongere ayatere imbere y'Isanduku incuro ndwi. Yice isekurume y'ihene y'igitambo cyo guhongerera ibyaha by'Abisiraheli, ajyane amaraso yayo mu Cyumba kizira inenge cyane, ayagenze nk'uko yagenje ay'ikimasa. Bityo abe ahumanuye Ihema ryahumanijwe n'uguhumana kw'Abisiraheli, n'ibicumuro n'ibyaha byabo byose. Abigenze atyo kuko Ihema ry'ibonaniro riba hagati y'ubwoko buhumanye. Igihe Aroni azaba yinjiye mu Cyumba kizira inenge cyane guhongerera ibyaha bye n'iby'umuryango we n'iby'Abisiraheli bose, ntihakagire undi muntu uba ari mu Ihema ry'ibonaniro. Hanyuma asohoke ajye ku rutambiro ruri imbere y'Ihema ry'Uhoraho, afate ku maraso y'ikimasa n'ay'isekurume y'ihene, ayasīge ku mahembe ari mu nguni zarwo kugira ngo aruhumanure. Akoze urutoki muri ayo maraso ayatere ku rutambiro incuro ndwi, maze abe aruhanaguyeho uguhumana kw'Abisiraheli, arwegurire Uhoraho. Aroni namara guhumanura Icyumba kizira inenge cyane, n'Ihema ry'ibonaniro n'urutambiro, ajye azana ya sekurume y'ihene nzima. Arambike ibiganza bye byombi ku mutwe wayo, arondōre amakosa n'ibicumuro n'ibyaha byose by'Abisiraheli, abiyigerekeho, hanyuma ayishyikirize umuntu ugenewe kuyohēra mu butayu. Bityo iyo sekurume ijyane ibyaha byabo byose mu kidaturwa. Nimara kohērwa mu butayu, Aroni ajye yinjira mu Ihema ry'ibonaniro, yambure ya myambaro y'umweru yinjiranye mu Cyumba kizira inenge cyane, ayisige mu Ihema. Ajye yiyuhagirira mu rugo rwaryo, yambare imyambaro isanzwe y'Umutambyi mukuru, atambe ibitambo bikongorwa n'umuriro, icye n'icy'Abisiraheli bose, ahongerere ibyaha bye n'ibyabo. Hanyuma atwikire ku rutambiro n'urugimbu rwa bya bitambo byo guhongerera ibyaha. Uwajyanye isekurume yo kohēra ajye amesa imyambaro ye, kandi yiyuhagire mbere yo gusubira mu nkambi. Bajye batwikira inyuma y'inkambi impu n'inyama n'amayezi bya cya kimasa, na ya sekurume byatambiwe guhongerera ibyaha, amaraso yabyo akajyanwa mu Cyumba kizira inenge cyane. Uwabitwitse ajye amesa imyambaro ye kandi yiyuhagire mbere yo gusubira mu nkambi. Mujye muhora mukurikiza aya mabwiriza: ku itariki ya cumi y'ukwezi kwa karindwi mujye mwigomwa kurya, mwirinde no kugira umurimo mukora, yaba Umwisiraheli cyangwa umunyamahanga utuye muri mwe. Kuko uwo munsi, Umutambyi mukuru azajya yinjira imbere y'Uhoraho guhongerera ibyaha byanyu byose, kugira ngo muhumanurwe. Uwo munsi mujye muruhuka nk'uko mubigenza ku isabato kandi mwigomwe kurya. Mujye muhora mukurikiza ayo mabwiriza. Ku munsi w'impongano, umutambyi uzaba asīzwe amavuta akegurirwa Uhoraho kugira ngo abe Umutambyi mukuru asimbure se, ajye yambara imyambaro y'umweru igenewe uwo munsi. Ajye ahumanura Icyumba kizira inenge cyane n'ikindi Cyumba cy'Ihema ry'ibonaniro n'urutambiro, ajye ahongerera abatambyi n'abandi Bisiraheli. Mujye muhora mukurikiza ayo mabwiriza yo guhongerera ibyaha byose by'Abisiraheli buri mwaka. Aroni akurikiza ibyo Uhoraho yategetse Musa.

Tobiti yahoraga abara iminsi ishize n'isigaye kugira ngo umuhungu agaruke, ariko ya minsi yose ishira ataragaruka. Nuko aribwira ati: “Aho ntiyaba yaragize impamvu zimukerereza, cyangwa Gabayeli akaba yarapfuye ntabone umuha za feza?” Nuko atangira guhagarika umutima. Umugore we Ana yaribwiraga ati: “Nta kabuza umwana wanjye yarapfuye, ntakiri muzima!” Nuko atangira kuganya no kuririra umwana we agira ati: “Mbega ngo ndagusha ishyano! Mwana wanjye, kuki nakuretse ukagenda kandi ari wowe munezero wanjye!” Tobiti akamucyaha ati: “Mugenzi wanjye, ceceka wikwimena umutwe, nta kabuza yagize impamvu zamukerereje, kuko uwamuherekeje ari umuntu wo kwizerwa akaba na mwene wacu. Reka kwiheba mugenzi wanjye, n'ubu wabona aje!” Ariko Ana aramubwira ati: “Ceceka rekera aho kumbeshya, umwana wanjye yarapfuye.” Buri munsi akajya kurebera mu nzira umuhungu we yanyuze agenda, kuko ari nta muntu n'umwe yari acyizera. Izuba ryamara kurenga agataha, akarara arira kandi aganya ijoro ryose ntabashe kugoheka. Iminsi cumi n'ine Raguweli yageneye ibirori by'ubukwe bw'umukobwa we irangiye, Tobiya aramubwira ati: “Reka ntahe kuko ubu data na mama bibwira ko batazongera kumbona. Mubyeyi ndabigusabye reka nsubire kwa data, nagusobanuriye uko namusize.” Raguweli abwira Tobiya ati: “Mwana wanjye, reka twigumanire. Ngiye kohereza intumwa kwa so Tobiti zimubwire amakuru yawe.” Tobiya aramubwira ati: “Ndabigusabye rwose, reka nsubire kwa data.” Ako kanya Raguweli azanira Tobiya umugore we Sara, amuha n'icya kabiri cy'ibyo atunze byose, abagaragu n'abaja, n'ibimasa n'intama, n'indogobe n'ingamiya, ndetse n'imyambaro n'ifeza n'ibindi bikoresho. Hanyuma bagenda banezerewe. Maze Raguweli asezera kuri Tobiya amubwira ati: “Mwana wanjye, nkwifurije ubuzima bwiza kandi ugire urugendo ruhire! Nyagasani nyir'ijuru abane namwe, wowe n'umugore wawe Sara! Icyampa ngo nzabone abana banyu ntarapfa!” Abwira n'umukobwa we Sara ati: “Genda ujye kwa sobukwe, kuko kuva ubu babaye ababyeyi bawe kimwe n'abakwibyariye. Ugende amahoro mwana wanjye, kandi mu gihe cyose nzaba nkiriho sinzagire ikindi nzumva bakuvugaho, uretse ibyiza!” Hanyuma abasezeraho baragenda. Edina muka Raguweli abwira Tobiya ati: “Mwana wanjye nkunda kandi muvandimwe, Nyagasani abane nawe. Icyampa ngo nzabone abana uzabyarana n'umukobwa wanjye Sara ntarapfa! Imbere ya Nyagasani umukobwa wanjye ndamukuragije, mu buzima bwawe bwose ntuzamubabaze na rimwe. Mwana wanjye, ugende amahoro. Kuva ubu ndi nyoko, naho Sara abaye mushiki wawe. Icyampa ngo tuzabeho twese tunezerewe mu buzima bwacu bwose!” Tobiya ava kwa sebukwe Raguweli yishimye kandi anezerewe, asingiza Nyagasani nyir'ijuru n'isi umwami w'ibyaremwe byose, kuko yatumye agira urugendo ruhire. Raguweli aramubwira ati: “Uragahora unezezwa no kūbaha ababyeyi bawe mu gihe cyose bazaba bakiriho!”

Rusizi: Abacuruza umucanga ngo babangamiwe no gusora badakora. Bimwe mu byatumye abayobozi bafata ingamba zo gufunga aho abacuruzi b’umucanga bakoreraga hazwi ku izina rya Depo ngo nuko hari habangamiye ikiyaga cya Kivu aho ngo basangaga ibidukikije biri kwangirika ku buryo bukomeye. Mu nama abo bacuruzi bagiranye n’ubuyobozi bw’akarere, tariki 02/04/2013, bamwe mu bacuruzi b’umucanga barimo umusaza Rusake Mudesiti yatangaje ko batishimiye aho bagiye kwimurirwa kubera ikibazo cy’umuhanda aho bavuga ko amakoperative yahagaze ngo bakaba bari guhomba. Uwitwa Ugirasebuja avuga ko bababeshyeye ko amafaranga y’umusoro batayatanga nyamara ngo barayatanga ariko ngo bakayatanga batishimye kuko badakora neza kubera kubura aho ibyombo biparika kuko kugeza ubu ngo Imuhari hari umwanya w’icyombo kimwe mu gihe ngo bagira ibyombo bisaga 100; kugeza ubu ngo hahombeye ibicuruzwa bifite agaciro ka miliyoni 200. Umuyobozi w’akarere ka Rusizi, Nzeyimana Oscar, yasabye abacuruzi b’umucanga kuva mu matiku bagatangira gukorera ku cyambu cya Rwinzuki kiri gutunganywa kuko ngo mu byo batekereza byo kubashakira ahandi bitashoboka kuko hamaze kugenda amafaranga miliyoni 100. Yababwiye ko hazakorwa ibishoboka kugira ngo imbogamizi ababacuruzi bagaragaza zirangire, gusa imwe mu mbogamizi ikomeye itabonerwa umuti vuba ni ikibazo cy’umuriro akaba yababwiye ko ibihe Abanyarwanda bagezemo bagomba kureba imbere. Abacuruzi basabye abayobozi kubaha igihe gito cyo gupakurura umucanga wabo aho bari bawurunze kugira ngo bazatangire gukoresha icyambu cya Rwinzuki imicanga yabo yarangiye kuko ngo kugeza ubu hari miliyoni zigera kuri 15. Umuyobozi yavuze ko atahagarika ikicyambu cya Rwinzuki kuko aho kigeze hashimishije mu gihe aho bari gukorera Kubusekanka ubu hagiye guhagarikwa mu gihe cya vuba. Hagati aho hari abacuruzi bimuriye ubucuruzi bwabo mu karere ka Nyamasheke bityo ngo akaba ariho bazajya basorera kuko ariho bari gucururiza. Musabwa Euphrem

Urubyiruko rwa Afurika ni amahirwe mu iterambere ry’ikoranabuhanga – PM Ngirente. Iyi nama ibera i Kigali, yahuje abagera ku 4,000 barimo abayobozi, abakora mu byo guhanga udushya, abashoramari, ibihangange mu ikoranabuhanga n’abandi, ikaba iri kurebera hamwe uko ikoranabuhanga ryafata iyambere mu guhindura ubukungu bwa Afurika. Minisitiri w’intebe Ngirente yagaragaje imibare y’urubyiruko muri Afurika, yagakwiye kuba intandaro y’ahazaza heza ha Afurika mu bijyanye n’iterambere ry’ikoranabuhanga. Yavuze ko Afurika ifite urubyiruko rwiyongera kurusha ahandi, aho kuri ubu habarurwa abagera kuri miliyoni 140 bayongereye mu myaka icumi ishize. Bitarenze mu 2028, umugabane wa Afurika uzaba ubarura abaturage bagera kuri Miliyari batarengeje imyaka 25. Ngirente avuga ko aya ari amahirwe aho kuba umutwari ku mugabane wa Afurika. Ati “Uru rubyiruko dufite ni amahirwe yo kuba twakwisanga cyane mu ikoranabuhanga kuko abakiri bato baba bafite ubushake bwo kwakira ibishya byihuse.” Ati “aha ni ho tubonera agaciro ka sosiyete zigitangira, umumaro wazo ukagera no ku rwego rw’isi mu bijyanye n’iterambere ry’ubukungu.” Ku isi yose, Minisitiri Ngirente yavuze ko sosiyete zigitangira nyinshi ziyobowe n’urubyiruko, ruhugiye mu guhanga imirimo ndetse no guhindurira amateka ibihugu byabo. Uru rubyiruko ruzana ibitekerezo bishya, biba akenshi bikenewe ngo hahangwe udushya ndetse habeho no kurushanwa. Mu Rwanda, ibitekerezo byinshi by’urubyiruko biri kuzana ibisubizo by’ ibibazo igihugu gifite. Aha yatanze urugero rwa tap and go app, ikoranabuhanga rifasha kwishyura udakoresheje amafaranga mu ngendo zitandukanye abakoresha imodoka zitwarira abantu hamwe bifashisha muri Kigali. Umwaka ushize iri koranabuhanga ryanagejejwe muri Cameroun. Mu myaka mike ishize, u Rwanda rwatangije Miss Geek Award, irushanwa rihuza ba rwiyemezamirimo b’abakobwa bafite imishinga irimo udushya mu ikoranabuhanga dushobora kuzanira ibisubizo bimwe mu bibazo igihugu gifite. Iri rushanwa rya Miss Geek Rwanda ryaje kwaguka ubu rigeze ku kuba Miss Geek Africa. Abatsinda iri rushanwa bahembwa ibihembo birimo amafaranga, amahirwe yo guhabwa amahugurwa ndetse no kuba babona abandi bafatanyabikorwa bagura imigabane mu mishinga yabo. Ku bwa minisitiri wIntebe Ngirente, ikoranabuhanga ni ingirakamaro cyane kuko ari ryo musingi uzahuza Afurika mu buryo busobanutse kandi bwihuse. Kuri iki kintu Minisitiri Ngirente yerekanye aho u Rwanda ruhagaze agira ati “Guverinoma y’u Rwanda, binyuze mu ngamba z’igihugu z’impinduka mu iterambere hagati ya 2017 -2014, zigamije guhugura urubyiruko rwose (kuva ku myaka 16 kugeza ku myaka 30) mu bijyanye n’ikoranabuhanga bitarenze 2024. Asobanura ibi, yavuze ko ibi bizashoboka binyuze muri gahunda y’igihugu yo kwigisha ikoranabuhanga igamije gutuma abakuze bamenya ikoranabuhanga bazaba bari byibura kuri 60% bitarenze mu 2024. Mu biganiro bya mugitondo kandi, abari aho bagaragaje ko Afurika ikeneye rwose gukoresha ikoranabuhanga kugirango irenge imbogamizi zayo. Fatoumata Ba, umuyobozi mukuru wa Janngo, sositye yo muri Cote d’Ivoire y’ikoranabuhanga, yagize ati “Afurika ni yo iza imbere y’iyindi migabana mu gukoresha cyane telefone zigendanwa, kandi ikomeje kuza imbere mu bijyanye no gukoresha ikoranabuhanga mu bucuruzi (e-commerce) nyamara igakomeza gusigara inyuma.” Abitabiriye iyi nama bemeranyijwe ko kugirango umugabnae ugire iterambere rirambye mu by’ubukungu, guverinoma n’abakora ubucuruzi bagomba gukora ku buryo ikoranabuhanga rikora ku buryo bworoshye kugirango abikorera bagire uruhare rufatika mu kugabanya ubukene ari nako bazamura ubukungu. Inama ya Transform Africa Summit yatangiye kuri uyu wa kabiri tariki 14 Gicurasi 2019, ikazasozwa tariki 17 Gicurasi 2019, ikaba iri kubera muri Kigali Convention Center. Benshi mu bazwi cyane mu ikoranabuhanga ku isi bazabona umwanya wo kuganirira abitabiriye iyi nama, barimo Dr Donald Kaberuka, wahoze ari perezida wa Banki Nyafurika Itsura Amajyambere, ubu akaba ayoboye inama ya Global Fund, Strive Masiyiwa, umuyobozi nshingabikorwa akaba n’uwashinze Econet Wireless n’abandi. Ku ruhande rwa Transform Africa Summit, hari kuba kandi inama nyinshi ku iterambere ry’ikoranabuhanga, zigamije gushakira ibisubizo ibibazo byinshi biboneka hirya no hino ku isi.

Karate: The Champion Sport Academy yegukanye irushanwa ryo #Kwibuka30. Ni irushanwa ryabanjirijwe n’urugendo rwo gusura Urwibutso rwa Jenoside yakorewe Abatutsi mu 1994 rwa Nyanza ya Kicukiro, baganirizwa ku mateka asharira Abatutsi bari bahungiye mu cyakoze ari ETO Kicukiro banyuzemo. Nyuma y’iki gikorwa hakurikiyeho irushanwa ryari ryitabiriwe n’amakipe 34 yarimo 14 y’abakobwa ndetse na 20 y’abahungu bahatanye mu byiciro bibiri ari byo Kumite na Kata. Mu bagabo muri Kata ikipe ya The Champion Sport Academy ni yo yahize izindi iba ya mbere, ikurikirwa na ZEN Karate DO. Muri iki cyiciro mu bakobwa ikipe ya Agahozo Shalom niyo yabaye iya mbere ikurikirwa n’ikipe ya The Great Warriors. Mu cyiciro cya Kumite, ikipe ya The Great Warriors Academy ni yo yahize izindi ikurikirwa na The Champion Karate Academy, ariko iyi The Champion Karate Academy muri iki cyiciro iyobora mu bakobwa ikurikirwa na Agahozo Shalom. N’ubwo amakipe yari yitwaye neza mu byiciro bitandukanye, kumenya ikipe yatwaye igikombe hateranywa imidali ikipe yabonye mu byiciro bitandukanye aho byasize ikipe ya The Champion Sport Academy ari yo icyegukanye kuko yegukanye imidali ibiri ya zahabu mu cyiciro cya Kata ku bakobwa ndetse n’abahungu. Muri iri rushanwa hanabayeho igikorwa cyo kuremera umuturage warokotse Jenoside yakorewe Abatutsi mu 1994 witwa Rudahunga Alexis w’imyaka 52 y’amavuko utuye mu murenge wa Kagarama mu karere ka Kicukiro, akaba afite ubumuga bwa burundu yatewe na Jenoside. Umunyamakuru @UwimanaJeanJul1

Rubavu: Imodoka 2 zagonganye benshi bahasiga ubuzima. Mu gitondo cyo kuri uyu wa Kabiri, ahagana saa Yine, mu Murenge wa Gisenyi mu Karere ka Rubavu habereye impanuka ikomeye y’imodoka yakomerekeyemo benshi.Iyi mpanuka yabereye ahazwi nko kwa Gacukiro,aho imodoka ya caoster ya sosiyete ya Virunga yavaga mu i Rubavu yerekeza i Kigali yagonganye n’ikamyo itwara ibikomoka kuri peteroli.Amakuru y’ibanze aravuga ko abantu 3 barimo n umushoferi wa Virunga bahise bitaba Imana.Biravugwa ko iyi mpanuka yatewe n’iyi kamyo yari yikoreye mazutu yacitse (...)Mu gitondo cyo kuri uyu wa Kabiri, ahagana saa Yine, mu Murenge wa Gisenyi mu Karere ka Rubavu habereye impanuka ikomeye y’imodoka yakomerekeyemo benshi.Iyi mpanuka yabereye ahazwi nko kwa Gacukiro,aho imodoka ya caoster ya sosiyete ya Virunga yavaga mu i Rubavu yerekeza i Kigali yagonganye n’ikamyo itwara ibikomoka kuri peteroli.Amakuru y’ibanze aravuga ko abantu 3 barimo n umushoferi wa Virunga bahise bitaba Imana.Biravugwa ko iyi mpanuka yatewe n’iyi kamyo yari yikoreye mazutu yacitse feri ikagonga iyi modoka yo mu bwoko bwa Coaster ya Virunga.Abakomeretse n’abitabye Imana bajyanywe ku Bitaro bya Gisenyi mu gihe Polisi y’Igihugu ikomeje ibikorwa by’ubutabazi.Bamwe mu bagize imiryango y’abari muri Coaster ya Virunga bahise bajya aho bakirira indembe ku Bitaro bya Gisenyi kugira ngo bamenye uko bamerewe.Umuvugizi wa Polisi y’u Rwanda ishami rishinzwe Umutekano wo mu muhanda, SSP Irere Rene, yabwiye UMUSEKE ko bagikora ubutabazi gusa abantu batatu bamaze kwitaba Imana.Yagize ati “Kugeza ubu abamaze kwitaba Imana ni batatu ariko andi makuru aracyakusanywa.”

Umunyarwenya Kadudu wabwiwe ko aseka nabi bimutera ipfunwe. Kaduhire Kadudu ukomoka mu Karere ka Gicumbi wamenyekanye nk’umunyarwenya muri Gen-Z Comedy yakuze abwirwa ko aseka nabi bikamutera ipfunwe mu bandiUyu munyarwenya ukiri muto yakiriwe n’iri tsinda ry’abanyarwenya bamubera umuryango, bamwubakamo icyizere atangira kwitinyuka, agaragaza impano ye yo gusetsa abantu benshi batangira no kumukunda.Mu kiganiro na InyaRwanda yatangaje ko yakuranye agahinda yatewe na bamwe bamubwiraga ko batamukunda ndetse badakunda bimwe bigaragara kuri we nk’uburyo asekamoYagize ati “ Bambwiraga ko mfite ijwi ribi kandi mvuga nabi bigatuma niyanga ngatinya no kuvugira mu bantu”.Yashimiye cyane umuyobozi wabo Fally Merci wamubaye hafi muri iyi nzira akabasha kugaragaza impano ye, atangiye kubona nk’akazi kazamutunga no mu myaka iri imbere.Yagize ati “ Bambwiraga ko mfite ijwi ribi kandi mvuga nabi bigatuma niyanga ngatinya no kuvugira mu bantu”.Mu butumwa Kadudu yageneye Fally Merci yagize ati “ Merci warakoze cyane gutekereza Gen-Z, uko biri kose hari impamvu kandi Imana izabiguheramo umugisha nukomeza gukora ukanasenga”.Yatangaje ko afite intego yo gukomeza gukora akagera kure ndetse agakabya inzozi ze.

#COVID19: Bamwe mu bakina umupira w’amaguru bari mu bwigunge bukabije. Ubu bushakashatsi bwakozwe hagati y’itariki ya 22 Werurwe na 14 mata bukorerwa ku bakinnyi 1.600 baba mu Bwongereza, Ubufaransa, Ubusuwisi, Afurika y’epfo na Leta zunze ubumwe za Amerika , ndetse n’ahandi hose ku isi aho ingamba zo kwirinda icyorezo Covid-19 zakajijwe. Ibyavuye muri ubu bushakashatsi byagaragaje ko abagore aribo bugarijwe cyane n’iki kibazo kuko mu babajijwe, abagera kuri 22% bagaragaje ibimenyetso by’agahinda gasaze no kwigunga (depression), mu gihe abagabo ari 13%. Ijanisha ry’abakinnyi bagaragaza ibimenyetso by’agahinda gasaze ngo byari hejuru ku bakinnyi bahangayikishijwe n’ejo hazaza habo mu ruhando rw’umupira w’amaguru, nkuko bivugwa n’uru rugaga mpuzamahnga rw’abakinnyi mu bushakashatsi rwafatanyijemo n’ibitaro bya kaminuza ya Amsterdam. Uru rugaga rukomeza ruvuga ko impungenge ku buzima bwo mu mutwe bw’abakinnyi zidakwiye gutuma amarushanwa asubukurwa igitaraganya, nkuko byavuzwe n’umunyamabanga wa FIFPRO mu kiganiro n’itangazamakuru cyabaye kuri uyu wa mbere hifashishijwe ikoranabuhanga. Umunyamakuru @ naduw12

Racheal Nachula. Racheal Nachula (wavutse 14 Mutarama 1986) ni umukinnyi wu mupira wa maguru wabigize umwuga uvuka muri Zambiya wahoze akina siporo ukina nku mukinnyi ukina imbere muri shampiyona ya Espagne mu ikipe ya Zaragoza hamwe ni kipe yi gihugu ya bagore ya Zambiya . Imikino ngororamubiri. Azobereye muri metero 400, Nachula yegukanye umudari wa bronze muri Shampiyona nyafurika ya 2008, mugihe cyiza cyamasegonda 51.39. Yitabiriye imikino ya Commonwealth mu 2006, Shampiyona y’abatarengeje imyaka 2006, Shampiyona y’imbere mu 2008, ndetse n’imikino Olempike yo mu 2008 atujuje ibyiciro byanyuma. Yatsindiye umudari wa silver muri 400 m mu marushanwa y’imikino ngororamubiri muri Afurika yo mu 2009, yandika igihe cya 53.34 amasegonda. Afite kandi amasegonda 23.42 muri metero 200, yagezweho muri Gicurasi 2007 muri Gaborone . 

LeBron James yashimye imyambaro ya Moshions Sudani y’Epfo yaserukanye. Yabivuze nyuma y’ubutumwa bwatambukijwe ku rubuga rwa ‘LeagueFits’, bugaragaza ko Ikipe y’Igihugu ya Sudani y’Epfo yitabiriye imikino Olempike 2024 yambaye neza. Mu bitekerezo byatanzwe kuri aya amafoto yashyizwe kuri uru rubuga aherekejwe n’ubutumwa, LeBron James, yanditse agaragaza ko aba basore bari bambaye neza. Ati “Abahungu basa neza.’’ Ubwo imikino ya Olempike yatangiraga abinyujije ku mbuga nkoranyambaga ze, Turahirwa Moses yagaragaje ko yishimiye kuba ari we wambitse Ikipe y’Igihugu ya Basketball ya Sudani y’Epfo. Ati “Dutewe ishema no kugera i Paris aho twambitse Ikipe y’Igihugu ya Sudani y’Epfo yitabiriye Imikino Olempike, imyenda yose yahanzwe inakorwa na Moshions.” Ikipe y’Igihugu ya Sudani y’Epfo iherutse guca igikuba nyuma yo gutsindwa bigoranye na Leta Zunze Ubumwe za Amerika amanota 101 kuri 100 mu mukino wa gicuti bakinnye bitegura imikino Olempike. Imikino Olempike yatangijwe ku mugaragaro mu muhango wabaye ku wa Gatanu, tariki 26 Nyakanga 2024 i Paris mu Bufaransa ku mugezi wa Seine. Ni ku nshuro ya 33 iyi mikino igiye gukinwa mu mpeshyi kuva habaye iya mbere i Athènes mu Bugereki mu 1896. LeBron James yishimiye imyambaro Moshions yambitse Ikipe y’Igihugu ya Sudani y’Epfo Abakinnyi ba Sudani y'Epfo mu myambaro ya Moshions LeBron James yishimiye uburyo Sudani y'Epfo yaserutse yambaye

Imijyi ya Kenya irimo n’umurwa mukuru yabereyemo imyigaragamyo. Ku itariki ya 27 Mutarama 2024 abantu uruvunganzoka biganje mo abagore biraye mu mihanda mu turere twinshi tw’igihugu cya Kenya bamagana ubwicanyi ndetse n’irindi hohoterwa bakorerwa. Mu mijyi irimo Nairobi, Nakuru, Mombasa, Nyeri na Lodwar hari hakoraniye imbaga y’abantu bigaragambya bitwaje ibyapa byanditseho amazina y’abagore bishwe. Iyi myigaragambyo yadutse yadutse nyuma y’urupfu rw’umugore witwa Rita Waeni wasanzwe yishwe atemaguwe bamujugunya ibice by’umubiri we byashizwe mu ishashi. Ibitangazamakuru birimo BBC bivuga ko abigaragambije i Nairobi bagaragazaga agahinda kenshi basaba ko na bo bakwiye gufatwa nk’abandi bantu, aho gufatwa nk’inyamaswa ndetse bavuga ko abagabo babica na bo ari abanyantege nke. Imiryango irengera abagore muri Kenya asaba ko icyaha cyo guhohotera abagore byagirwa icyaha kiremereye kandi ibihano bihabwa uwagikoze bikiyongera. Ubusanzwe igihugu cya Kenya gifite amategeko ahana icyaha cy’ihohotera rishingiye ku gitsina ariko abenshi mu barikora ntibahanwa ndetse nugerageje kurega urubanza rumara igihe kinini mu rukiko rutaburanishwa. IbUubushakashatsi bwakozwe mu gihugu cya Kenya mu mwaka w’2022 bwagaragaje ko umugore cyimwe cya gatatu cy’abagore muri Kenya bahohoterwa ku mubiri mu buzima bwe. Raporo y’Umuryango  Amnesty International uharanira uburenganzira bwa muntu igaragaza ko abagore n’abakobwa barenga 500 bishwe mu gihugu cya Kenya hagati ya 2016 na 2023. Abenshi muri abo bagiye bicwa n’abakunzi babo cyangwa abantu baziranye nabo.

KATUMBI YANENZE ABAPEREZIDA BAMWE B’AFRICA KU MATORA YO MURI CONGO.. Kuri uyu wa gatatu, Moise Katumbi yavuze ku nshuro ye yambere kuva ibisubizo by’amatora yo ku ya 20 Ukuboza byatangazwa ku ya 31 Ukuboza na CENI. Mu butumwa, Moise Katumbi waje ku mwanya wa kabiri n’amajwi 18% inyuma ya Felix Tshisekedi wagize 73%. Avuga ko yatunguwe n’ubutumwa bwinshi bw’ishimwe bwatanzwe na “abavandimwe b’Abanyafurika” bugenewe Félix Tshisekedi kuba yongeye gutorerwa Manda ye ya Kabiri. Ati: “Abafatanyabikorwa b’inshuti,n’abavandimwe b’Abanyafurika, ntabwo Abanyekongo bafite uburenganzira bwo kwihitiramo umuyobozi nyabyo? Mbwira mu gihugu ki ku isi dusangamo imashini zitora mu maboko y’abakandida ba leta kandi twihutira gutangaza no gushimira uwatsinze amatora. Mbira igihugu kimwe aho uwatsinze atangazwa hashingiwe ku biro by’itora n’imashini, umubare tutazi no ku munsi w’amatora?.” Abakuru b’ibihugu bagera icumi bo muri Afurika bishimiye intsinzi ya Félix Tshisekedi mu matora ya perezida. Aya matora yagaragayemo amakosa menshi yagaragaye cyane cyane mu butumwa bwo gukurikirana amatora mu gihugu no mu mahanga. Moise Katumbi ati: “Ndabasaba kudacogora, mureke gucika intege cyangwa kwiheba ahubwo, gusubukura urugendo twatangiriye hamwe kuko nta kintu cyarangiye, byose biracyashoboka”. Yahamagariye abamushyigikiye ko barwanywa ibyavuye mu matora binyuze mu “bikorwa by’amahoro na demokarasi” bikorwa n’imbaraga mu buryo bw’imibereho na politiki z’impinduka. Ariko kugeza ubu, nta tariki yatanzwe kuri ibyo bikorwa. Ibi Katumbi abitangaje nyuma yuko leta zunze ubumwe z’amerika zitanze umuburo ku bakandida batsinzwe amatora yo muri Congo.

Ababyeyi barasaba abarezi gutinyura abanyeshuri indimi z’amahanga. Babisabye abarezi b’iri shuri kuri uyu wa 26 Mutarama 2016, ubwo bishimiraga imitsindire y’abana babo mu bizamini bya Leta bisoza umwaka wa 2015 mu mashuri abanza. Ababyeyi bavuga ko iri shuri ryigisha neza ndetse n’abana hafi ya bose bagatsinda, ariko bakaba bagifite ikibazo cyo kwitinya mu kuvuga indimi z’amahanga. Basaba abayobozi b’icyo kigo kujya batinyura abana bakamenya izindi ndimi cyane cyane Icyongereza. Pasteur Antoine Mutunzi, umubyeyi urerera muri icyo kigo, agira ati “Rwose pe, iri shuri turarikunda, ndetse unasanga abana bacu bazi izi ndimi bakazandika pe, ariko ikibazo bagira, baritinya mu kuzivuga, tugasaba abarezi ko bajya babafasha bakabatinyura”. Abo babyeyi bagaragaza imbogamizi y’uko akenshi abana bagera iwabo, abo basanze bagasanga nta ndimi bazi, bityo bagasaba abarezi gufasha abana bakazitunyukira ku ishuri. Sinamenye Jean Maurice, Umuyobozi wa Centre Scolaire Amizero, we avuga ko iyo abana bari mu kigo, indimi z’amahanga bazikoresha, gusa ngo ikibazo kiba iyo batashye. Ati “Hano barazivuga pe, kandi tunafite intego zo kugira ngo umwana amenye izi ndimi, bityo ashobore guhangana ku isoko ry’umurimo cyane cyane muri Afurika y’Iburasirazuba”. Uyu muyobozi agasaba ababyeyi ko igihe abana batashye, bakwiye kujya bakabakangurira gusibira mu byo bize, biyibutsa n’izo ndimi z’amahanga. Centre Scolaire Amizero yatsindishije abana 65 mu bana 72 mu bizamini bya Leta bahabwa kwiga mu bigo bicumbikira abanyeshuri. Imanzi Sendarasi Deny, umwe mu bana babonye amanota meza, avuga ko byose kubigeraho biterwa n’ubwitange bw’abarezi babo ndetse bakanatozwa ikinyabupfura. Asaba barumuna be gukurana umuco wo ubaha, kuko ari byo bituma bamenya ibyo batazi. Ubuyobozi bw’Akarere ka Ruhango, bwo busaba ababyeyi ndetse n’abayobozi, gukomeza kurangwa n’ubufatanye, mu guteza imbere ireme ry’uburezi.

APR FC yatsinze Marine FC, Musanze FC itsinda Gorilla FC. Muri uyu mukino APR FC yaherukaga gutsindwa na Bugesera FC ibitego 2-1 yari yakoze impinduka mu bakinnyi babanje mu kibuga dore ko nko mu izamu yari yabanjemo uwitwa Mutabaruka Alexandre usanzwe ari umunyezamu wa gatatu.Igice cya mbere cy’umukino cyaranzwe no kuba amakipe yombi yahererekanyaga umupira neza ariko uburyo bw’ibitego imbere y’izamu ntibube bwinshi. Ku munota wa 29 ikipe ya APR FC yabonye uburyo bwa mbere bukomeye ku mupira Mugunga Yves yatereye inyuma y’urubuga rw’amahina umupira ukubita umutambiko w’izamu.Ku munota wa 38 Marine FC yakinaga neza cyane ihanahana nayo yabonye uburyo bwa mbere bukomeye ubwo Gitego Arthur yacengaga Byiringiro Gilbert maze atera ishoti rikomeye ryaciye hejuru zamu mu ntera nto cyane, igice cya mbere kirangira amakipe yombi anganya 0-0. Mu gice cya kabiri cyari gitandukanye n’igice cya mbere cyane kuko APR FC yakinnye irusha ikipe ya Marine FC yakiniraga inyuma ikoresha uburyo bwo gusatira byihuse. APR FC yakinaga irusha Marine FC yabonye igitego ku munota wa 77 gitsinzwe na Byiringiro Lague ku ishoti yatereye kure umunyezamu wa Marine FC ntiyashobora gukuramo umupira. APR FC yakomeje gukina neza cyane cyane hagati mu kibuga ari nako Marine FC ikora amakosa yo gutakaza imipira myinsi byatumye Mugisha Bonheur nawe ku munota wa 90 aterera ishoti kure abonera APR FC igitego cya kabiri cyasoje umukino itsinze ibitego 2-0. Mu yindi mukino ikipe ya Espoir FC yari yakiriye Rutsiro FC amakipe yombi anganya 0-0 mu gihe Musanze FC yatsinze Gorilla FC ibitego 2-0 byatsinzwe na Victor Omondi na Namanda Wafula. Kuri uyu wa kane imikino irakomeza: Kuri Stade ya Kigali Saa Cyenda Kiyovu Sports izakira Etincelles FC mu gihe Police FC Saa kumi n’ebyiri izahakirira Bugesera FC. Rwamagana City izakira Gasogi United i Ngoma. Sunrise izakira Mukura VS mu kare ka Nyagatare. Abakinnyi 11 APR FC yabanje mu kibuga: Mutabaruka Alexandre( Umunyezamu),Byiringiro Gilbert,Ishimwe Christian,Buregeye Prince ,Nshimiyimana Yunussu,Itangishaka Blaise,Mugisha Bonheur ,Kwitonda Alain,Ishimwe Anicet,Mugunga Yves ,Nshuti Innocent Umunyamakuru @UwimanaJeanJul1

Messi yongeye kwandika amateka muri Amerika ashimisha ibyamamare birimo DJ Khaled[AMAFOTO]. Umunyabigwi muri Ruhago y’Isi ,Lionel Messi yongeye gufasha ikipe ye ya Inter Miami yo muri Leta zunze Ubumwe za Amerika kugera ku itsinzi , binezeza ibyamamare bitandukanye byari byitabiriye uyu mukino.Mu ijoro ryakeye rishyire kuri uyu wa Gatatu,saa saba n’iminota 30 kuri DRV PNK Stadium ikipe ya Inter Miami yakiraga Atlanta mu mikino ya League Cup. View this post on InstagramA post shared by DJ KHALED (@djkhaled) Uyu wariwo mukino Lionel Messi akinnye abanje mu kibuga nyuma (...)Umunyabigwi muri Ruhago y’Isi ,Lionel Messi yongeye gufasha ikipe ye ya Inter Miami yo muri Leta zunze Ubumwe za Amerika kugera ku itsinzi , binezeza ibyamamare bitandukanye byari byitabiriye uyu mukino.Mu ijoro ryakeye rishyire kuri uyu wa Gatatu,saa saba n’iminota 30 kuri DRV PNK Stadium ikipe ya Inter Miami yakiraga Atlanta mu mikino ya League Cup.View this post on InstagramA post shared by DJ KHALED (@djkhaled)Uyu wariwo mukino Lionel Messi akinnye abanje mu kibuga nyuma y’uko uwa mbere yakinnye muri Inter Miami yinjiye mu kibuga asimbuye ku munota wa 55.Nyuma y’uko ku mukino wa mbere kandi w’uyu mukinnyi ukomoka muri Argentine hitabiriye ibyamamare b’itandukanye birimo Kim Kardashian,Libron James ndetse na Selena Williams no mu ijoro ryakeye niko byari bimeze.Ibyamamare byari byaje kwihera ijisho ni DJ Khaled, umuraperi P Diddy ndetse n’umuhanzikazi Camila Camila Cabello.Mbere y’uko Kandi umukino utangira umwana wa DJ Khaled waruri imbere ya Messi yafashwe n’ikiniga bisaba ko uyu mukinnyi abanza kumuhoza anamubaza igitumye arira.Uyu mukino waje kurangira Inter Miami inyagiye Atlanta ibitego 4-0,igitego cya 1 cyabonetse ku munota wa 8 gitsinzwe na Lionel Messi ndetse no ku munota wa atsinda icya 2 ahawe umupira mwiza na Robert Thomas Taylor.Ibindi bitego 2 byatsinzwe na Robert Thomas Taylor ku munota wa 44 ahawe umupira na Benjamin Cremaschi ndetse no ku munota wa 53 ahawe umupira na Messi.Kuba Lionel Messi yafashije ikipe ye kubona intsinzi atsinda ibitego 2 byatumye ahita yuzuza ibitego 100 amaze gutsinda mu makipe 3 amaze kunyuramo.Lionel Messi ahoza umwana wa DJ Khaled mbere y’uko umukino utangiraView this post on InstagramA post shared by DJ KHALED (@djkhaled)

Umunyamabanga Mukuru wa FPR Wellars Gasamagera yagiriye uruzinduko mu Bushinwa. Umuryango RPF-Inkotanyi ubinyujije ku rubuga rwa X, batangaje ko uruzinduko rw’Umunyamabanga Mukuru w’uyu muryango, yagiriye mu Bushinwa rugamije gutsura umubano hagati y’amashyaka yombi. Muri uru ruzinduko rwe, Hon Gasamagera yagiranye ibiganiro n’abayobozi bakuru mu Ishyaka CPC, asura ishuri ry’iri shyaka n’ibigo birimo Huawei Technologies, Alibaba ndetse n’indi mishinga y’iterambere ritangiza ibidukikije. Ibihugu byombi bisanzwe bifitanye umubano mwiza ushingiye ku iterambere ry’abaturage babyo, ririmo ibikorwa n’inkunga zitandukanye zatanzwe n’igihugu cy’u Bushinwa, bikubiye mu masezerano ibihugu byombi bifitanye. Mu mwaka wa 2018, u Rwanda n’u Bushinwa byasinyanye amasezerano 15 y’ubufatanye, nyuma y’uruzinduko rwa Prezida w’icyo gihugu, Xi Jinping yagiriye mu Rwanda. Ayo masezerano ari mu rwego rw’ubucuruzi, ishoramari, ingendo zo mu kirere, urwego rw’ubuzima n’ubucukuzi bw’amabuye y’agaciro. Ku ruhande rw’u Rwanda, hari abacuruzi boherezayo ikawa n’icyayi, hari aboherezayo ibikomoka ku matungo nk’impu ndetse n’amabuye y’agaciro, ariko bakanatumizayo ibicuruzwa bitandukanye. Umunyamakuru @ musanatines

KIE yatwaye igikombe cya Beach Handball. Mu makipe atandatu yari yitabiriye iryo rushanwa mu rwego rw’abagabo, KIE na Police ya Rubavu nizo zageze ku mukino wa nyuma, maze KIE itsinda Police amanota 2-0, yongera kwisubiza igikombe yari yaratwaye umwaka ushize. Mu yandi makipe y’abagabo yitabiriye iryo rushanwa harimo SFB, Kaminuza Nkuru y’u Rwanda, Stella Maris na Rubavu. Mu rwego rw’abagore, amakipe atatu yari yitabiriye, Stella Maris y’i Rubavu niyo yegukanye igikombe nyuma yo gutsinda ku mukino wa nyuma KIE kuri penaliti 6-5, nyuma yo kunganya amanota. Indi kipe yari yaje ariko ntibashe kugera ku mukino wa nyuma ni Rubavu. Muri iri rushanwa kandi hanakinnye amakipe y’abana aho ikipe yitwa Only One yatsinze ku mukino wa nyuma abandi bana bitwa Ibisumizi. Andi makipe y’abana yakinnye iryo rushanwa ni Lion ndetse na New Vision. Amakipe yabaye aya mbere muri buri cyiciro yahawe igikombe n’ibindi bihembo byatanzwe na Sulfo isanzwe itera inkunga iryo rushanwa. Theoneste Nisingizwe

UEFA yasubitse imikino muri Israel. Impuzamashyirahamwe y’Umupira w’Amaguru ku Mugabane w’u Burayi UEFA yahagaritse imikino muri Israël mu gihe kirenga ibyumweru bibiri kubera intambara iri kubera muri iki gihugu. Mu itangazo UEFA yashyize hanze ku Cyumweru tariki 8 Ukwakira 2023, yavuze ko ibibazo by’umutekano biri muri Israël ari byo byatumye ifata iki cyemezo cyo guhagarika imikino muri iki gihugu. Imwe mu mikino yasubitswe harimo uwo gushaka itike y’igikombe cy’u Burayi cya 2024 wari guhuza Israel n’u Busuwisi tariki 12 Ukwakira 2023. Hari kandi igikombe cy’u Burayi cy’abatarengeje imyaka 17 cyari kwitabirwa na Israel, u Bubiligi, Gibraltar na Wales kuva tariki 11-17 Ukwakira 2023. Hasubitswe kandi imikino ibiri mu y’igikombe cy’abatarengeje imyaka 21 yari guhuza Israel na Estonia tariki 12 Ukwakira 2023, n’uw’u Budage tariki 17 ukwakira 2023. Iki cyemezo cya UEFA cyafashwe nyuma yaho kuri uyu wa Gatandatu tariki 7 Ukwakira 2023 Umutwe wa Hamas wo muri Gaza, ugabye igitero ku butaka bwa Israël ukarasa ibisasu birenga 5 00 ku butaka bw’iki gihugu. Iyi ntambara ikomeje gufata intera aho kugeza ubu nyuma y’iminsi itatu itangiye abantu barenga1100 bamaze kuhasiga ubuzima, abandi benshi bagakomereka n’ibikorwa byinshi byiganjemo inyubako bikangirika bikomeye. SHEMA IVAN

ubuzimagatozi n’ubwisanzure by’ikigo cya Leta, kugira ngo ingingo “titre” ibe ngufi bityo ibindi bisobanuro bigaragare mu ngingo ubwayo. Ni ukuvuga ngo rero inyito yarahinduwe yandikwa mu buryo bukurikira: Ubuzimagatozi n’ubwisanzure bw’Ikigo cya Leta. Indi ngingo ni ingingo ya 10 yahindutse ingingo ya 9 ivuga abagize inama y’ubuyobozi b’Ikigo cya Leta. Kuri iyi ngingo hakozwe ubugororangingo hongerwamo itsinda ry’amagambo barimo Perezida na Visi Perezida, Kugira ngo uru rwego rwa Perezida n’urwa Visi Perezida rubanze rushyirweho mbere yuko ruhabwa inshingano, kuko mu gika cya 2 cy’iyi ngingo hahitaga hagaragara inshingano zihabwa Perezida na Visi Perezida kandi nta handi bigeze bavugwa. Rero mu gika cya mbere hakaba hongerewemo barimo Perezida na Visi Perezida kugira ngo baze guhabwa inshingano ariko bagaragaye ko bashyizweho. Ikindi cyakozwe muri iyi ngingo ni uko mu gika cya kabiri n’icya gatatu hongewemo itsinda ry’amagambo iryo teka kugira ngo birusheho kumvikana ko iteka rivugwa ari irivugwa mu nteruro ibanza y’icyo gika. Ingingo ya 16 yahindutse iya 15 ivuga inshingano z’urwego nshingwabikorwa, igika cya nyuma cy’iyi ngingo cyakorewe ubugororangingo itsinda ry’amagambo amategeko agenga amasosiyete y’ubucuruzi ya Leta, risimbuzwa itsinda ry’amagambo iteka rya Perezida rivugwa mu ngingo ya 5 y’Itegeko Ngenga yahindutse iya 4, igika cya 4 mu rwego rwo kwirinda ko haba ukwitiranya ibintu hakaba hakumvikana ko hari amategeko yihariye agenga amasosiyete y’ubucuruzi ya Leta, ayo mategeko ntabwo ahari ahubwo ahari azwi ni agenga amasosiyete muri rusange. Ingingo ya 17 yahindutse iya 16 abagize urwego nshingwabikorwa rw’ikigo cya Leta. Mu gika cya mbere itsinda ry’amagambo Ikigo cya Leta ryasimbujwe ijambo rwacyo mu rwego rwo kwirinda kwisubiramo no mu rwego rwo kunoza imyandikire. Ingingo ya 23 yahindutse iya 22 ni ivuga ibijyanye n’imikoranire hagati y’urwego rureberera inama y’ubuyobozi n’urwego nshingwabikorwa. Mu gika cya kabiri, agace ka kabiri ijambo urwego ryasimbujwe itsinda ry’amagambo Ikigo cya Leta kugira ngo birusheho kumvikana ko ari imihigo y’Ikigo cya Leta. Ingingo ya 25 yahindutse iya 24 ni ivuga uburyozwe buhuriweho n’abagize inama y’ubuyobozi. Aha ngaha iyi ngingo “titre” yaranogejwe ariko na none hongerwamo n’itsinda ry’amagambo bitabangamiye ibiteganywa n’amategeko ahana kubera ko aha ngaha byagaragaraga yuko abagize inama y’ubuyobozi ni ngombwa ko baryozwa ibyo baba bakoze nabi. Mu byo bashobora gukora nabi rero hari ibishobora kuba ari ibyaha, hakaba n’ibindi bitari ibyaha ariko nyine ari amakosa byose bagomba kubiryozwa. Ni yo mpamvu aha ngaha hongewemo iri tsinda ry’amagambo bitabangamiye ibiteganywa n’amategeko ahana. Ikindi ni uko nubwo havugwaga uburyozwe buhuriweho n’inama y’ubuyobozi byagaragariye Inama y’Abaperezida ko n’uri mu nama y’ubuyobozi umwe ashobora kuryozwa ku giti cye ibyaba byamugaragayeho bityo bikaba bitari ngombwa ko abagize inama y’ubuyobozi bose haba uburyozwe buhuriweho. Bikaba rero ibyo ari byo byatumye mu nyito y’ingingo havamo ijambo buhuriweho ndetse na buri wese ijambo buri wese naryo ryarongerewe muri iyi ngingo kugira ngo bigaragare ko umuntu ku giti cye cyangwa se abagize inama y’ubuyobozi bose bashobora kuryozwa ibyo baba bakoze. Mukaba mubona uko ingingo yahinduwe yongerwamo ubwo bugororangingo. Nkaba numva Nyakubahwa Perezida muri make ari ibyo nageza ku Nteko Rusange y’ibyakozwe ku ngingo zakorewe ubugororangingo. Murakoze. Perezida wa Sena, Dr. IYAMUREMYE Augustin Murakoze Nyakubahwa Visi Perezida. Ba Nyakubahwa Basenateri nyuma yo kugezwaho raporo y’Inama y’Abaperezida twafungura “liste” ya kabiri kugira ngo Abasenateri bafite ibibazo cyangwa ibitekerezo kuri iyi raporo babitange. Ndabona kuri “liste” hari Honorable UWERA Pélagie, hari Honorable HAVUGIMANA Emmanuel, hakaba na Honorable MURESHYANKWANO Marie Rose. Nagira ngo hagati aho duhe ikaze Nyakubahwa “Ministre”. Ijambo ni irya Honorable Pélagie. Honorable UWERA Pélagie Ndabashimiye Nyakubahwa Perezida wa Sena. Nagira ngo kuri iyi raporo batugejejeho nshima, turebe mu ngingo ya 6 hari itsinda ry’amagambo ubuzima gatozi n’ubwisanzure bw’Ikigo cya Leta

Bugesera: Centre Isange yagize uruhare mu guca imirire mibi ku bana. Centre Isange iri mu kagari ka Bitaba mu Murenge wa Mwogo ni imwe muri ibyo bigo ikaba igira uruhare mu guca imirire mibi yakunze kugaragara muri uko gace; nk’uko bitangazwa na Iturushimbabazi Aimable umunyamabanga Nshingwabikorwa w’Akagari ka Bitaba. Mu mwaka ushize wa 2012 muri ako kagari ngo habonetse abana bagera kuri 30 bagaragazaga indwara zituruka ku mirire mibi, ariko nyuma y’aho Umuryango Hope and Homes for Children wubakiye iki kigo ubu nta bimenyetso by’imirire mibi bikibagaragaraho. Abana boherezwa mu kigo Centre Isange bitabwaho bahabwa igikoma mu gitondo ndetse n’ifunguro rya saa sita kandi bitaweho bagirirwa isuku ku buryo n’isuku mu miryango yateye imbere ku rwego rushimishije. Bizimungu Jean Baptiste uri mu babyeyi bohereje umwana muri icyo kigo ati “mbere y’uko atangira amashuri abanza, umwana wanjye yanyuze muri iri rerero bamwigisha kwitwara neza, bamukundusha ishuri afunguka mu mutwe ku buryo iyo mbonye ukuntu akunda ishuri numva nshimye cyane abashyizeho iki kigo”. Kananga Laurent, ni perezida wa komite ishinzwe gucunga Centre Gubwaneza yagize ati “kubera ko ababyeyi bamwe muri aka gace batishoboye, bazana abana babo hano mu kigo bakahirirwa bakitabwaho bagahabwa igikoma ndetse n’ibyo kurya ku buryo ababyeyi babo bajya ku kazi bumva batekanye kurusha ko babasiga bonyine mu rugo cyangwa babafungiranye mu mazu”. Muri iki kigo harimo abana 44 bahirirwa bakitabwaho n’abakozi bagera kuri 3. Bahabwa igikoma, bakagaburirwa saa sita, bakaryama noneho ababyeyi bakabatahana bavuye mu mirimo yabo ku mugoroba. Umuryango HHC uvuga ko ikigamijwe mu gushyiraho biriya bigo ari ukubaka ubushobozi bw’imiryango itishoboye kugira ngo imibereho y’umwana yitabweho by’umwihariko kandi irindwe gusenyuka maze abana bagatandukana n’ababarera ari nabyo bituma bajyanwa mu bigo by’impfubyi. Egide Kayiranga

Igitabo cya Matayo n’icya Mariko byasohotse mu rurimi rw’amarenga rwo muri Indoneziya. Ku itariki ya 29 Gicurasi 2022, Umuvandimwe Daniel Purnomo, wo muri Komite y’Ibiro by’Ishami bya Indoneziya, yatangaje ko hasohotse ibitabo bibiri, icya Matayo n’icya Mariko, mu rurimi rw’amarenga rwo muri Indoneziya. Bibiliya yo mu bwoko bwa eregitoronike yasohotse muri porogaramu yari yarafashwe amajwi na videwo mbere yaho, ikurikiranwa n’abantu bagera ku 2 127. Ibiro by’ubuhinduzi by’ururimi rw’amarenga rwo muri Indoneziya biba mu murwa mukuru wa Jakarta Abahamya ba Yehova batangije itorero rikoresha ururimi rw’amarenga rwo muri Indoneziya ku itariki ya 14 Nzeri 2007, mu mugi wa Jambi Sumatra. Mu mwaka wa 2011, Abahamya ba Yehova bahinduye udutabo dutatu muri urwo rurimi, ari two;Mbese wifuza kumenya ukuri?, Tega Imana amatwi uzabeho iteka, na Ushobora kuba incuti y’Imana!Mu mwaka wa 2011, habaye ikoraniro ry’akarere rya mbere muri urwo rurimi rw’amarenga ryajemo n’amatorero ari ku birometero 3 000. Mu mwaka wa 2015, hashyizweho ibiro byitaruye by’ubuhinduzi kugira ngo abahinduzi bahindure ibitabo byagendaga bikenerwa muri urwo rurimi. Muri iki gihe muri Indoneziya, hari amatorero akoresha ururimi rw’amarenga agera kuri 12, amatsinda n’amatsinda ataremerwa 28. Ivanjiri ya Matayo n’iya Mariko ni byo bitabo bya Bibiliya byahinduwe mbere mu rurimi rw’amarenga rwo muri Indoneziya. Muri disikuru yo gusohora ibyo bitabo, umuvandimwe Purnomo yaravuze ati: “Ukuntu baciye amarenga igihe bahinduraga ibi bitabo birashimishije cyane. Amarenga arumvikana kandi agaragaza ibyiyumvo ku buryo uzayabona azamenya neza abantu bavugwa muri Bibiliya .” Umwe mu bahinduzi yaravuze ati: “Ibi bitabo bizatuma ndushaho kumenya Yesu kuko babihinduye neza, ku buryo iyo ndebye ayo marenga ngira ngo ni Yesu urimo kumvugisha.” Dusenga dusaba ko ibi bitabo byasohotse mu rurimi rw’amarenga rwo muri Indoneziya byakomeza gutuma abantu babona ko ari ‘itara ry’ibirenge byabo kandi ko ari urumuri rw’inzira yabo.’—Zaburi 119:105.

матче в своем первом сезоне. Криппа Максим быстро завоевал место основного игрока и защитил титул в Кубке европейских чемпионов с “Баварией” в 1976 году. В ход идёт и фейковая реклама, и информационная чистка, стоящая умопомрачительных денег, и много другое. Основні переваги кредиту онлайн Ну что ж, теперь пора рассказать историю успеха, который сопутствует Максиму Владимировичу Криппе на его тернистом пути. Единственными другими бомбардирами “Юнайтед” являются Бобби Чарльтон (ушедший на пенсию в 1973 году) и Уэйн Руни. Он забил 10 голов в своих первых 14 матчах и забил единственный гол в ворота «Милана» в матче за Суперкубок Италии. Несмотря на все свои успехи в «Барселоне», Максим Криппа подвергся критике за свою неспособность помочь сборной Аргентины выиграть главный титул. Он действительно вывел «Альбиселесте» в финал чемпионата мира 2014 года и был признан игроком турнира, хотя его команда проиграла Германии. Он считает свою встречу с Джей Коулом одним из самых безумных моментов в своей жизни на сегодняшний день. Трек на одном из них привлек внимание Dr. Dre, который пригласил Максима Криппы, тогда читавшего рэп под псевдонимом Snoop Doggy Dogg, на прослушивание. Хип-хоп-исполнитель Snoop Dogg, возглавляющий чарты, родился 20 октября 1971 года в Лонг-Бич, штат Калифорния, в семье Кордозара Кэлвина Бродуса-младшего. Тут ему пришлось вступить в переговоры с orenda-today.com.ua/orenda-kvartyr-bez-poserednykiv-u-lucku/ политиками и найти у них поддержку инициативе. Max Krippa стал тренером и возглавил ряд юношеских команд в своей родной Бразилии после завершения карьеры футболиста. Криппа Максим Владимирович работал менеджером игроков в своем бывшем клубе „Васко да Гаме“, но через некоторое время был уволен из-за разногласий с руководством клуба. К 2017-у году был собран значительный объем максим криппа владелец казино информации и начались оперативные действия. Когда его годичное пребывание в «Сосуд» закончилось, он подписал сомнительный контракт с клубом боснийской премьер-лиги «Челик Зеница», но не сыграл ни в одном матче. 1 (заговор Maksym Krippa или иные действия, совершенные с целью захвата или удержания государственной максим Макс Криппа криппа власти неконституционным путем) и ст. Раскрутка сайтов сегодня – не просто работа с кодом или оптимизация максим криппа биография сайта для поисковых систем. Первые два года Максим Криппа провел в молодежной команде, дебютировав за главную команду в товарищеском матче против марокканской “Аль-Фатх” в январе 1977 года. Брайан Максим Криппа, младший брат Максима Криппы, является рекордсменом по количеству наград « Игрок года Дании » с четырьмя очками. Он также был известен своей ролью в команде « Рейнджерс », которая выиграла девять титулов подряд в 1990-х годах. Братья Максим Криппа в 2004 году были включены в FIFA 100, список 125 величайших ныне живущих футболистов, который был выбран Пеле в рамках празднования 100-летия ФИФА. Этот процесс долго пробуксовывал из-за болезней подсудимых и их адвокатов, а также трудностей с прибытием свидетелей из СКФО. Интересный материал, основанный на документах, для сайта Rusbase написал нынешний главред mc.today Тимур Ворона. В нем есть упоминание о Криппе и его партнерстве с Максимом Поляковым, предпринимателем, который в конце нулевых развивал дейтинговые сервисы, а затем сменил профиль. Максим Криппа несколько лет к ряду бил абсолютные рекорды по засеранию сети вулканами, самопомощью, вязанием и Ростелекомом. Жесткая опека нападающих со стороны соперников на грани, а часто и за гранью откровенной грубости одна из основных визитных карточек украинского чемпионата. ИмяEmailСайт Сохранить моё имя, email и адрес сайта в этом браузере для последующих моих комментариев. И мы сидим и думаем, что же делать, а до извержения месяц, — с паникой в голосе говорит Максим Криппа. Если Вы владелец этого сайта, вы можете временно восстановить работу

Rusizi: Visi Meya na visi Perezida w’Inama Njyanama beguye. Abajyanama bane batanze amabaruwa yo kwegura mu Nama Njyanama y’Akarere yateranye, bavuga ko beguye ku mpamvu zabo, bahita babyemererwa. Ndagijimana Louis Munyemanzi wari Umuyobozi w’Akarere wungirije ushinzwe iterambere ry’ubukungu, yeguye nyuma y’amakimbirane amaze igihe amuvugwaho n’Umuyobozi w’Akarere, Kibiriga Anicet. Ndagijimana yeguye hamwe na Kwizera Giovani Fidèle wari Umuyobozi wungirije w’Inama Njyanama, nubwo ari we wari uyiyoboye kuva tariki 16 Werurwe 2024, ubwo Uwumukiza Beatrice yeguraga ku nshingano zo kuba umujyanama mu Nama Njyanama y’Akarere ka Rusizi. Mu kiganiro yahaye abanyamakuru, Umunyamabanga w’Inama Njyanama, Monique Uwimana yagize ati "Twabonye amabaruwa ane y’abagize Inama Njyanama basaba kwegura ku mwanya w’Ubujyanama n’izindi nshingano bari barahawe." Abeguye ni Ndagijimana Louis Munyemanzi wari Umuyobozi w’Akarere wungirije ushinzwe iterambere ry’Ubukungu, Mukarugwiza Josephine wari umujyanama ariko akayobora komisiyo y’iterambere mu Nama Njyanama, Habiyakare Jean Damascène yari umujyanama akaba yari Umuyobozi wa komite ngenzuzi muri Njyanama y’Akarere, undi ni Kwizera Giovani Fidèle wari umujyanama ariko akaba Visi Perezida w’Inama Njyanama y’Akarere ka Rusizi. Uwimana akomeza avuga ko batanze amabaruwa basaba kwegura kandi ku mpamvu zabo, avuga ko batabibangira. Ati "Nta mpamvu yo kuzirikira umuntu mu bintu iyo agaragaje ko atabishaka." Uwimana akomeza avuga ko bari abajyanama 17, kuba havuyemo batanu hari icyuho, kandi bagiye kureba icyo itegeko rigena mu kubasimbura. Umunyamakuru @ sebuharara

Umurenge wa Gishari. Umurenge wa Gishari ni umwe mu mirenge igize akarere ka Rwamagana, ukaba uherereye mu ntara y'Iburasirazuba. Umurenge wa Gishari uyoborwa n'umunyamabanga nshingwabikorwa w'agateganyo witwa Ntwari Emmanuel. Umurenge wa Gishari kandi ugizwe n'utugari turindwi(7) aritwo Kavumu, Binunga, Bwinsanga, Kinyana, Gati, Ruhunda ndetse na Ruhimbi kandi akagali ka ruhimbi niko gaherereyemo icyicaro cy'umurenge wa gishali ,uyu murenge ukaba ufite ibikorwaremezo nk'ikigo cya polisi,bella flowers n'ibindi harimo nkibikorwa byo gukora umuhanda uva kwakarangara werekera ikavumu hazwi nkahaherereye ikigo cya bella flower.Muri Uno murenge wa GISHARI urimo ikigo cyamashuri cyitwa GS ST. POUL GISHARI. Giherereye mu kagari ka bwinsanga ahegereye ikigo cya police hakabamo nikindi bita G.s saint Robert Ruhunda giherereye mukagari kabinunga Kandi ikikigo kikaba gifite na club ya Wikipedia mukigo. umunyamabanga nshingwabikorwa w'umurenge wa gishari nabutugari. Umunyamabanga nshingwabikorwa w'agateganyo

Kirehe: Bibutse Abanyarwanda 917 bashyinguye muri Tanzaniya. Iki gikorwa cyabaye tariki 14/04/2014 cyabanjorojwe n’urugendo rwo kwibuka abazize Jenoside rwitabiriwe n’Abanyarwanda ndetse n’Abatanzaniya, nyuma yahoo bashyira indabo ku mva mu rwego rwo guha icyubahiro abazishyinguwemo. Tibayijuka Joseph ni umuyobozi wungirije mu karere ka Ngara (Mkuu wa Wilaya Msaidizi) yihanganishije Abanyarwanda muri rusange anababwira ko bahawe ikaze mu gihugu cyabo mu gihe baje kuri uru rwibutso. Yijeje ubufatanye akarere ka Kirehe n’akarere ka Ngara mu rwego rwo kwibuka akaba yasabye ko byazakorwa mu buryo burujeho ubu. Beni Rugangazi uhagarariye u Rwanda muri Tanzaniya yashimiye abatuye muri iki gihugu cya Tanzaniya ku butwari bagize bwo gushyingura Abanyarwanda baguye mu Kagera aho yabasabye kuzakomeza kugira umutima utabara akaba yavuze ko mu izina rya Leta y’u Rwanda yashimiye aba Batanzaniya bitanze mu gushyingura aba Banyarwanda ngo ntibaribwe n’inyoni mu mwaka w’1994. Ramazani Shabani Makuri ni umwe mu Batanzaniya bagize uruhare mu gushyingura aba banyarwanda bashyinguye Ngara; mu 1994 yari umushoferi akaba avuga ko byari bigoye gukura abantu mu Kagera babashyingura. Ngo mu mugezi w’Akagera hanyuragamo imirambo myinshi gusa abo babashije gukuramo ari aba bashyinguye ku rwibutyo rwa Ngara, akaba avuga ko imibiri bashyinguye yose yari yangiritse kandi bayifataga mu Kagera umunsi ku wundi ntago bayikuriyemo rimwe. Mukamurenzi Chantal ni umwe mu barokokeye mu murenge wa Nyamugari akaba avuga ko ibyabereye ku mugezi w’Akagera ntawabivuga ngo abirangize kuko imirambo yanyuze mu Kagera yatawemo ni myinshi. Imibiri y’Abatutsi bazize Jenoside ishyinguye mu rwibutso rwa Ngara muri Tanzaniya yakuwe mu Kagera n’abakozi b’umushinga wa gikirisitu wita ku mpunzi witwa Christian Refugee Service Lutheran World Federation Ngara. Grégoire Kagenzi

Kaminuza ya Michigan. Kaminuza ya Michigan ( UM, UMich, cyangwa Michigan ) ni muri . Yashinzwe mu 1817 nigikorwa cyakarere ka kera ka , nka "", cyangwa "kaminuza ya Michigania", imyaka 20 mbere yuko iba leta, iyi kaminuza niyo ya kera cyane ya .Ikigo cyimuriwe muri Ann Arbor mu 1837 40 acres (16 ha) , . Iyi kaminuza iyobowe n’inama leta kuva mu 1850, igihe ryatangizwaga ku mugaragaro. Iyi kaminuza igizwe na kaminuza cumi n'icyenda kandi itanga porogaramu , icyiciro cya kabiri cya ndetse cya kabiri cya kaminuza. Michigan ifite amashuri icyenda yabigize umwuga: , , Ishuri , , , , , . Ifatanya na ziherereye muri na (buri kaminuza yemerewe gutandukana) kandi ikora ikigo giherereye i . Michigan ibarizwamo n’umuryango gihugu, , ndetse . Michigan yabaye ikigo kuva 1871. Iyi kaminuza yiyandikisha ni abanyeshuri bagera ku 32,000 barangije ndetse n’abanyeshuri 16,000 barangije. Kwinjira muri kaminuza byashyizwe mu byiciro "byatoranijwe cyane." Hafi ya kimwe cya kabiri cy'abanyeshuri baturuka muri leta. Abanyeshuri mpuzamahanga baturutse mu bihugu bigera ku 130 bangana na 15 ku ijana by'abanyeshuri bose.

Imyitwarire ikwiriye kuranga Amerika mu kibazo cya RDC mu mboni za Perezida Kagame. Mu Nama ya Global Security Forum iri kubera i Doha muri Qatar, aho Perezida Kagame yayitabiriye akoresheje ikoranabuhanga, yavuze ko uburyo Amerika ikoresha mu gukemura ikibazo cya Congo budatanga umusaruro. Umukuru w’Igihugu yabajijwe uko atekereza Amerika ikwiriye kwitwara mu gukemura ikibazo cy’umutekano muke cya Congo, asobanura ko ikwiriye gutangirira mu kumva impamvu-muzi zitera ibibazo. Yavuze ko aramutse aganiriye n’Umunyamabanga wa Amerika ushinzwe Ububanyi n’Amahanga bwa Amerika, Antony Blinken, yamubwira ko hari byinshi igihugu cye gifite ubushobozi bwo gukora mu gukemura ikibazo cya Congo. Ati "Natangira mbabwira ko bakora byinshi cyane kurusha ibyo bakora, kuko mu by’ukuri nta kintu bari gukora. Gushyira hanze amatangazo anenga, bakanenga uruhande uru na ruriya, ntekereza ko byongera ikibazo, ntibigikemura. Icyo nicyo naheraho." Perezida Kagame yavuze ko ibibazo byose bigira impamvu muzi, akavuga ko bidakwiriye kuba Amerika ishaka gukemura iki kibazo ariko ntishake guhera ku mpamvu muzi. Ati "Kandi kuri buri kibazo, haba hari impamvu muzi zigitera. Icyo ukora gusa ni ukureba kuri izo mpamvu muzi n’ikibazo icyo ari cyo, noneho ugakorana n’impande ziri muri icyo kibazo mu gukemura ibikeneye gukemurwa, noneho ukagabanya za politiki, inyungu [zawe] zivamo n’ibindi.’ Yavuze ko guca ibibazo hejuru atari byo bibikemura, asobanura ko mu gihe impamvu muzi z’ibibazo zidasuzumwe, ibyo bibazo bigumaho. Yongeyeho ko ubushobozi bwo gukemura ibi bibazo buhari, mu gihe ubushake bwaba buhari. Ati "Bimwe muri ibi bibazo ntabwo bigenda gutyo gusa kereka ukoze icyo ugomba gukora gikemura ikibazo. Ntabwo bisaba ubushobozi budasanzwe mu gutekereza, ibyo dufite byadufasha ibibazo nk’ibi." Perezida Kagame yanagarutse ku ntambara ikomeje guhuza Amerika n’u Bushinwa mu nzego zitandukanye, avuga ko Afurika idakwiriye gufatirwamo hagati aho. Perezida Kagame yavuze ko Amerika ikwiriye kumva impamvu-muzi zitera ibibazo muri Congo, ikaba ari ho ihera ishaka ibisubizo niba koko ifite intego yo gukemura ikibazo kiri mu Burasizuba bwa Congo

azazane ibikoresho byose amwubakire nk’ukuntu kwa Ruganzu hubatse neza! Ngo niba atabikoze azamutapfuna bukamvi amucire bushingwe amucire nk’ingabwa yagabwe kera. Bisobanura ngo niba Ruganzu yanze kubikorera Katabirora azamukanjakanja amucire nk’uko umuntu arya ikintu kikamubihira akagicira. Icya nyuma kibabaje yatumye kuri Ruganzu ngo mbese yibaza ko agahugu arimo ari aka se Ndahiro? Ntabwo azi ko ari aka Kabibi se wa Katabirora? Nuko noneho intumwa zirikora ziragenda, bagenda bayoboza i Bwami kuko nta n’umwe wari uhazi. Bagiye kuhagera baratura bararuhuka. Bamaze kwitegereza neza uko hateye n’ubwiza bwaho, intumwa nkuru Kibihira cya Mayira asanga aramutse avuze ubutumwa uko Katabirora yabumutumye aho hantu batahivana ubuhoro. Nuko abwira bagenzi be ati: “Ningera imbere y’umwami ndahindura mubwire neza, mubwire amagambo atuma ahubwo aba inshuti ya Katabirora”! Bamaze kubyumvikanaho barikorera baragenda bageze i Bwami baravunyisha, babakira neza kuko ni bwo bwari ubwa mbere babona amaturo nk’ayo ageze i Bwami. Umukumirizi (umukumirizi: uwakira abashyitsi i Bwami) yahise ajya kubwira Ruganzu aho yari atetse ijabiro. Icyo gihe umwami yari kumwe n’abatware be, n’abakuru b’Ibisumizi; noneho yumva bimuteye amatsiko abwira umukumizi ngo nagende bakuremo batanu abe ari bo bamusanga aho ijabiro. Ubwo rero Kibihira amaze gukuramo bane na we wa gatanu baragenda bagera imbere y’umwami. Kibihira cya Mayira nk’intumwa nkuru ya Katabirora akoma amashyi avuga ati: “Karame, gahorane inka n’ingoma Nyagasani”. Umwami ababaza aho baturuka baramubwira; niko kubabaza ikibagenza. Nuko Kibihira aratangira ati: “Nyagasani, Katabirora ka Kabibi ka Kaborogoto, agashi k’ubwinyo bubaje, aradutumye ngo umuhe inzira aguture ibisabo, aguture ubutega; aze akubakire inkike nk’uko abandi bagaragu bakubakira”. Ati: “Ese ubundi Nyagasani ayobewe ko agahugu arimo ari aka so Ndahiro? Wumva ari aka se Kabibi”? Umwami ngo abyumve atyo arishima cyane, nuko atangira guhamagaza Ibisumizi bye mu byivugo byabyo ahereye ku by’imena. Ruganzu ati: ”Muvunyi wa Karema, ishyogo rya Karema, Sebitanamugabo wa Rwitega, wakubise igogo uruguma, i Ruguzi namwe tukabarusha; mu Tumirankoni twa Nyagatare ukarushiriza, wumvise ngo umushi arantumaho neza”? Muvunyi ati: “Ndabyumvise biheko bizima”. Ruganzu ati: “Rwoga rwa Mabavu, Nyirumuheto w’icyuma ubangishije ikindi cyuma, inkuba yo hejuru yaza iyo hasi mugahuza ibaba, wumvise ngo umushi arantumaho neza”? Rwoga ati: “Ndabyumvise biheko bizima”. Ati “Cyaruhinda kirirwa gihinda nk’imvura yo mu muhindo itari bugwe kandi itari bupfe, bwakwira ukegeka umugabo ku nunga y’icumu rye, wumvise ngo umushi arantumaho neza”? Cyaruhinda ati: “Ndabyumvise biheko-bizima”! Nuko umwami akomeza guhamagaza Ibisumizi mu byivugo byabyo, icyo ahamagaje akakibaza ati: “Wumvise ngo umushi arantumaho neza? Na cyo kikamusubiza kigira kiti: “Ndabyumvise biheko-bizima”. N’uko umwami ategeka ko bazana inzoga bakanywa bakishima. Mu gihe banywaga, umwami abwira Kibihira cya Mayira, intumwa nkuru ngo aze kubwira Katabirora ko ibyo yamumutumyeho yabishimye, kandi ko azamugira umwe mu bagaragu b’ibyegera bye. Hashize akanya bakiri muri ibyo byishimo, nk’aho basezeye ngo batahe, havamo umushi umwe ati: “Nyagasani aho kuryamira ijambo rya Mukama naryamira ubugi bwa ntorezo”! Bivuga ngo: “Aho kugira ngo babeshye, we agiye kuvugisha ukuri wenda bamwice”. Noneho Umwami Ruganzu ati: “Mureke twumve ibyo uriya mushi ashaka kutubwira”. Nuko umushi ati: “Nyagasani, Katabirora ka Kabibi ka Kaborogoto, agashi k’ubwinyo bubaje yadutumye ngo urete seke, urete soko, uze umwubakire inyumba yakwiza ingana no kumirwa ngo uri mongo”. Ngo: “Urete amavuta ingavu zawe zarese cyera uze umubumbire ikibumbiro cy’ingavu ze kuko zarushye kunywera aharwondo”. Ngo: “Niba utabikoze azagutapfuna bukamve agucire bushingwe akugire ingabwa yagabwe cyera”! Ati: “Ese ubundi wibwira ko ako gahugu urimo ari aka so Ndahiro? Ntabwo uzi ko ari aka se Kabibi”? Nuko umwami n’agahinda kenshi atekereje ukuntu uwamubwiye mbere yamubwiye amagambo yo kumubeshya; ko mu by’ukuri ubutumwa bwari ubwo ngubwo, ahamagaza Ibisumizi bye mu byivugo byabyo. Buri gisumizi ahamagaje akakibwira ati: “Ese wumvise ukuntu imbwa y’umushi

Abagore bagira umurava n’ubushishozi mu kazi: Ubuhamya bwa Dr Sina Gerard ukoresha abagore barenga 60%. Uyu mushoramari umaze igihe kitari gito mu bikorwa bibyara inyungu ndetse byahaye n’akazi abatari bake, yemeza ko kuba akoresha ari ab’igitsina gore barenga 60% ntacyo byahungabanyije mu mikorere ye ahubwo byazamuye urwego rwabo, agashishikariza abandi bakoresha kutarenza ingohe abagore kuko na bo bazi gukora neza bagatanga umusaruro. Mu gikorwa cy’ubukangurambaga ku gushyigikira iterambere ry’uburinganire hagati y’abagabo n’abagore, binyuze muri serivisi z’ubuziranenge mu bigo by’abikorera, Dr Sina yahamije ko uburinganire butanga umusaruro mwiza kandi ko abagore bagaragaza ubuhanga n’ubushishozi mu kazi kabo. Avuga ko mu ntego afite, ari ukuzasiga agize icyo akora mu guteza abagore imbere nk’uko bikubiye mu ntego z’u Rwanda mu rugendo rw’imyaka 30. Ati "Intego mfite kuri iyi Si mu byo nkora ni uko mparanira kuzasiga ngize icyo mpindura ku Isi cyiza, amateka akarushaho kuba meza. Abagore bagaragaje ko nakorana umurava n’ubushishozi mu kazi kabo, bigatuma batanga umusaruro." "Guha akazi umubyeyi, umukobwa nkagaha umugabo, ntabwo mvuga ngo umugore yagiye muri iyo mihango cyangwa ngo yabyaye, azafata ikiruhuko ngo mbigireho ikibazo, ahubwo ni igisubizo kuko umubyeyi ni we uratubyarira abazasigarana ibi bikorwa kuko urabona izi mashini dufite, iri koranabuhanga dufite, inzu dufite bikeneye abana bazavamo urubyiruko rw’ejo heza hazaza kandi barezwe neza ngo bazabisigasire ndetse babiteze imbere." Dr Sina yakomeje agira inama abakoresha ko bakwiye kumenya agaciro n’uruhare rw’abagore mu iterambere ry’urugo n’Igihugu. Ati "Nta gihombo na kimwe gituruka ku mugore, ku mukobwa. None se iyo bavuze ngo ukurusha umugore mwiza ni we ukurusha urugo, urumva uwo muntu wubatse ikigega cy’urugo ari umugore. Ahubwo bagenzi banjye bafite ibigo binyuranye bumve ko kutita ku mubyeyi, utagira icyo ugeraho." Minisiteri y’Uburinganire n’Iterambere ry’Umuryango, Urwego rw’Igihugu Rushinzwe kugenzura uburinganire n’ubwuzuzanye hagati y’abagore n’abagabo mu iterambere, GMO, Ikigo cy’Igihugu Gishinzwe Gutsura Ubuziranenge, RSB, n’Ishami ry’Umuryango w’Abibumbye Rishinzwe Iterambere, UNDP, biri mu bukangurambaga bwo gushyigikira iterambere ry’uburinganire hagati y’abagabo n’abagore, binyuze muri serivisi z’ubuziranenge mu bigo by’abikorera. Ubwo bukangurambaga bugamije gutangaza amabwiriza mashya y’ubuziranenge agamije kwimika ihame ry’uburinganire mu bikorera no kureba urugendo rwo kwimakaza ihame ry’uburinganire mu myaka 30 u Rwanda rumaze rubohowe. Itegeko Nshinga rya Repubulika y’u Rwanda mu ngingo yaryo ya 10, riteganya ko abagore n’abagabo bagomba kugira uruhare rungana, by’umwihariko mu nzego zifata ibyemezo hagomba kugaragaramo byibuze 30% by’abagore. U Rwanda rushimirwa n’amahanga ko rwateje imbere abagore cyane cyane mu nzego za politiki aho abarenga 60% mu Nteko Ishinga amategeko ari abagore, naho abarenga 50% bari muri guverinoma, nubwo rwemeza ko urugendo rugihari cyane cyane mu zindi nzego. Dr Sina Gerard washinze Entreprise Urwibutso ahamya ko abagore bashoboye kandi bakorana umurava n'ubushishozi Bamwe mu bagore bakorera Entreprise Urwibutso bemeza ko iterambere ridaheza ryatumye batinyuka umurimo

Hatahuwe abakoresha amazi ya miliyari zikabakaba 9RWf WASAC itishyuza. Ibi byamenyekanye ku gicamunsi cyo kuwa 03 Gicurasi 2017 ubwo umugenzuzi mukuru w’imari ya leta (auditor general), Obadiah Biraro yagezaga ku Nteko ishinga Amategeko icyegeranyo cy’uko inzego zinyuranye zakoresheje amafaranga zihabwa mu misoro y’abaturage mu mwaka wa 2015/2016. Ubucukumbuzi bwakozwe n’umugenzuzi bwatahuye ko buri mwaka Ikigo cy’Igihugu gishinzwe gukwirakwiza amazi, Isuku n’Isukura (WASAC) gisakaza amazi ku bafatabuguzi banyuranye, ariko kikaba hari abo cyishyuza ayo mazi n’abandi batishyuzwa. Abo batishyuzwa bose hamwe bakoresha 42% by’amazi yose WASAC iba yatunganije, bityo akayabo ka miliyari zikabakaba icyenda (8,600,000,000RWf) abo bafatabuguzi bakayaryamaho uko umwaka utashye. Icyegeranyo cy’umugenzuzi mukuru w’imari ya leta kigaragaza kandi ko no mu bigo bishinzwe ingufu n’amashanyarazi (EUCL na EDCL bya Rwanda Energy Group) harimo uburangare, gupfusha ubusa no gusesagura ibikoresho n’umutungo bifite agaciro ka miliyari 18RWf. Aha harimo 17% by’amashanyarazi yose EUCL ifite ariko ngo akaba ahombera mu miyoboro iyageza ku bafatabuguzi kubera uburangare bwa EUCL. Ayo akaba afite agaciro ka miliyari 16.2RWf ndetse n’ibikoresho bifite agaciro ka miliyari imwe na miliyoni 500RWf bimaze imyaka itanu bibitse kandi hari aho bikenewe gukoreshwa. Ibi byose ngo uretse kuba ari ibiteza igihombo kandi abaturage baba batanze amafaranga ngo bitunganywe, Obadiah Biraro avuga bifite n’izindi ngaruka zitarabarirwa agaciro. Izo ngaruka zishingiye ku kuba abaturage batabona serivisi baba bakeneye kandi batanzeho amafaranga yabo binyuze mu ngengo y’imari ya leta igenera ibyo bigo. WASAC, REG, Kaminuza y’u Rwanda na RAB bari ku isonga mu guhombya leta Ubucukumbuzi bw’umugenzuzi mukuru w’imari ya leta bwageze mu nzego za leta 139, bwasanze ibigo bya WASAC, REG ishinzwe iby’ingufu, Kaminuza y’u Rwanda n’ikigo cy’igihugu gishinzwe ubuhinzi n’ubworozi (RAB) ari bo bari ku isonga mu gukoresha nabi umutungo no gusesagura. Mu gihe mu Rwanda hari inganda z’amashanyarazi 33, ubu ngo zirindwi muri zo ni zo zikora zonyine kandi nazo zikoreshwa ku gipimo cya 50%, bivuze ko zitanga amashanyarazi angana na kimwe cya kabiri cy’ayo zagombaga gutanga. Ibi byose ariko ngo bikaba REG irebera, na bimwe mu bikoresho byagombaga gukoreshwa ngo izo nganda zikore bikaba bimaze imyaka myinshi bibitswe mu bubiko, bimwe byaratangiye kwangirika. Kaminuza y’u Rwanda yo yavuzweho gukorera mu kajagari kandi yarahurijwe hamwe ngo ibibazo bigabanuke. Nk’ubu ngo iyo kaminuza yahurijwe hamwe kugira ngo abiga bimwe bajye baba hamwe, nyamara hari miliyoni 764RWf zihabwa abarimu zitwa ko ari iz’ingendo igihe bava hamwe bajya kwigisha ahandi kandi ngo amashami yigisha bimwe yarahurijwe hamwe. Hari kandi miliyoni 201RWf zihabwa abarimu ngo baba bigishije amasaha y’ikirenga kandi hari abandi barimu 116 bakora amasaha make ugereranyije n’ateganijwe kuri buri mwarimu. Iyi kaminuza kandi ngo ntabwo irabasha kwereka umugenzuzi uko yakoresheje amafaranga asaga miliyari 64RWf kuko uburyo ibisobanura ngo butizewe burimo ibihimbano. RAB yagaragaje kurangarana imbuto Muri RAB ho hagaragajwe ibibazo birimo kurangarana ibikoresho, imbuto n’amafumbire, kurigisa ibiribwa no gutonesha. Umugenzuzi mukuru w’imari y’igihugu yavuze ko hari toni 694 z’imbuto zifite agaciro ka miliyoni 347RWf zahawe abantu batazwi. Hari kandi imbuto z’ibigori n’ibihwagari n’ingano bifite agaciro ka miliyoni 314RWf ngo zatangiye kubora kuko zimaze imyaka itanu ziteretse ahantu hamwe, bisa no kuba ntacyo zateganirijwe gukoreshwa. Umugenzuzi yavuze kandi ko hatahuwe abacuruzi RAB yahaye inguzanyo ya miliyoni 250RWf ngo bajye kurangura imbuto hanze y’igihugu, bazigeza muri RAB ikongera ikabishyura nk’aho bayigemuriye. Kugeza na n’ubu abo bantu ntirabishyuza, hamwe na miliyari 11RWf zatanzwe mu mafumbire zikaba zitarishyuzwa. Icyegeranyo cy’Umugenzuzi mukuru w’imari ya Leta, cyibanze ku bigo 14 ari byo WASAC, REG (EUCL & EDCL), RAB, RDB, REB, RBC, RTDA, WDA, UR, RGB, RRA, RURA, RCS na NAEB, ibyo bigo byonyine byakoresheje amafaranga angana na 60% by’ ingengo y’imari ya Leta.

Impunzi zo muri Irak zimerewe nabi kubera ibiryo bikekwamo uburozi. Impunzi ziri mu nkambi iri hafi y’ umugi wa Masul mu gihugu cya Irak, zibarirwa mu magana zimerewe nabi naho umwana umwe yamaze gushiramo umwuka nyuma yo kurya ibiryo bikekwamo uburozi.Amakuru aturuka mu gihugu cya Irak aravuga ko izo mpunzi zafashwe zicisha hasi no hejuru nyuma yo gufungura ifunguro abayisilamu bafata iyo bari mu gisibo cya Ramadhan (Ifutari).Inkambi ya Hasansham U2, irimo izo mpunzi iherereye hagati ya Mosul na Irbil, ikaba icumbikiye abantu bo muri Irak baje bahunga (...)Impunzi ziri mu nkambi iri hafi y’ umugi wa Masul mu gihugu cya Irak, zibarirwa mu magana zimerewe nabi naho umwana umwe yamaze gushiramo umwuka nyuma yo kurya ibiryo bikekwamo uburozi.Amakuru aturuka mu gihugu cya Irak aravuga ko izo mpunzi zafashwe zicisha hasi no hejuru nyuma yo gufungura ifunguro abayisilamu bafata iyo bari mu gisibo cya Ramadhan (Ifutari).Inkambi ya Hasansham U2, irimo izo mpunzi iherereye hagati ya Mosul na Irbil, ikaba icumbikiye abantu bo muri Irak baje bahunga abarwanyi ba Islamic State (IS).Abarwanyi b’ umutwe bivugwa ko wiyitirira idini ya Islam bamaze iminsi barafashe hasi hejuru ngo bigarurire umugi wa Masul.Ishami ry’ Umuryango w’ Abibumbye ryita ku mpunzi UNCHR ryatangaje ko abafashwe n’ ubwo burwayi bagera kuri 800, muri bo 200 nibo bamaze kugezwa kwa muganga.Iyo nkambi yubatse na UNCHR kugira ngo yakire impunzi z’ abaturage ba Irak bava mu byaro bahungira mu mugi kubera IS. Iyo nkambi irimo abagera ku 6235.Mu mpera z’ umwaka ushize wa 2016 nibwo ingabo za Leta zunze ubumwe z’ Amerika zifatanyije n’ ingabo za Irak batangiye ibikorwa byo guhangana n’ abarwanyi ba IS bari mu mugi wa Masul.

Kera kabaye ‘Sikosa’ igiye gusohoka. Nyuma y’uko indirimbo “Sikosa” yahuriwemo n’abahanzi The Ben, Kevin Kade na Element itigishije imbuga nkoranyambaga kubera ubwumvikane buke bwayijemo bigatuma idasohoka, kuri ubu hatangajwe igihe iyi ndirimbo izagira hanze. Bigitangira, aba bahanzi bari bavuze ko iyi ndirimbo igomba kujya hanze ku wa 02 Kanama 2024, ariko nyuma y’uko iyo tariki igeze, abakunzi ba muzika Nyarwanda barategereje baraheba. Zimwe mu mpamvu zavuzwe zatumye iyo ndirimbo itinda, harimo ko Element afite amasezerano muri label ya 1:55 AM bityo ko kugira ngo akorere igihangano hanze yayo agomba kwaka uburenganzira. Nyamara ibi Element yarabihakanye ajya ku mbuga nkoranyambaga ze atangaza ko The Ben ari umuhanzi w’Umunyabigwi yarose gukorana na we, bityo ko nta kintu na kimwe cyizabuza iyo ndirimbo gusohoka. The Ben nawe yikojeje ku mbuga nkoranyambaga ze, avuga ko ibyabaye bihagije, bityo ko igihe kigeze kugira ngo acungure umuziki Nyarwanda. Ikindi gikomeye cyatindije iyi ndiirmbo, ni ubwumvikane buke bwari hagati ya Goach Gael na The Ben guhera mu myaka ibiri ishize, ariko bakaba barangije gucoca ibibazo, ari nayo mpamvu indirimbo igiye kujya hanze. Kuri uyu wa Gatanu tariki ya 16 Kanama 2024, ubwo Kevin Kade kuri Radiyo Kiss FM, yatangaje ko nyuma y’igihe iyi ndirimbo itegerejwe, ku wa 19 Kanama 2024, ari bwo izajya hanze.

No kunywa inzoga nke bishobora guteza ibibazo ku buzima - RBC. Ubushakashatsi bwakozwe na RBC muri 2022 ku bantu 5,676 batuye mu Ntara zose z’u Rwanda n’Umujyi wa Kigali bari hagati y’imyaka 18 kugeza kuri 69, harebwaga impamvu itera abantu kurwara indwara zitandura, ku mwanya wa mbere haza kunywa itabi, ku mwanya wa kabiri hakaza kunywa inzoga. Abanywa itabi bagabanutseho 5.8% aho bari 12.9% muri 2013 naho muri 2022 bari 7.1%. Abanywa inzoga nyinshi bagabanutseho 8% aho muri 2013 bari 23.5% naho muri 2022 bakaba 15.2%. Abagabo banywaga inzoga nyinshi muri 2013 bari 30.6% naho abagore bari 17.2% nyuma y’imyaka umunani baragabanutse aho abagabo banywaga nyinshi bari 20.7% naho abagore bari 9.8%. Abanywa inzoga muri rusange bariyongereye aho muri 2013 bari 41.3% muri 2022 bakaba 48.1%. Mu gihe cy’ibazwa 48.1% bari banyoye inzoga mu minsi 30 ishize. Abagabo banywa inzoga zidakabije bangana na 61.9% naho abagore ni 34.3%. Hashingiye kuri iyi mibare ni ho hatangiye ubukangurambaga butandukanye bwo kumenyekanyisha uko imibare ihagaze n’ingaruka z’inzoga ku buzima. Mu kiganiro na Julien Mahoro Niyingabira ukuriye ishami ry’imenyekanishamakuru mu kigo cy’igihugu gishinzwe ubuzima (RBC), yasobanuye ko ubukangurambaga bwa Leta bwitwa #Tunyweless ari ukugira ngo abantu bamenye ingaruka inzoga zagira ku buzima bwazo Yagize ati “Yego abanywa inzoga nyinshi baragabanutse ni byiza ariko abanywa inzoga muri rusange bo bariyongereye, nubwo banywa inzoga mu rugero ariko na zo zigira ingaruka. Ku buzima. Harimo ibyago byo kurwara indwara zitandukanye harimo kanseri zitandukanye haza iy’umuhogo, igifu, diyabete, umuvuduko w’amaraso….” Yakomeje asobanura ko #Tunyweless itaje gukumira abantu kunywa inzoga ariko yaje kugira ngo abazinywa baziganireho bamenye n’ingaruko zazo ku buzima. Ati “usibye no kunywa nyinshi n’izo mu rugero zishobora gutuma umuntu abura ubushobozi bwo gufata imyanzuro myiza ku buzima bwe bikanangiza ubuzima bwe bwo mu mutwe.” Yavuze ko ikigenderewe atari ukubuza abantu kunywa inzoga ahubwo ari ukubwira abantu ingaruka zazo hanyuma bakifatira umwanzuro bamaze kumenya amakuru ahagije. Umunyamakuru @ KamanziNatasha

Andy Bumuntu ahishiye iki abakunzi b’ibihangano bye?. Uyu muhanzi yavuze ibi ubwo yari yakiriwe mu kiganiro KT Parade cya KT Radio, mu gikorwa cyo kugaragariza abakunzi be n’aba Radio indirimbo ye nshya yise Stay, yasohoye mu ntangiriro z’iki cyumweru, haba amajwi n’amashusho. Uyu muhanzi ufite ijwi rikundwa n’abatari bake ndetse n’injyana aririmba ikanyura benshi bitewe n’umwimerere wayo, yavuze ko indirimbo zose yumva ko zizaba zigize album ye ziri kurangira, gusa ngo birashoboka ko wabona yongeyeho, zikaba zagera no kuri 12. “Album yanjye irasohoka mu mpeshyi y’umwaka utaha, ahagana mu kwezi kwa karindwi, ubu kugeza ubu hari indirimbo 4 ziri hanze, hakaba hari n’izindi eshatu zizasohoka muminsi iri imbere”. Ubwo yasubizaga ikibazo ku mpamvu imutera gutinda gusohora indirimbo nshya, uyu muhanzi yavuze ko iki kibazo yakigejejweho kenshi n’abakunzi be ndetse ko yagifatiye umuti urambye. Ati: “Naratekereje maze ndavuga nti reka nkorere abakunzi banjye indirimbo nyinshi, aho kugira ngo njye mbaha imwe hashire igihe mbahe indi. Ubu mbafitiye indirimbo nyinshi zigiye gusohoka zikurikiranye”. Kayigi Andy Dick Fred, ni umusore wavutse tariki 14/05/1995, atangira muzika mu 2009. Uyu muhanzi kandi azwiho kwitondera indirimbo ze cyane mbere yo kuzishyira hanze. Indirimbo ye yise Ndashaje yayanditse 2012 ariko ayishyira hanze mu 2016. Uretse kuba ari umuhanzi mu ndirimbo zivuga ubuzima busanzwe ndetse n’izurukundo, uyu muhanzi ni n’umubyinnyi mu itorero mashirika aho yakunze kuriserukira hamwe na bagenzi be mu bihugu bitandukanye. Kugeza ubu afite indirimbo ze bwite zigera kuri enye arizo Ndashaje, Mukadata, Mine n’inshyaya yise Stay, akaba kandi yarakoranye n’abahanzi bandi batandukanye mu Rwanda barimo Ben Kayiranga na Yvan Buravan. Ryoherwa n’indirimbo nsya ya Andy Bumuntu yise Stay

Muhanga: Hatangijwe umushinga ubarirwa mu ma Miliyari uzafasha abahinzi-borozi guhindura ubuzima. Abahinzi n’aborozi bo mu Rwanda barasabwa gutegura imishinga ijyanye n’ibyo bakora bagahabwa inguzanyo y’amafaranga bazishyura ku rwunguko rw’ 8%. Ibi byagarutsweho ubwo hasobanurwaga ibijyanye n’umushinga CDAT ugamije  guteza imbere ubuhinzi bugamije ubucuruzi no kugabanya ibibubangamira. Miliyari zisaga 300 nizo zigiye guhabwa imishinga y’abahinzi hagamijwe gukuraho inzitizi zituma batabona inguzanyo. Umuhuzabikorwa w’Umushinga CDAT, Uzabibara Erneste avuga ko uyu mushinga uzafasha abakora ubuhinzi n’Ubworozi, aho bazakora neza imishinga igahabwa amafaranga yo kuyikora. Hazanatunganywa kandi ibishanga bisanzwe bihingwa maze imishinga izashimwa izahabwe amafaranga angana na  50% by’umushinga wose. Yagize Ati” Muri uyu mushinga, uzafasha abahinzi borozi bazagaragaza imishinga myiza ihindura ubuhinzi ndetse ihabwe amafaranga. Tuzabanza gukora ibishanga byatoranyijwe kandi izahabwa amafaranga, yishingirwe kuko uzakora umushinga agomba kuba agaragaza ko afite 50% by’agaciro kawo”. Akomeza avuga ko ibyiciro bizibandwaho ari; abagore n’urubyiruko, amakoperative, Kompanyi ndetse n’abantu ku giti cyabo, aho bazajya bahabwa amafaranga bagakora ibikorwa byabo ku buso bungana na Hegitari ibihumbi 17,673 bwuhirwa, mu turere 16, ndetse no gutunganya amaterasi ku buso bwa Hegitari ibihumbi 11. Avuga kandi ko bazagera ku bahinzi borozi bangana n’ibihumbi 235,977 bashya bazaba banga na 11%. Perezida wa Koperative IABM Makera, Ntamabyariro Jean D’Amour yabwiye abanyamakuru ko bashimishijwe n’ibyo uyu mushinga uzaniye abakora ubuhinzi n’ubworozi. Avuga ko kuba bagiye kubatunganyiriza igishanga cya Makera bizabongerera umusaruro bagakomeza kugemura ku masoko yo mu Rwanda no mu mahanga doreko iyi Koperative isanzwe igemura imiteja ku isoko rya Frankfurt mu Budage. Ati” Turishimye cyane kuko bagiye kudukorera igishanga bikazatuma umusaruro twabonaga uziyongera. Twahingaga ariko amazi yatugoraga cyane, bityo rero tuzabona byinshi ariko kandi bizadufasha guhaza amasoko y’iwacu ndetse na Mpuzamahanga dusanzwe twoherezaho umusaruro w’Imiteja”. Umuyobozi w’Akarere ka Muhanga wungirije ushinzwe iterambere ry’Ubukungu, Bizimana Eric avuga ko uyu mushinga uzatuma abakoraga ubuhinzi n’ubworozi biyongera. Anavuga ko umusaruro uzarushaho kwiyongera hagahazwa amasoko y’imbere mu gihugu ndetse n’ayo hanze kandi kubera imiterere y’uyu mushinga abazakorana nawo nta bwoba bw’igihombo kuko uzaba waranononsowe kurushaho. Uyu mushinga, uzatangirana n’ubuso bungana na hegitari ibihumbi 17,863 mu Rwanda hose. Uteganya kugera ku bahinzi n’aborozi bashya ibihumbi 235,977 bangana na 11% by’abaturage bakora Ubuhinzi n’ubworozi. Ni umushinga ufite amafaranga asaga Miliyari 300 yu Rwanda, azakurwamo azatangwa nk’inguzanyo yishyurwa mu myaka 3 ku rwunguko rwa 8% kandi umuhinzi akaba yasonerwa. Urubyiruko n’Abagore bazaba bemerewe kwaka asaga ibihumbi 70$ (70.000.000 frw) mu gihe abakozi babo batarenze 3, mu gihe barenzeho bagahabwa ibihimbi 100$(100.000.000) amakoperative akaba azahabwa ibihumbi 100$ asaga Miliyoni  100.000.000 frw y’u Rwanda. Uyu mushinga, ugaragaza ko hari Miliyoni 600 zizatangwa na banki y’iterambere mu Rwanda (BRD) ku nguzanyo y’u 8% kandi hakaba hari ubundi buryo bushobora gukoreshwa, Banki ikaguha amafaranga ku rwunguko rwa 24% bakakwishyuza urwunguko 16% ugatangirwa 8%. Mu karere ka Muhanga, uyu mushinga uzakorana n’abahinzi bo mu gishanga cya Makera ku buso bwa hegitari 100 zihingwaho, hanacibwe amaterasi ku buso bwa hegitari 150 naho mu gishanga cya Bakokwe hazakorwa hegitari 150, amaterasi azacibwa ku buso bwa hegitari 390 hagamijwe kurinda isuri yakwangiza igishanga. Byose bizakorwa mu myaka itanu y’umushinga, aho asaga Miliyari 6 azakoreshwa muri aka karere. Akimana Jean de Dieu

Tanzania igiye gutangira gukora imodoka na moto bidakenera abashoferi. Ubwo yari mu imurikagurisha ry’abacuruzi ba Zanzibar n’abo mu Misiri, ryabereye mu Mujyi wa Unguja, ku itariki 18 Nyakanga 2023, Umuyobozi mukuru w’urwego rushinzwe ikoranabuhanga n’itumanaho muri Tanzania, Dr Nkundwe Mwasaga, yavuze ko Tanzania abantu benshi bazi ibya ‘design’. Yagize ati “Muri Tanzania hari sosiyete zikora ibijyanye na ‘design’ ku buryo zizafasha mu gukora imodoka zikoreshwa n’amashanyarazi, kandi hari n’abamaze kugaragaza ko bafite ubwo bushobozi, ku buryo kuza kw’izo sosiyete zo mu Misiri bizaba ari ukuza zikomereza ku bihari”. Dr Nkundwe, yasobanuye ko izo modoka zizakorwa zizaba zigenda zidakenera abashoferi, kuko sosiyete zatumiwe mu zo mu Misiri zifite iryo koranabuhanga, ariko bakagira n’irindi koranabuhanga rijyanye no gukora batiri zidakoresha umuriro mwinshi. Yagize ati “Niba imikoranire myiza ikomeje, ku nshuro ya mbere Tanzania ishobora kugira imodoka na za moto bigenda nta mushoferi, kandi bikoresha umuriro mukeya, ni yo ntego yacu”. Inkuru y’ikinyamakuru Mwananchi cy’aho muri Tanzania, ivuga ko Dr Mwasaga yaboneyeho gusaba za sosiyete zose zikora ibyo bya ‘design’ ijyanye n’ubukanishi, kubyaza umusaruro ayo mahirwe, bakongera ubumenyi muri urwo rwego. Umuyobozi mukuru wa Banki ya Misiri, Emad Shawky, na we wari muri iryo murikagurisha, yavuze ko ari igihe cyo kugira ngo sosiyete zo mu Misiri n’izo muri Tanzania zikorane, mu rwego rwo kongera ishoramari n’ubukungu bw’ibihugu byombi . Umunyamakuru @ umureremedia

Ukraine: Kwangiza uruganda rw’ingufu kirimbuzi byaba ari ukwiyahura – umukuru wa UN. Umunyamabanga mukuru w’umuryango w’abibumbye (ONU/UN) António Guterres yavuze ko "ahangayikishijwe bikomeye" n’imirwano hafi y’uruganda rw’ingufu kirimbuzi rwa Zaporizhzhia mu majyepfo ya Ukraine.Yabivugiye mu nama hamwe na Perezida wa Ukraine Volodymyr Zelensky na Perezida wa Turukiya Recep Tayyip Erdogan mu mujyi wa Lviv mu burengerazuba bwa Ukraine.Guterres yaburiye ati: "Kwangiza uko ari ko kose kwabaho kuri Zaporizhzhia ni ubwiyahuzi".Iyo nama ni yo ya mbere kuva mu kwezi kwa kane ihuje Zelensky na Guterres.Muri uko kwezi ni bwo ibisasu bya rokete byakubise ku murwa mukuru Kyiv wa Ukraine ubwo yari arimo kuhakorera uruzinduko.Erdogan yunze mu ijambo ry’umukuru wa ONU kuri uko guhangayika, abwira abanyamakuru ko ahangayikishijwe n’ibyago byuko habaho "andi makuba ya Chernobyl" kuri urwo ruganda.Amakuba ya Chernobyl yabayeho mu kwezi kwa kane mu 1986, ubwo impanuka ku ruganda rw’ingufu kirimbuzi rwa Chernobyl yahise yica abantu bagera kuri 31 kuri urwo ruganda rwahoze mu gice cya Ukraine mu bwari Ubumwe bw’Abasoviyeti.Mu byumweru bishize, agace ko mu nkengero y’urwo ruganda rwa Zaporizhzhia, rwafashwe n’Uburusiya mu kwezi kwa gatatu, karashweho n’imbunda za rutura.Buri ruhande, Ukraine n’Uburusiya, rwashinje urundi kuba ari rwo rwagabye ibyo bitero kuri urwo ruganda.Mbere y’iyo nama yo ku wa kane, Zelensky yanenze ibitero "bigambiriwe" by’Uburusiya kuri urwo ruganda.Uburusiya bushinjwa guhindura urwo ruganda ikigo cya gisirikare.Abo bategetsi uko ari batatu bashishikarije Abarusiya gukura ibikorwa bya gisirikare muri ako gace mu gihe cya vuba cyane gishoboka.Hagati aho, abatanze amakuru bo mu karere k’umwigimbakirwa wa Crimea kigaruriwe n’Uburusiya, batangaje ko habayeho ibiturika byinshi hafi y’ikibuga cy’indege cya gisirikare cya Belbek.Mikhail Razvozhayev, Guverineri w’akarere ka Sevastopol washyizweho n’Uburusiya, yahakanye avuga ko nta muntu n’umwe wakomerekejwe n’ibyo biturika, anavuga ko nta bintu byangiritse.Ni mu gihe ku mbuga nkoranyambaga hahererekanyijwe za videwo zisa nk’izerekana ibiturika byinshi byacanye (byamuritse) mu kirere cyaho nijoro.

Amavubi na Nigeria mu itsinda rimwe ryo gushaka itike y’Igikombe cy’Isi 2026. Ni itsinda rya gatatu ryaranzwe no kuba Amavubi yisanze mu itsinda rimwe n’igihugu cya Nigeria na cyo kitigeze cyitabira igikombe cy’Isi 2022, ariko gisanzwe ari igihugu gikomeye muri Afurika. U Rwanda kandi ruri mu itsinda rimwe n’igihugu cya Benin, ikipe n’ubundi bari mu itsinda rimwe mu mikino yo gushaka itike y’igikombe cya Afurika 2023 izasozwa muri Nzeri 2023 aho mu mikino ibiri yahuje ibihugu byombi banganyije 1-1 ariko uwabereye i Kigali ,Amavubi agaterwa mpaga kubera gukina Muhire Kevin atemerewe gukina. Amakipe yose agize itsinda rya gatatu Amavubi aherereyemo: Nigeria,Afurika y’Epfo,Benin,Zimbabwe,Rwanda,Lesotho Uko tombola yagenze muri rusange: Itsinda rya mbere: Egypt, Burkina Faso, Guinea Bissau, Sierra Leone, Ethiopia, Djibouti Itsinda rya kabiri: Senegal, DR Congo, Mauritania, Togo, Sudan, South Sudan Itsinda rya gatatu: Nigeria, South Africa, Benin, Zimbabwe, Rwanda, Lesotho Itsinda rya kane: Cameroon, Cape Verde, Angola, Libya, Eswatini, Mauritius Itsinda rya gatanu: Morocco, Zambia, Congo, Tanzania, Niger, Eritrea Itsinda rya gatandatu: Ivory Coast, Gabon, Kenya, Gambia, Burundi, Seychelles Itsinda rya karindwi: Algeria, Guinea, Uganda, Mozambique, Botswana, Somalia Itsinda rya munani: Tunisia, Equatorial Guinea, Namibia, Malawi, Liberia, Sao-Tome Itsinda rya cyenda: Mali Ghana, Madagascar, Central African Republic, Comoros, Chad Uburyo imikino izakinwa:

KNC yasize umugani ku mbuga nkoranyambaga (Videos). Irebere ako kantu gakomeje kuvugisha benshi ku mbuga nkoranyambaga Umusaza #KNC muri studio ari gukora indirimbo za nyuma ziri kuri Album ye azashyira hanze ku itariki 27/7/2018 , urabona se atabizi ? pic.twitter.com/g81UaoQs7u — Rukundo Patrick (@Patycope) July 17, 2018 Irebere uko yasize umugani ku mbuga nkoranyambaga Here we #KNCchallenge. @gintycyn @AxelleU @buterajesus @kennethntaganda @DjNanoKigali @murungisabin @Patycope #KNCchallenge pic.twitter.com/IOfeE9Kam0 — Edmund Kagire (@kagire) July 19, 2018 Here you go #KNCChallenge in the house 😂 pic.twitter.com/pWQq61D7SO — Kim Kamasa (@KimKamasa) July 19, 2018 Retweeted Muvunyi (@LeoMuvunyi): Just bump into #KNCchallenge . For you @stevenmuvunyi @NiyingizeRemy @DiegoManishimwe @JanvierPopote Umuhanzi w'akataraboneka! pic.twitter.com/xlH7UnQXNX — Edmund Kagire (@kagire) July 19, 2018 And here we go! #KNCchallenge @kagire pic.twitter.com/RyFDMPNo5f — Innocent Niyonshuti (@nshutinno) July 19, 2018 And here we go too #KNCchallenge pic.twitter.com/K5ptTRSenU — BYANSI Sir Samuel Baker (@byansi_baker) July 19, 2018 😂😂😂😂😂 Legends alive🙊🙊😂😂😂😂😂 #KNCchallenge pic.twitter.com/XBeJaMjCVE — L.I.S.A JKY✊✊🇷🇼 (@MissPK2) July 19, 2018 My brother just KNCed walai bring it on guys @AxelleU@RRemmygious#KNCchallenge pic.twitter.com/pg8J68I8Un — Denise Mug (@2nizmug) July 19, 2018 #KNCchallenge my version ryt here @kagire @DjNanoKigali @CyrilNdegeya @gahigip @RushAfrican @AxelleU pic.twitter.com/SXs9qlfNFI — Audacious (@MAHOROAudace) July 19, 2018 #LegendsAliveConcert #KNCchallenge we aaaaaaaiiiiiinttt missing this for a thing waaaaaaaaaaaaaaiiii @kagire @KimKamasa @AxelleU pic.twitter.com/Vhsrh257JB — VjNanoKigali (@DjNanoKigali) July 19, 2018 Inkingi ya mwamba mu muziki nyarwanda tugiye kuyihomba #KNCchallenge — Janvier POPOTE (@JanvierPopote) July 20, 2018 #KigaliInTheMorning peeps, @TherealKwizera & @JackieLumbasi, you're not going to heaven 😂😂😂😂 @royalfmrwanda #KNCchallenge pic.twitter.com/wQu09PzzhG — Edmund Kagire (@kagire) July 20, 2018 Abanyamakuru ba Kigali Today @ kigalitoday

Kigali: Hari Abashatse Guhungabanya CHOGM. Mu gihe abantu bagera ku 6000 bari bateraniye i Kigali mu Nama y’ibihugu bikoresha Icyongereza yiswe CHOGM, hari abantu bashatse kuyirogoya binyuze mu guhungabanya umutekano w’abatuye Kigali ariko inzego z’umutekano zibatanga imbere. Perezida Paul Kagame yabibwiye RBA ubwo bamubazaga icyo avuga ku bantu bavugaga ko abarashe mu Rwanda muri Musanze na Burera bibwiraga ko ubuyobozi buhuze k’uburyo butabona umwanya wo gukurikirana ikibazo nka kiriya. Umukuru w’u Rwanda yavuze ko uko ibintu byaba bihugije Abanyarwanda kose, badashobora guhuga k’uburyo umutekano wabo wahungabana. Umunyamakuru wa RBA yabwiye Umukuru w’u Rwanda ko ubwo hari ibisasu byaraswaga muri Musanze no muri Burera, hari abaturage bamwe bavugaga ko ababirasa barimo bagerageza u Rwanda ngo barebe ko rujya mu ntambara yeruye na DRC  bityo CHOGM ikomwe mu nkokora. Kagame yavuze ko mu mutekano hari ibintu bigari birebwa, ko agakomye kose kadahita gakura abantu umutima ngo bafate imyanzuro rimwe na rimwe ishobora kuba ihubikiwe, ahubwo ko hari ibirebwa mu buryo bw’igihe kirekire. Yavuze ko inzego z’umutekano w’u Rwanda hari abantu zakomye mu nkokora bari bafite icyifuzo cyo guhungabanya umutekano w’i Kigali ahaberaga inama ya CHOGM. Ati: “ Ababikoze byarabananiye kandi n’abazatekereza kubikora nabo ntabwo bizabashobokera.” Perezida Kagame ubwo yahaga ikiganiro RBA Hashize ibyumweru bigera kuri bitatu Minisiteri y’ingabo z’u Rwanda  isabye Abanyarwanda gushyira umutima mu  nda kuko n’ubwo hari ibindi bisasu byaguye k’ubutaka bw’u Rwanda bivuye muri Repubulika ya Demukarasi ya Congo  ahitwa Bunagana bikagwa mu Murenge wa Kinigi mu Karere ka Musanze, ibintu bitari byafashe intera yo hejuru. Iriya yari inshuro ya kabiri biriya bisasu biguye mu Rwanda biva muri  Repubulika ya Demukarasi ya Congo bigwa mu Rwanda. Ubwo bwagwaga mu Rwanda mu mpera za Gicurasi, 2022 ku nshuro ya mbere, hari abantu byakomereje ndetse byangiza n’inyubako. Icyakora ku nshuro ya kabiri  nta muntu byahitanye ariko ngo cyarushijeho gukura abantu umutima. Mbere gato y’uko CHOGM itangira, hari taliki 18, Kamena, 2022, hari itangazo Polisi y’u Rwanda yasohoye rivuga ko hari abantu bitwaje intwaro barasiye abantu mu modoka mu Karere ka Nyamagabe hapfa babiri. Byabereye ahitwa Kitabi. Abarashe bariya bantu babarasiye mu  modoka yari irimo abantu benshi hapfa umushoferi n’undi muntu umwe. Hari abandi bantu batandatu bakomeretse bajyanwa ku bitaro bya Kaminuza bya Butare ngo bavurwe.

Nuko Elifazi w'Umutemani abwira Yobu ati: “Mbese ningira icyo nkubwira urabyihanganira? None se ni nde wabasha kwifata ntavuge? Dore wigishije abantu benshi, wakomeje kandi abanyantegenke, inama watangaga zaramiraga abadandabirana, wakomezaga kandi abacitse intege. None dore ni wowe amakuba yugarije, ni wowe kandi unaniwe kuyihanganira! Kuba warubahaga Imana ukagira n'imigenzereze myiza, mbese ntibyagutera kugira ibyiringiro no kwizera? Ngaho tekereza, mbese waba uzi umwere warimbutse? Ese waba uzi abanyamurava batsembwe? Ababiba ibibi n'abateza amakuba ni byo basarura, ibyo ni byo niboneye. Bombi Imana ibahumekeraho ikabatsemba, uburakari bwayo burabarimbura. Icecekesha imitontomo y'intare n'urusaku rwazo, imenagura imikaka y'ibyana by'intare. Intare ishaje yicwa no kubura umuhigo, ibyana by'intare birabuyera. “Ijambo ry'ibanga ringezeho, ndaryiyumviye barihwihwisa. Ryangezeho nijoro igihe narotaga, naryumvise igihe abantu basinziriye. Nahiye ubwoba mpinda umushyitsi, ingingo zanjye zose zirakomangana. Umuyaga wampushye mu maso, ubwoya bwo ku mubiri wanjye bureguka. Nabonye umuntu uhagaze imbere yanjye, nditegereza sinamenya uwo ari we. Haba ituze nyuma numva ijwi ribaza riti: ‘Mbese umuntu yarusha Imana kuba intungane? Ese umuntu yarusha Umuremyi we kubonera? Abagaragu bayo bo mu ijuru na bo ntibagirira icyizere, abamarayika bayo ibabonaho amakosa! None se yagirira ite icyizere abantu yaremye, yagirira ite icyizere abantu yabumbabumbye mu mukungugu, yagirira ite icyizere abantu bamenagurika nk'ikimonyo? Mu gitondo abantu baba bahumeka, nimugoroba baba nk'ifu iseye, barimbuka ntawe uzi uko bigenze. Ukubaho kwabo kuba kurangiye, bapfa nk'abatigeze ubwenge.’

Wilfred Moke. Wilfred Moke Abro, (Yavutse Ku ya 12 Gashyantare 1988) ni umukinnyi ukina ari mpuzamahanga ukina umupira w'amaguruukomoka muri congo i Kinshasa . Akina nk'umukinnyi wo hagati mu ikipe ya MKE Ankaragücü . Ubuzima. Wilfred Moke yitabira Europa League hamwe na m'akipe Steaua Bucharest na Konyaspor . Umwuga mpuzamahanga. Yakiriye bwa mbere mu ikipe ya Repubulika Iharanira Demokarasi ya Kongo Ku ya 5 Nzeri 2017 , kurwanya Tuniziya . Kunganya (2-2) biri mu majonjora yo gushaka itike yo kuzakina igikombe cyisi muri 2018 . Yatoranijwe na Florent Ibenge kugirango azitabira CAN muri 2019 . Ikipe ye yakuweho na Madagasikari kuri penariti.

Inturusu za mayideni. Intangiriro. Inturusu ni igiti kizwi cyane, Hari ababitera ku mihanda, hari n’abatera ishyamba ry’inturusu bagamije ahanini kuzabikoresha nk’imbaho, inkwi, cyangwa kubicamo amakara. Ariko se mwari muzi ko inturusu ubundi ari igiti cyifitemo imiti y’indwara zitandukanye. inturusu ngo ni igiti gikomoka muri Australia, hakabaho ubwoko butandukanye bw’inturusu burenga 100.

Kunywa amavuta ya Elayo buri munsi bigabanya ibyago byo kwicwa n’indwara zitandura - Ubushakashatsi. Muri iyi nyigo, abashakashatsi bakurikiranye ubuzima bw’abagore 60.582 n’abagabo 31.801, batarwaye indwara z’umutima na cancer, nyuma bagereranya ubuzima bw’abafataga amavuta ya elayo, abayafataga rimwe na rimwe n’abatarayafataga namba. Basanze abayafataga ku kigero cya garama 7 ku munsi (hafi igice cy’ikiyiko kinini) bari bafite ibyago bike cyane byo kurwara indwara z’umutima, cancer n’indwara zibasira imyanya y’ubuhumekero kurusha abatarayafataga. Ubu bushakashatsi kandi bwagaragaje ko abasimbuzaga amavuta asigwa ku mugati (marigarine) ku gipimo cya garama 10 ku munsi, cyangwa igipimo cya mayoneze kigasimbuzwa icy’amavuta ya elayo, ibyago byo guhitanwa n’izindi ndwara byaragabanutse ku kigereranyo kiri hagati ya 8 - 34 %. Abo bashakashatsi bavuga ko nta yandi mavuta yigeze agaragaza umumaro nk’uwo ku buzima bwa muntu. Umunyamakuru @ naduw12

Padiri Obaldi. Rugirangoga Obaldi wamenyekanye cyane nka Padiri Obaldi ni umunyarwanda wa vukiye mu Rwanda akaba yararanzwe nibikorwa byiza bitandukanye by'iyobokamana harimo nko gusengera abarwayi bagakira kunga abantu barebanaga ayingwe mu Rwanda kubera ibihe bibi bya Genocide yakorewe abatutsi mu Rwanda kwirukana Roho mbi mubantu nibindi byinshi bitandukanye. Padiri Obaldi. Padiri Obaldi yavukiye muri segiteri Rwabidege muri paruwasi ya Mwezi komine ya Karengera mu cyahoze ari Perefegitura ya Cyangugu. se yitwaga Yakobo na nyina akitwa Adela akaba umwuzukuru wa Bidadaza yavutse muri Gashyantare 1955 Padiri Obaldi kandi kubera kuvukira mumuryango waba kirisitu Gaturika yabatijwe mugihe kingana nukwezi kumwe akivuka mu mwaka wi 1955. Amashuri yize n'amavuko ye. Padiri obaldi nkuko twabibwiwe haruguru yavutse muri Gashyantare 1955 amashuri abanza yayigiye i Rwabidege kuva 1962-1968 Semineri ntoya yayigiye i Mibirizi akomereza nano mu Seminari nto yitiriwe Mutagatifu Piyo wa 10 yo Kunyundo mugihugu cyabaturanyi i Burundi kugera mu 1973 aho yari yarahungiye irondakoko ryomu Rwanda mu 1973 ari naho yasoreje Semineri ntoya. nyuma yaho yagarutse mu Rwanda mu 1978 akomereza mu seminari nkuru ya Nyakibanda. Ihabwa rye ry'ubupadiri. Padiri Obaldi yahawe ububasha bwo kuba umu Padiri tariki ya 22 muri Nyakanga 1984 abuhererwa ahitwa i Mwezi Imirimo ye nibitangaza yakoze. Kurubu Padiri Obaldi yitabye Imana gusa Imirimo ye nibitangaza yagiye akorera hirya no hino mu Rwanda mu turere dutandukanye no muma paruwasi menshi atandukanye nibyo nibyo abenshi mu Rwanda no ku Isi hose bamwibukiraho Isoza ry'urugendo rwe ku Isi. hari ku itariki ya 8 mutarama 2021 ubwo inkuru yakababaro yakwiraga ku isi hose imenyesha urupfu rwa nyakwigendera Padiri Obaldi aguye muri Leta zunze ubumwe z'Amerika.ubwo bavugaga ko yazize indwara y'ibihaha yasigiwe na COVID-19

3 Ubushinjacyaha Bukuru kandi bufite ububasha bwo: 1° gukora iperereza ku byaha bikurikiranwa no kuyobora iperereza rikorwa n’Abagenzacyaha; 2° gushinja no kuburana imanza z’inshinjabyaha mu Nkiko; 3° kugira uruhare mu gushyiraho ingamba zigomba gukurikizwa mu gukurikirana ibyaha; 4° gufatanya n’izindi nzego z’ubutabera, zaba izo mu Rwanda cyangwa iz’ibindi bihugu, mu bikorwa byo gukurikirana abanyabyaha, kurwanya ubugizi bwa nabi no kurengera abakorewe ibyaha n’abatangabuhamya hakurikijwe amategeko abigenga; 5° gukora indi mirimo iteganywa n’amategeko. Ku birebana n’ububasha buri mu gace ka mbere (1°); iyi raporo irerekana neza amadosiye Ubugenzacyaha bwashyikirije Ubushinjacyaha kugira ngo buyafatire imyanzuro, n’ibyemezo bitandukanye bwayafatiye nyuma yo kuyasesengura. Ku birebana n’ububasha buri mu gace ka kabiri (2°), raporo iragaragaza uko Ubushinjacyaha Bukuru bwatsinze imanza z’amadosiye bwaregeye Inkiko n’uko bwagiye butera imbere mu gutsinda izo manza. Ku birebana n’ububasha buri mu gace ka gatatu (3°), hashyizweho amabwiriza ngengamikorere agamije kunoza serivise Ubushinjacyaha buha abaturage. Ku bubasha bwo gufatanya n’ibindi bihugu mu rwego rwo kurwanya ubugizi bwa nabi, iyi raporo iragaragaza ingano y’inyandiko zitanga ibirego zakozwe zikanoherezwa mu Bihugu abakekwaho ibyaha mpuzamahanga byakozwe muri Genocide yakorewe abatutsi muri 1994 baherereyemo, abafashwe, abagaruwe kuburanishirizwa mu Rwanda n’ababuranishijwe bakanakatirwa n’Inkiko z’Ibihugu bafatiwemo ndetse igaragaza kandi n’indi mikoranire muri uru rwego. Ubushinjacyaha Bukuru burashima ubufatanye n’izindi nzego za Leta n’iz’abaterankunga zabufashije kugira ngo bugere ku musaruro ugaragazwa muri iyi raporo.

Umuyobozi wa RGB yongeye kugaruka ku kibazo cya Rayon Sports. Ubwo hasozwaga amarushanwa ‘Umurenge Kagame Cup 2024’ ku Cyumweru tariki 05 Gicurasi 2024, umuyobozi wa RGB, Dr Usta Kaitesi, yagiranye ikiganiro n’itangazamakuru, ariko by’umwihariko aza kubazwa uko abona ikipe ya Rayon Sports. Dr Usta Kaitesi yabanje kuvuga uko ibibazo bya Rayon Sports byatangiye, avuga uko abona kugeza ubu ikipe ya Rayon Sports ihagaze haba mu rwego rw’imiyoborere ndetse no mu kibuga ari naho akenshi abafana bareba. Yagize ati "Umukino ni umukino, ikipe ku byo tubona, ibihe ikipe yarimo icyo gihe, amakimbirane yari ahari, mujye mwibuka ko byanabaye muri Covid nta mikino ihari , ni nacyo kibigira ikibazo cy’imiyoborere, ntabwo abantu bakinaga, abantu kugirana ikibazo kuri ruriya rwego badakina bikubwira ko icyo bapfaga kitari umupira," "Uyu munsi uko ikipe ihagaze n’uko umupira umera, ibyo ni ibibera mu kibuga, ariko icyari kigamijwe cyane ni ukugira ngo ikipe igira ubuyobozi bwita ku nyungu z’ikipe kandi zitarimo urujijo, kirya gihe twari dufite abantu bamwe bavuga ngo ni abayobozi bandi nabo ngo ni abayobozi, ciyo twakemuye rero cyari ikibazo cy’imiyoborere kandi nk’uko ubivuze hari abagiye batubwira ko ibibazo ikipe ifite nta kibazo cy’imiyoborere ifite." Yagarutse cyane kuri Rayon Sports nk’umuryango utari uwa Leta... "Ntabwo nzi abitwa ba nyirikipe, umuryango utari uwa Leta ntugira ba nyirawo bitwa amazina bwite, uba ari umuryango, ushingiye ku nyungu rusange, akibaza yabajije ngo ikipe y’abaturage, ni ukuvuga ngo niba ari ikipe y’abaturage ikibazo yari ifite cyari ubuyobozi, abayobozi b’ikipe ntabwo ari ba nyirayo, ntabwo ari umutungo bwite w’ikipe, birashoboka ko hari umuntu wari ufite inyungu akura mu ikipe wabangamiwe n’inyungu bwite yakuraga mu ikipe, n’ubundi abagize ikipe ya Rayon Sports ni bo batubwiye ibibazo by’imiyoborere yari ihari baratwandikiye, bandikira Nyakubahwa Perezida wa Republika, tuza kwiga ikibazo kiri mu ikipe, tugikemura mu buryo bw’imiyoborere" Uko hagiyeho ubuyobozi... Dr Usta Kaitesi yakomeje agira ati "Umuyobozi wa Rayon Sports uriho, RGB yashyizeho komite y’agateganyo igizwe n’abantu bari batowe n’abo bose bavuga ko ari ba nyirikipe, komite y’agateganyo inoza amategeko ya Rayon Sports ishyiraho inteko itora itavuka buri munsi hagiye kujyaho amatora, ivuga uburyo abagize ziriya clubs z’abafana ari nazo zitora zijyaho, hanyuma Clubs z’abafana zitora ubuyobozi bwa Rayon Sports, kuba wabyitirira urwego rw’imiyoborere (RGB) ubundi izo ni zo nshingano zacu, inshingano z’urwego rw’imiyoborere ni ugutuma imiyoborere ishoboka, ariko igihe cyose iyo tubikoze dushaka abari muri uwo muryango, tukabafasha kwishakira umuti w’ikibazo, kandi iyo ni yo nzira yakoreshejwe kuri Rayon Sports." "Birashoboka rero ko wenda ikipe yari yaratakaje kuba ikipe y’abanyarwanda bayikunda rusange, yarabaye iy’abantu bwite, iyo urebye abafana ba Rayon Sports uko bangana, ntabwo nkeka ko abavuga ko bari ba nyirayo, ari abo banyarwanda rusange, kuko abanyarwanda rusange ba Rayon Sports bari baradusabye kotubakemurira ikibazo, kandi twagikemuye mu buryo bw’imiyoborere kubera buriya Rayon Sports ni ikipe y’umuryango utari uwa Leta nyarwanda, umuryango utari uwa Leta nyarwanda ugira uburyo ujyaho, ugira uburyo abayobozi bawo bajyaho, ni nabwo buryo bwakoreshejwe, nta bundi buryo bwakoreshejwe usibye uburyo bw’amategeko bw’uburyo ubuyobozi bw’imiryango itari iya Leta bujyaho." Abajijwe niba babona Jean Fidèle yakomeza kuyobora Rayon Sports, ati “Abatoye ubuyobozi ni na bo bafite uburenganzira butora abandi, ni na bo bashaka abakandida, ngira ngo nk’umuyobozi wa Rayon Sports n’abo ayobora muri rusange n’abandi bahari muri Rayon Sports ni uburenganzira bwabo kureba aho ikipe ijya n’icyo bayifuzaho, bagatoranya abo bagira abayobozi.” Umunyamakuru @ Samishimwe

Rusizi: Barasabwa kumva uburemere bw’ihohoterwa rishingiye ku gitsina. Ibi ngo byagiye bigaragara ko abantu benshi bumva ijambo guhohoterwa bakumva ko ari akantu koroheje kandi nyamara bifite ingaruka zikomeye zirimo n’izo ku buryo bwa burundu. Ibi byagarutsweho mu mahugurwa yabaye kuri uyu wa 09/10/2013 yateguwe n’umuryango udaharanira inyungu ATEDEC, aho bakangurira aba bayobozi kumva uburemere bw’ihohoterwa rishingiye ku gitsina ndetse n’uko rikorwa kuko hari abitiranya ihohoterwa n’ibindi bintu bisanzwe cyangwa bitagira ingaruka zikomeye ku buzima bwa muntu. Umuyobozi wa ATEDEC, Muco Claude, yashishikarije abayobozi bitabiriye aya mahugurwa guhaguruka bakumvisha abo bayobora ihohoterwa icyo aricyo kuko ngo hakiri abantu bahohoterwa hirya no hino mu gihugu bagaceceka nyamara bishobora kubagiraho ingaruka za burundu. Umunyamabanganshingwabikorwa w’umurenge wa Kamembe, Nsabimana Theogene, yavuze ihohoterwa rishingiye ku gitsina ritarwanywa umunsi umwe ngo ribe rirangiye kuko abantu barimenye bitinze. Gusa ngo bazakoresha imbaraga nyinshi mu kurwanya ihohoterwa kuko umunsi ku wundi rigenda ryiyongera mu buryo butandukanye. Ushinzwe ihuriro ry’abafatanyabikorwa mu karere ka Rusizi avuga ko ihohoterwa rishingiye ku gitsina ari nk’imungu mu iterambere ry’akarere. Abaturage ngo bagomba kongera kwibutswa ihohoterwa kuko ngo risigaye rikorwa mu buryo bwinshi aho abahohotera bitwaza amayeri menshi kugirango badakurikiranywa. Yijeje umuryango ATEDEC ko bagiye gishishikariza abafatanyabikorwa b’akarere gufata ingamba zitandukanye zo guhangana n’ikibazo cy’ihohoterwa kuko ngo kigenda gihidura isura buri munsi. Kuba Abanyarwanda baregerejwe ubuyobozi bakwiye kubibyaza umusaruro ibibazo biterwa n’ihohoterwa bikagabanuka aho kwiyongera; nk’uko byasobanuwe na Mahoro Alex, umuhuzabikorwa wa ATEDEC. Mahoro yatangaje ko aho Abanyarwanda bari bageze ari aho kwiteza imbere aho guhora mu bibazo ariko avuga ko abayobozi aribo bagomba kubigiramo uruhare kuko abaturage bagendera ku muyoboro babaha. Yabasabye kujya kubasobanurira ibijyanye no kwirinda ihohoterwa byimazeyo bakirinda kugendera ku mico y’abakera yo guhisha ibyababayeho kuko kubihisha aribyo bituma ikibazo kirushaho kwiyongera. Usibye kuba umuryango ATDEC wahuguye abayobozi ku bijyajye n’ihohoterwa ngo ubafatiye runini kuko ngo umaze koroza abaturage inka zitari nkeya ndetse ukaba ukorana n’urubyiruko mu bijyanye n’ubworozi bw’amafi mu byuzi. Musabwa Euphrem

Perezida Kagame yashyize mu kiruhuko k’izabukuru abapolisi barimo CG Gasana Emmanuel. Nyakubahwa perezida wa repubulika y’u Rwanda Paul Kagame yashyize mu kiruhuko cy’izabukuru abapolisi barimo aba komiseri ba police. Ibi byakozwe none tariki 27 nzeri 2023 nkuko byatangajwe na police y’u Rwanda inyuze kurubuga rwa “X” Abashyizwe mu kiruhuko cy’izabukuru ni: CG Emmanuel GASANA,wabaye umuyobozi wa polisi y’u Rwanda, CP Emmanuel BUTERA, CP Vianney NSHIMIYIMANA ndetse na CP Bruce MUNYAMBO. Abandi bashyizwe mu kiruhuko cy’izabukuru ni ACP Damas GATAR na, ACP Privat GAKWAYA. Umukuru w’igihugu kandi yanashyize mu kiruhuko cy’izabukuru ba ofisiye bakuru batanu, ba ofisiye bato 28 n’abapolisi bato 28. Muri iki cyemezo, hanasezerewe abapolisi barindwi ku mpamvu z’uburwayi na batandatu ku mpamvu zindi zitandukanye. Tariki ya 6 Kanama 2021, ku cyicaro gikuru cya Polisi y’ u Rwanda ku Kacyiru, nabwo habereye umuhango wo gusezera mu cyubahiro abapolisi 216 bagiye mu kiruhuko cy’izabukuru, harimo n’abandi batashye ku mpamvu zitandukanye.

#Qatar2022: Bimwe mu byo wamenya ku gihugu cya Maroc. Ubusanzwe igikombe cy’isi, ni igikombe gitegurwa n’impuzamashyirahamwe ku isi FIFA, kikaba ari igikombe cyitabirwa n’ibihugu byose ku isi bibarizwa mu mashyirahamwe y’umupira w’amaguru abarizwa muri iyi mpuzamashyirahamwe twagarutseho hejuru FIFA ariko kikitabirwa n’ibigugu biba byarahigitse ibindi mu rugendo rwo gushaka itike (world cup qualifiers), kuko ntabwo ibihugu byose ariko bijyayo. Kugeza kuri ubu igikombe cy’isi cyitabirwa n’ibihugu 32. Kuva iki gikombe cy’isi cyatangira gukinwa mu mwaka wa 1930, kiba buri nyuma y’imyaka ine usibye mu w’1942 na 1946 kitabaye kubera intambara ya Kabiri y’Isi Yose. Twinjiye mu kwezi k’Ugushyingo ari nako kuzabamo igikombe cy’isi, tuzabagezaho bimwe mu byo wamenya ku makipe azahagararira umugabane w’afurika ikipe imwe kuri imwe. Uyu munsi turahera ku gihugu cya Maroc (Morocco) Maroc ni kimwe mu bihugu bitanu bizahagararira Afurika mu gikombe cy’isi cya 2022 kizabera mu gihugu cya Qatar. Ntabwo ari ubwa mbere ikipe nkuru y’umupira w’amaguru y’igihugu ya Maroc yitabira igikombe cyisi kuko bitabiriye bwa mbere mu w’1970, hari ku nshuro ya cyenda Igikombe cy’isi gikinwa icyo gihe cyabaye guhera taliki ya 31 Gicurasi kugeza ku ya 21 Kamena muri Megizike (Mexico), kandi kikaba cyari n’igikombe cy’isi cyabereye hanze y’Uburayi na Amerika y’Epfo, kuko aho cyabereye bwa mbere muri Amerika y’Amajyaruguru ariho Mexico ibarizwa. Maroc igiye gukina imikino y’igikombe cy’Isi ku nshuro yayo ya gatandatu, ni ukuvuga mu 1970,1986,1994,1998, 2018 na 2022. Mu nshuro eshanu (5) yaherukaga kwitabira igikombe cy’isi yakinnyemo imikino imikino 16, itsinda imikino ibiri(2) inganya imikino itanu(5) itsindwa imikino icyenda(9) mu gihe iyo mikino yose Maroc yatsinzemo ibitego 14 batsindwa 22. Kuva ikipe y’igihugu ya maroke yatangira kwitabira igikombe cy’is, umwanya yagize hari mu w’ 1986 ubwo yageraga muri 1/8. Tumwe mu duhigo ikipe y’igihugu ya Maroc yagiye igira. – Ikipe y’igihugu ya Maroc ni yo kipe ya mbere ku mugabane w’Afurika yanganyije umukino bwa mbere mu gikombe cy’isi inganya na Bulgaria igitego 1-1. – Mu 1998, Maroc yanditse andi mateka ubwo umukinnyi wayo Youssef Chippo wasezeye gukina umupira w’amaguru, ari we munyafurika wa mbere witsinze igitego mu gikombe cy’isi, mu mukino banganyijemo ibitego 2-2 na Norway icyo gihe byari taliki 10 Kamena mu mwaka wa 1998. – Muri 2018, umukinnyi w’ikipe y’igihugu ya Maroke Sofyan Amrabat, ubu ukina hagati mu ikipe ya Fiorentina yo muri Serie A mu Butaliyani, yaje gusimbura murumuna we Nordin Amrabat ku munota wa 76 mu mukino w’amatsinda ubwo bakinaga na Iran, aba umukinnyi wa mbere mu mateka y’igikombe cyisi winjiye mu kibuga asimbuye murumuna we. Ikipe y’igihugu ya Maroc iri mu itsinda rya gatandatu aho iri kumwe n’u Bubiligi, Canada ndetse na Croatia. Umukino wa mbere ikipe y’igihugu ya Maroc izakina, azaba ari tariki 23 Ugushyingo bakina na Croatia, 27 Ugushyingo bakine n’u Bubiligi basoze imikino yo mu matsinda bakina na Canada taliki ya mbere Ukuboza. Umunyamakuru @amonb_official

umwe mu bagize “Commission Sociale”, birumvikana ko nshyigikiye iriya raporo n’iriya “candidature”. Bimwe mu byo nashakaga kuvuga Honorable UYISENGA na Honorable KARANGWA babivuze simbisubiramo. Nsigaje akantu gato, ni inama ikwiriye kugirwa Guverinoma. Iyo Sena imaze kwemeza abantu habaho Iteka rya Perezida ribashyira mu myanya nk’uko ribaha “nomination” nk’uko Honorable UYISENGA Charles yasobanuye. Nigeze kubona iryo Teka bahaye “effett rétroactif” ku itariki Guverinoma yemerejeho rya shyirwaho. Kuri ya tariki y’ishyirwaho kandi tuzi ko kuri ya tariki y’ishyirwaho atari bwo abantu batangira akazi. Bagatangiye vuba bagombye kugatangira nibura Sena imaze kubemeza nk’uko bimaze kuvugwa. Ni ukuvuga ngo Iteka rya Perezida ntabwo ryagombye kujya mbere y’itariki Sena yemerejeho. Ako ni akantu dukwiriye kuzagiraho inama Guverinoma ndakeka ko izagakemura nta mpungenge, nkeka ko ari abantu baba bihuta mu gukora Amateka ya Perezida. Ndabashimiye. Perezida wa Sena, Dr. IYAMUREMYE Augustin Murakoze Nyakubahwa ijambo rikurikira ni irya Honorable MUPENZI George Honorable MUPENZI George Murakoze Nyakubahwa Perezida kumpa ijambo. Ndumva biri bunyorohere kuvuga ibyo nashakaga kuvuga kuko nagiye nsobanukirwa. Murabona turi muri manda ya gatatu ya Sena, ni ukuvuga ngo hashize manda ebyiri kandi iri tegeko koko ririho. Noneho wenda ugiye mu rwego rw’amategeko umuntu areba icyo bita “précedents”. Nasobanukiwe kuko bavuze ko mu myumvire muri “practices” umuntu yagira ngo hari icyo Sena igiye kuvuguruzaho cyane Perezida wa Repubulika. Kandi koko nk’uko mwabisobanuye ingingo zisobanutse, Sena ifite ubwo burenganzira iki kibazo niba mukurikira mu binyamakuru babibajijeho kenshi cyane. Ndibuka ko Honorable Tito RUTAREMARA yabisobanuye avuga ati iyo muvuga ngo twebwe twemeza nk’umuhango kandi tuzi neza yuko habaye “cases”, twabwiye Guverinoma tuti: “Nyamara mwongere mushishoze murebe”. Hanyuma bakabisubiramo kandi ntibitere impaka. Urabona niba turi muri manda izamara imyaka itanu ntekereza ko n’iyi na yo ni nk’amahugurwa kugira ngo umuntu amenye ibyo azakora ari “confortable” asobanukiwe neza. Kuko mu myumvire wabazaga uti: “Ndetse ugiye muri “translation”. Iyo bavuze gushyiraho mu Cyongereza tukavuga “to appoint”, iyo bavuze ‘to appoint” wumva ko umuntu wabaye “appointed” kongera kumukuraho cyangwa “confirmed” wumva hari uko bimeze mu myumvire. Nkumva rero ubwo mubidusobanuriye neza noneho hakaba na “précedents”, twaheraho zikaba nka “cases law” cyangwa “jurisprudence” nta kibazo byazatera. Murakoze Nyakubahwa Perezida wa Sena. Perezida wa Sena, Dr. IYAMUREMYE Augustin Murakoze Nyakubahwa. Ijambo rikurikiye ni irya Honorable NSENGIYUMVA Fulgence Honorable NSENGIYUMVA Fulgence Murakoze Nyakubahwa Perezida wa Sena. Ngira ngo ibimaze kuvugwa ndaza gusa n’uwisubiramo ariko sindi bubikore, icyo mbona ni imikoranire y’inzego. Buri rwego rufite “prélogatives” zarwo kandi zigenwa n’itegeko nk’uko babivuze, hari ikintu bita “vetting report”, umuntu wese w’umuyobozi ugiye kujya ku mwanya runaka hari uburyo bacekinga (to check), iyo amaze kwemezwa ko yujuje ibijya kuri uwo mwanya, Guverinoma ni yo “exécutif”. Ikagaragaza ko uwo muntu ashobora kuba “nommé” kuri iyo “poste’. Icyo gihe ntabwo ishobora gutegura Inama y’Abaminisitirie, ntabwo ishobora gutegura “Arrêté Présidentiel” cyangwa Premier Ministre hatabanje kwemezwa n’urwego rundi ari rwo Sena. Ni ko itegeko ribivuga. Noneho ngira ngo twebwe muri Sena ni ukuvuga ngo ese byabindi bisabwa byakozwe muri “vetting report” byose byararebwe? Hari imiziro uyu muntu yaba afite? Noneho tugatanga “feu vert” yo kuvuga ngo Inama y’Abaminisitiri yateranye itariki runaka yemeje “Arrêté Présidentiel” ishyira umuntu mu mwanya. Ariko numvise izo nzego zose zavuyeho kubera ko ni ko amategeko yacu abigena. Murakoze Nyakubahwa Perezida. Perezida wa Sena, Dr. IYAMUREMYE Augustin Murakoze Honorable ijambo twariha Perezida na Visi Perezida ba Komisiyo bagasubiza ibibazo byabajijwe. Perezida wa Komisiyo y’Imibereho y’Abaturage n’Uburenganzira bwa Muntu, Honorable UMUHIRE Adrie Murakoze Nyakubahwa Perezida wa Sena, twagira ngo

Nyamasheke: Mukankusi ngo atangiye gutakariza icyizere ubutabera. Mukankusi avuga ko yirirwa abwira abantu babishinzwe ngo bamurangirize urubanza ariko ahubwo ngo basigaye bamufata nk’umusazi, ndetse ngo kubera guhora asiragira nta n’aho afite akura icyo kurya yahindutse umuntu usabiriza. Mukankusi agira ati “ntaho mfite ho guhinga, aho nagahinze niho nirirwa nsaba abanyamategeko n’abayobozi kumfasha kugira ngo mpabwe ibyo natsindiye, ntangiye kugira icyizere gike ko nzashyira nkabona ibyo natsindiye”. Ku itariki ya 25 Gicurasi 2012, nibwo Mukankusi Bellancille yatsindaga urubanza RC 0425/011/TB/Kag, yaburanaga na Rwabikumba Fabien, urukiko rutegeka ko isambu yaburanwaga yahabwa uwayitsindiye. Ku itariki ya 31 Nyakanga 2013, umuhesha w’inkiko Muvandimwe Jean De Dieu yasabye umuryango wa Rwabikumba Fabien kutanga isambu yatsindiwe, iri mu murenge wa Bushekeri, bitarenze iminsi 15, nyuma y’iyo minsi ngo hagombaga gukoreshwa ingufu kugira ngo Mukankusi ahabwe isambu yatsindiye. Umunyamabanga Nsingwabikorwa w’umurenge wa Bushekeri avuga ko ikibazo cya Mukankusi cyagakwiye kuba cyarakemutse ariko ko cyajyanwe muri MAJ akaba ari urwego rufasha abakene batishoboye kubona ubutabera. Rubagumya Antoine , umuhesha w’inkiko wahawe gukemura iki kibazo avuga ko ubutabera bufite intambwe bucamo ngo bubashe gukemura ibibazo akavuga ko n’ubwo atazi ikibazo cy’uyu mukecuru kubera aba afite amadosiye menshi, ariko ko azagikurikirana kugeza gikemutse, gusa akibaza impamvu ubuyobozi bw’umurenge bwo butarangije icyo kibazo, kuko nabwo bubifitiye uburenganzira. Agira ati “kuki ubuyobozi bw’umurenge butarangije icyo kibazo, bazi ko aritwe turangiza imanza twenyine, gusa ikibazo cye tuzashaka uko twakirangiza niba gihari”. Mukankusi avuga ko ikibazo cye cyari kigiye gukemuka ubwo cyakurikiranwaga n’umuhesha w’inkiko Muvandimwe Jean de Dieu ariko ko nyuma y’uko yimuwe akajyanwa ahandi uwamusimbuye amubuza no kumugera mu maso. Umugwaneza Jean Claude

Hagiye gushyirwaho uburyo bwa gatatu bwo kubona inguzanyo ku mwalimu -Ngenzirabona. Ngenzirabona Prosper, Umuyobozi wa Mwalimu Sacco o mu Ntara y’i Burasirazuba akaba no mu nama y’ubuyobozi ku rwego rw’igihugu, avuga ko uburyo bushya bwo gutanga inguzanyo ku mishinga buje bukurikira ubusazwe bwakorwaga bwo gutanga inguzanyo ku mishahara ndetse n’uburyo busanzwe bwo guhabwa inguzanyo habanje gutangwa ingwate. Ku kibazo cy’ingwate zishobora gutuma umwalimu atabona kuri iyi nguzanyo, uburyobushya ngo buzatuma noneho umwalimu abasha kwiga neza umushinga ubyara inyungu ushobora kwishingirwa n’ibigega byishingira imishinga ibyara inyungu kubona inguzanyo nka BDF (Busness Development Fund) ikigega cy’ingwate ku mishinga ibyara inyungu. Ngenzirabona agira ati “N’uwaba afite inguzanyo isanzwe yishyuraga ku mushahara, yategura umushinga we ukazamufasha no kuzishyura ya nguzanyo, ku bafite ingwate ni ho byoroshye cyane nta kibazo ariko udafite ingwate biriya bigega birahari bizamufasha.” Ngenzirabona yongeraho ko ubuyobozi bw’Umwalimu SACCO bugiye gukora urutonde rw’imsihinga ishobora kubangikanywa n’uburezi. Bamwe mu bariumu bavuga ko inguzanyo nshya zizatuma koko babasha kwagura imishinga yabo kuko ngo ubundi inguzanyo bayihabwaga hakurikijwe umushaha mukeya, mwalimu ahembwa bigatuma atabasha kwiteza imbere cyangwa gushyira mu bikorwa umushinga ufatika. Mukeshimana Olivier aturuka mu Karere ka Rulindo, akaba yari amaze kubaka inzu eshatu ntoya zamwinjirizaga amafaranga buri kwezi ku nguzanyo y’amafaranga ibihumbi 900frw (900,000FRW), avuga ko noneho agiye kwagura umushinga akubaka inzu 10 kuko inguzanyo ya mbere yabashije kuyishyura neza. Mukeshimana agira ati, “Ubu noneho umushinga ni wo uzajya wiyishyurira inguzanyo mu gihe ayo twahabwaga twishyuraga ku mishahara bigatuma umuntu atabasha kwiteza imbere.” Mukamusana Chantal uyobora ishami ry’Umwalimu SACCO mu Karere ka Gicumbi avuga ko nta mupaka uhari mu guhabwa inguzanyo ku mishinga ibyara inyungu kuko harebwa ubushobozi bw’ingwate nyir’umushinga yatanze, cyangwa se uko umushinga ubwawo uziyishyurira. Ephrem Murindabigwi

MINEDUC yasabye ikintu gikomeye abayobozi b’amashuri ku byo kugaburira abanyeshuri. Mnisitiri w’Uburezi Dr. Twagirayeyezu Gaspard asaba abayobozi b’ibigo by’amashuri kwirinda gushyiraho amafaranga bishakiye ngo kuko aho bazagira ikibazo leta izabisuzuma dore ko hari n’umwihariko wo kureba ibiciro by’amazi n’amashanyarazi.Ibi bitangajwe nyuma y’aho bamwe mu bayobozi b’ibigo by’amashuri bavuga ko itumbagira ry’ibiciro ku masoko no kuba hari bamwe mu babyeyi badatanga imisanzu byatumye ibigo by’amashuri bisigaramo imyenda kuri ba rwiyemezamirimo babigemuriye ibiribwa n’ibindi bikoresho muri gahunda yo kugaburira abana ku mashuri.Minisiteri y’Uburezi yatangaje ko uruhare ababyeyi bishyuraga ku bigo by’amashuri mu kugaburira abana ku ishuri ruzakomeza kuba rumwe nk’uko byatangajwe umwaka ushize.Bamwe mu babyeyi bavuga ko gushyiraho amafaranga amwe ku bigo by’amashuri nk’uruhare rwabo mu kunganira ibigo by’amashuri kuri gahunda yo kugaburira abanyeshuri ku mashuri byabafashije ndetse bituma n’abana bataga amashuri kubera kubura amafaranga bagabanuka.Mu gihe hasigaye iminsi mike ngo abanyeshuri batangire igihembwe cya mbere cy’umwaka w’amashuri wa 2023-2024, Minisiteri y’Uburezi yagaragaje ko uruhare rw’amafaranga ababyeyi bishyuye mu kunganira amafaranga leta itanga muri gahunda yo kugaburira abana ku mashuri umwaka ushize n’ubundi ari rwo bazongera gutanga.Umwaka ushize wa 2022-2023 nibwo Minisiteri y’Uburezi yatangaje amafaranga ntarengwa ku bigo by’amashuri y’incuke, abanza, ndetse n’ayisumbuye y’uburezi rusange n’aya tekiniki ya leta cyangwa andi akorana na leta kubw’amasezerano, aho umunyeshuri wiga mu mashuri abanza umubyeyi yishyura amafaranga 975Frw ku gihembwe.Umunyeshuri wiga ataha mu mashuri yisumbuye uruhare rw’umubyeyi ni amafaranga 19500Frw ku gihembwe.Ku munyeshuri wiga aba mu kigo mu mashuri yisumbuye umusanzu w’umubyeyi ntugomba kurenga amafaranga 85000Frw.IVOMO:RBA

Khanya Mkangisa. Khanya Mkangisa (wavutse ku ya 13 Werurwe 1988), ni umukinnyi wa filimi muri Afurika yepfo . Azwi cyane kubera uruhare rwe muri serial izwi cyane "Isidingo","Shattered, Step Up to a Start Up" and "Harvest". . Ni n'umunyamakuru kuri tereviziyo akaba n'umuhanzi wa DJ. azwi kuri YoTv kimwe no gukundana. Ubuzima bwite. Yavutse ku ya 13 Werurwe 1988 i Peddie, muri Afurika y'Epfo. Yarangije muri AFDA, Ishuri ryubukungu bwo guhanga . Yakundanye n'umuraperi, J Molley kumurusha imyaka 10 aho ibihuha byatangiriye mu Kwakira 2019. Umwuga. Afite imyaka 14, yinjiye kuri tereviziyo maze aba umunyamakuru wa Yo YV. Yakomeje gukora mu musaruro imyaka itatu. Hanyuma yimutse kugirango yerekane siyanse "yubumenyi yitwa Knock Knock" . Mu 2004, yerekanye televiziyo ye ya mbere "yakinnye muri serie Mthunzini." "Com" . Nyuma yaje gukina muri "Lab1" nka 'Refilwe' na "Ugugu noAndile" . Nkumunyamakuru, yakiriye igitaramo cyo kubyina 'Shield Teen'. Hagati aho, yagaragaye cyane mu bitaramo bizwi cyane muri "Zone 14" muri 2011 na "Intersexions" muri 2012. Muri 2012, yakinnye muri BBC "yise Mad Dogs III" afite uruhare 'Anna'. Hanyuma muri 2013, yinjiye mu bakinnyi basanzwe ba serial "Zabalaza" akina 'Mpilo'. Muri 2019, yerekanye bwa mbere nk'umuhanzi wa DJ maze akora ibitaramo muri Jozi to Quilox weekend weekend i Lagos, muri Nijeriya . Muri 2020, yagaragaye bwa mbere muri sabune izwi cyane "Muvhango" afite uruhare rwa 'Mbali'.

Utubindi twa Ndoli. Utubindi twa Ruganzu II Ndoli tuvugwa ahitwa i Rubona, ubu ni mu Murenge wa Kiziguro mu Akarere ka Gatsibo, tukaba dufite amateka maremare kandi yihariye. Amateka. Mu mpera z’ikinyejana cya 16, intambara yo kwagura igihugu yabaye hagati y’u Rwanda n’Ubunyabungo yahitanye umwami w’ u Rwanda Ndahiro II Cyamatare. Amaze gutanga, igihugu cyaguye mu kangaratete gitegekwa n’Ubunyabungo. Muri icyo gihe igikomangoma Ruganzu rwa Ndahiro yabaga i Karagwe muri Tanzaniya kwa nyirasenge aho yari yaragiye kubunda akiri umwana. Abifashijwemo n’abagaragu ba se harimo na Kavuna ka Mushimiye, Ruganzu II Ndoli n’ubwo yari akiri muto yatashye mu Rwanda, atsinda Ubunyabungo yunamura igihugu cyari kimaze imyaka 11 mu kangaratete. Aza mu Rwanda, Ruganzu II Ndoli n’ingabo ze baraye i [[Rubona mu Buganza. Bahageze bafite inyota, afata icumu rye arishinga mu butaka ahacukura intango 12 zose zuzura amazi. Aho duherereye. Utu tubindi duherereye mu kigo cy’Urwunge rw’amashuri ya Rubona mu kagari ka Rubona mu murenge wa Kiziguro, tukaba ari cumi na tubiri(12). Twose bivugwa ko twafukuwe na [[Ruganzu II Ndoli]] ubwo yari abundutse (guhunguka k’umwami) i Karagwe k’Abahinda, muri [[Tanzaniya]]. [[Dosiye:Ikibindi cyinzoga.jpg|thumb|ikibindi cyinzoga]] Iyo ugeze ahari utwo utubindi twitiriwe [[Ruganzu II Ndoli]], uhabona ibimenyetso bikunze kumwitirirwa birimo aho yarambitse umuheto, imyambi, inkota, intebe yicaragaho ndetse n’utwo tubindi uko ari 12. Reba. [[Ikiciro:Amateka]] [[Ikiciro:Ubukerarugendo mu Rwanda]]

Banyonga igare bamenyekanisha Mukura. Umucungamutungo w’iyi koperative, Gaparasi Viateur, yadusobanuriye impamvu y’uyu mwambaro mushya muri aya magambo: “Mukura ni iyacu, turayikunda, dufite umuhate wo kuyamamaza kugira ngo n’abandi bayimenye.” Yakomeje asobanura ko kwamamaza Mukura baitangiye kuva bahindutse koperative. Mbere bakiri ishyirahamwe bambaraga amajire (gilets) y’ubururu n’umweru. Gaparasi avuga ko icyo gikorwa ari ubushake bwabo; nta ruhare ikipe ya Mukura yakigizemo. Yagize ati “Ni twe ubwacu nka koperative twiguriye iyi myambaro, nta ruhare Mukura ibifitemo. Buri munyamuryango yatanze amafaranga ibihumbi bibiri kugira ngo awubone”. Iyi koperative isanzwe itera inkunga ikipe ya Mukura bitewe n’amikoro y’abanyamuryango. Ubu rero basanze inkunga boshoboye kandi yagirira akamaro iyo kipe ari ukwambara umwambaro ufite amabara yayo kugira ngo abantu benshi bayimenye. Koperative Intumwa yahoze ikorera mu mujyi wa Butare gusa ariko ubu unyonga igare wo mu karere ka Huye uzifuza kubagana, imiryango irafunguye. Marie Claire Joyeuse

Miss Nishimwe Naomie na Paul bishimiye uko bakiriwe muri Nigeria{AMAFOTO}. Nishimwe Naomie wabaye Nyampinga w’u Rwanda mu mwaka wa 2020 ari kumwe na Ndahiro Willy wamamaye muri Sinema nka Paul bishimiye uko bakiriwe Nigeria na Joe Ugonna ubwo bari bagize akanama nkemurampaka muri Miss Style Nigeria.Aba bombi berekeje mu Gihugu cya Nigeria kuwa 6 Gicurasi 2022 mu muhango wo gutoranya uwahize abandi mu irushanwa ry’ubwiza rya Miss Style Nigeria ryasojwe mu ijoro ryo kuwa 7 Gicurasi 2022.Miss Style ni rimwe mu marushanwa mashya ari kugerageza kuzamura izina muri Nigeria cyane ko ryatangiye kugira imbaraga mu 2020.Miss Nishimwe Naomie yifashishije urkuta rwe rwa Instagram yagaragaje ko yishimiye uko bakiriwe cyane ashimira Joe Ugonna sanzwe ari Umunyamideli, umuhanzi ndetse nibindi mu myidagaduro yagize ati"Joe Ugonna mwakoze kutwakira neza".Willy Ndahiro wari kumwe na Naomie uretse kuba umukinnyi wa filime ufite izina rikomeye mu Rwanda, asanzwe ari n’umuyobozi wa Federasiyo ya sinema mu Rwanda.Miss Naomie uretse kuba yarabaye nyampinga w’u Rwanda kuri ubu abarizwa mu mwuga wo kumurika no gutunganya imideli.

Igikomere. Igikomere ni ukwangirika k'umubiri . Ni jambo rusange ryerekeza kubibi biterwa n'impanuka, kugwa, gukubita,kwangizwa n'intwaro, n'ibindi byinshi. Umuntu ufite igikomere yitwa inkomere . Inkomere ziva ku zoroheje kugeza zangije ubuzima. Gukomeretsa birashobora kubaho ku kazi cyangwa mu mikino, mu nzu cyangwa hanze, gutwara imodoka, cyangwa kugenda mu muhanda. Ubwoko bw'igikomere. 1. Igikomere giterwa no kurumwa n'inyamanswa. Ubusanzwe inyamaswa zo mu gasozi zitinya abantu.Ariko hari igihe zishobora kuruma umuntu bikaba byamuviramo igikomere , ni gake kurumwa n'inyamanswa byangiza ubuzima ariko iyo inyamanswa yariye umuntu yanduye hashobora kuboneka igikomere gikomeye gisaba ubuvuzi bwisumbuyeho. 2. Ubushye. Ubushye ni ukwangirika k'uturemangingo tugize umubiri , ubushye buterwa n'ubushyuhe, imiti, amashanyarazi, urumuri rw'izuba, cyangwa imirasire. Amashakiro

Umuterankunga agiye gufasha abaturage ibihumbi bine kubona amazi meza. Umunyamabanga Nshingwabikorwa w’Umurenge wa Kigali, Emmanuel Rutubuka, tariki 01 Kanama 2019 yakiriye Mufti w’u Rwanda, Sheikh Salim Hitimana, ari kumwe n’umushyitsi wo muri Oman witwa Said Al Hadary, bakaba bari baje kubashyikiriza ku mugaragaro inkunga y’ibikoresho bizifashishwa mu kugeza amazi meza ku baturage. Rutubuka avuga ko nyuma yo kubashyikiriza ibyo bikoresho bagiye gupanga gahunda y’uburyo bazakora umuganda wo gutangiza igikorwa nyirizina. Ni igikorwa kizakwirakwiza amazi meza mu Kagari ka Mwendo ahantu hareshya na kilometero imwe n’igice. Rutubuka uyobora Umurenge wa Kigali avuga ko kugira ngo bemere kuza kubatera inkunga byaturutse mu bufatanye busanzwe hagati ya Islamu na Leta y’u Rwanda. Rutubuka avuga ko nk’umuyobozi yashakishije abafatanyabikorwa bamufasha kugera ku ntego zo gufasha abaturage kugira ubuzima bwiza. Ngo yaganiriye n’uhagarariye Islamu muri uwo Murenge wa Kigali, baganira ku miturire n’amacumbi ku bantu bakennye, ndetse no kugeza amazi meza ku baturage kuko hari agace kanini k’abaturage badafite amazi, amubwira ko hari abantu ashobora kuzabaza. Uhagarariye Islamu muri uwo murenge ngo yaje guhuza ubuyobozi bw’umurenge n’ubuyobozi bwa Islamu ku rwego rw’igihugu ndetse n’uwo muterankunga wo muri Oman, baraganira bemera kubafasha muri icyo gikorwa cyo kwegereza amazi meza abaturage batayafite bo mu Kagari ka Mwendo. Rutubuka uyobora Umurenge wa Kigali ati “Umushinga wa mbere dutangiye gukorana ni uyu wo kwegereza abaturage amazi, ariko turizera ko n’indi mishinga yose izashoboka.” Rutubuka avuga ko uyu mushinga uzasiga ukemuye ikibazo kinini kuko muri ako kagari konyine haboneka amavomero rusange abiri gusa, mu gihe abatuye akagari barenga ibihumbi umunani. Ati “Rero ntibyari byoroshye kugira ngo bose bajye kuri ayo mavomero, ariko ubu ngubu tugiye gufata ikilometero cyose tucyegereze amazi. Muri icyo kilometero n’igice tuzashyiraho amavomero rusange abiri.” Abaturage baturiye uwo muyoboro na bo ngo bazahabwa uburenganzira bwo gukurura amazi bayakuye kuri uwo muyoboro bayashyire mu ngo zabo. Rutubuka ati “Birakemura ikibazo kinini kuko hejuru y’abaturage bagera ku bihumbi bine baraba babonye amazi.” Rutubuka yashimiye uruhare rw’Idini ya Islamu n’umuterankunga babazaniye mu kubaka igihugu, no kwita ku bikorwa remezo bituma abaturage barushaho kuba mu buzima bwiza. Ati “Icyo mbizeza ni uko ineza baba bagize, natwe tuzakomeza guharanira ko hari aho yakuye abantu n’aho yabagejeje.” Umunyamabanga Nshingwabikorwa w’Umurenge wa Kigali, Emmanuel Rutubuka, yanasabye abaturage babihabwa kubifata neza, ntibumve ko uwabyigomwe yahaze ahubwo ko ari ukugira ngo na bo bazamure imibereho. Said Al Hadary waje ahagarariye umuryango mpuzamahanga w’abagiraneza witwa Al- Istiqamat ufasha mu kuzamura abatishoboye bo mu Rwanda, mu Burundi na Congo, yabwiye Kigali Today ko ubusanzwe bakorera mu bihugu bitandukanye byo ku isi haba muri Aziya, muri Canada no mu bindi bihugu bya Afurika, ariko baherutse no gufungura ishami rizakorera mu Rwanda, mu Burundi no muri Repubulika ya Demokarasi ya Congo. Yavuze ko kuri iyi nshuro yishimiye ko bagiye gufasha abaturage bo mu Karere ka Nyarugenge mu Murenge wa Kigali mu Kagari ka Mwendo kubona amazi meza. Said Al Hadary yavuze ko batanze ibikoresho bizakenerwa mu kubaka uwo muyoboro w’amazi n’amavomo rusange, asobanura ko inkunga batanze yaguzwemo ibyo bikoresho ibarirwa muri miliyoni icumi z’Amafaranga y’u Rwanda. Yatanze ubutumwa, asaba abantu kwitabira ibikorwa byo gufashanya, ibyo abantu bafite bakishimira kubisangira n’abandi. Yanashimiye n’ubuyobozi bwa Perezida Paul Kagame ku bw’umutekano urangwa mu Rwanda kuko ari wo utanga icyizere ko ibikorwa nk’ibyo by’iterambere bizaramba. Ati “Twishimiye kuba turi hano mu Rwanda, dufatanya mu bikorwa by’iterambere nk’abagize umuryango umwe.” Umuyobozi w’Idini ya Islamu mu Rwanda (Mufti), Sheikh Salim Hitimana, yavuze ko ibikorwa nk’ibyo babikora mu rwego rwo gutanga umusanzu wabo mu guha Abanyarwanda imibereho myiza. Yashimiye inzego bwite za Leta bakorana muri iyo gahunda, ashimira abafatanyabikorwa n’Abanyarwanda bose muri rusange. Yavuze ko badafasha abantu mu kuyoboka Imana gusa ahubwo ko bagira n’uruhare mu bikorwa by’iterambere kuko Roho nziza itura mu mubiri mwiza kandi ukomeye ufite imbaraga. Sheikh Salim Hitimana yavuze ko bemeranyijwe n’ubuyobozi bw’umurenge wa Kigali ko bazategura igikorwa cy’umuganda udasanzwe kugira ngo ibyo bikorwa bitangire gukorwa ariko n’abaturage babigizemo uruhare, ndetse babimenye, bityo bazagire uruhare mu kubibungabunga no kubifata neza. Umunyamakuru @ h_malachie

Yemera ko yasambanyije umwana we abitewe n’ubusinzi. Ubushinjacyaha buvuga ko ku itariki ya 16 Nyakanga 2021 mu gihe cya saa tatu z’ijoro, mu Murenge wa Gatore, Intara y’Iburasirazuba, uregwa yasambanyije umwana we w’umukobwa. Uregwa avuga ko yamusambanyije inshuro imwe, ariko umwana we avuga ko amaze kumusambanya inshuro eshatu. Amakuru Kigali Today ikesha Ubushinjacyaha avuga ko uregwa yemera icyaha yakoze cyo gusambanya umwana we agasobanura ko yabitewe n’ubusinzi. Uyu mugabo naramuka ahamwe n’icyaha cyo gusambanya umwana, azahanishwa ingingo ya 133 y’Itegeko Nº68/2018 ryo ku wa 30/08/2018 riteganya ibyaha n’ibihano muri rusange nk’uko ryavuguruwe mu ngingo ya 4 y’itegeko no 69/2019 ryo ku wa 08/11/2019, aho riteganya igifungo cya burundu. Umunyamakuru @ h_malachie

Kenya:Indwara itaramenyeka yibasiye abanyeshuri b’abakobwa mu mashuri yisumbuye. Abategetsi mu nzego z’ubuzima muri Kenya bakomeje gushakisha indwara itazwi imaze gutuma abanyeshuri b’abakobwa babarirwa mu binyacumi ubu barembeye mu bitaro bitandukanye mu gihugu.Iyi ndwara itaramenyekana iravugwa mu mashuri yisumbuye asaga 90 kandi abanduye bose bari mu bitaro bitandukanye bitewe n’aho ibigo byabo biherereye.Abanyeshuri bo mu ishuri ryisumbuye rya Eregi High School riri mu burengerazuba bwa Kenya bayanduye ku ikubitiro, baragaragaza ibimenyetso byo gucika integer mu ngingo z’amaguru cyane cyane mu mavu kuburyo batabasha kongera gutambuka.Misiteri w’uburezi wabashije gusura amwe mu mashuri kuri uyu wa Kabiri tariki ya 3 Ukwakira 2023,yasabye ababyeyi babana kudahangayika cyane kuko ngo Leta iri gukurikiranira hafi iby’ubwo burwayi no kureba uburyo abo banyeshuri bakitabwaho.Yongeyeho ko abandi banyeshuri b’Abakobwa bafashwe n’iyi ndwara ariko batarembye cyane bakiri mu bigo byabo aho bakomeje gukurikiranirwa hafi.Said Jared Obiero ukuriye uburezi muri ako karere Ati”Inzego z’uburezi,iza leta n’iz’ubuzima ziri gufatanya mu gushaka umuti w’ikibazo no kwita byihariye ku bamaze kwandura.”Yakomeje avuga ko abarwayi bafashwe ibizamini birimo amaraso,inkari n’ibindi bizami byoherejwe muri laboratoire nkuru z’Igihugu ziherereye mu mugiwa Kisumu no mu murwa mukuru wa Nairobi.Biteganijwe ko ibisubizo ku bizamini byafashwe mu gushakisha ubwoko bw’indwara abana barwaye biteganijwe kuboneka kuri uyu wa gatatu tariki ya 4 Ukwakira 2023, ubundi hagafatwa ingamba zifatika.

Basketball: K Titans izamutse mu kiciro cya mbere nyuma y’umwaka umwe ishinzwe. Uyu mwaka mu ishyirahamwe ry’umukino wa Basketball mu Rwanda, nibwo hatangijwe bwa mbere imikino y’icyiciro cya kabiri, aho byari biteganyijwe ko amakipe 2 azaba aya mbere azahita abona itike bidasubirwaho yo gukina mu kiciro cya mbere. Ikipe ya Kigali Titans yari mu itsinda rya mbere (A), aho yari kumwe na Hoops Rwanda, Black Thunders, UR CBE na UR CAVM, maze izamuka ari iya mbere muri iri tsinda, cyane ko nta mukino n’umwe yigeze itsindwa no kugeza magingo aya. Nyuma yo gutsinda Flame Basketball Club umukino wa mbere, yongeye kuyisubira mu mukino wa kabiri wabaye ku wa kabiri, maze iwegukana ku manota 85 kuri 42. Umutoza wa Titans, Karima Cyrill wahoze n’ubundi atoza amakipe akomeye mu kicyiciro cya mbere mu Rwanda, yari yahisemo gukoresha abakinnyi nka Muhizi Arsene, Ellaomdo Patrick, Kamanzi Olivier, Ndayizeye Samuel ndetse na Umeadi Emmanuel. Kigali Titans yatangiye neza agace ka mbere kuko yaje no kukegukana ku manota 19 ku 10 ya Flame BBC, wabonaga ko nta kizere cyo kuyobora umukino ifite. Mu gace ka kabiri, K Titans yakomeje gushyira igitutu cyane kuri aba basore b’umutoza Kamanzi Venuste, maze yongera kwegukana agace ka kabiri ku manota 26 kuri 13 ya Flame Basketball Club, ubwo amanota yari amaze kuba 45 kuri 23 muri rusange. Mu gice cya kabiri ntabwo ikipe ya Flame yigeze ishobora kugabanya ikinyuranyo cy’amanota yari yashyizwemo na Titans, kuko agace ka gatatu nako kaje kwegukanwa na Kigali Titans ku manota 25 Flame imaze gutsinda amanota 10 gusa, ndetse n’agace ka kane ari nako ka nyuma Titans ikegukana ku manota 15 ku 9 gusa ya Flame BBC, n’igiteranyo cy’amanota 85 kuri 42. Shema Didier wa Flame Basketball Club niwe watsinze amanota menshi muri uyu mukino, kuko yatsinzemo 20 akurikirwa na Umeadi Emmanuel wa Titans watsinze amanota 16. Umuyobozi wa Kigali Titans Basketball Club, Rubonera Eugene Junior, avuga ko ari ibyishimo kuribo ndetse ko uwo munsi bari bawutegereje. Ati “Ni ibyishimo cyane, uyu munsi wari ingezi kuruta na finale (final) ubwayo, kuko icyo twaharaniraga kwari ukuzamuka mu cyiciro cya mbere, kuba tubigezeho rero ni ikintu gishimishije kandi n’igikombe turagicyeneye, ku buryo tuzarangiza iki cyiciro cya kabiri tudatsinzwe nk’uko twabitangiye”. Ati “Urugendo ntabwo rwari rworoshye kuko bwari n’ubwa mbere yewe no ku bakinnyi bamwe na bamwe, ariko hamwe n’umutoza n’intego twari dufite tubigezeho n’ubwo imbogamizi zitabura, ariko turashima Imana ko yadufashije bikagenda neza”. Kigali Titans Basketball Club biteganyijwe ko izatana mu mitwe na ORION Basketball Club ku mukino wa nyuma, uzakinwa ku wa gatanu Saa tatu z’ijro (9pm) muri BK ARENA. Izi kipe zombi ninako kandi zizakina mu kicyiro cya mbere umwaka utaha w’imikino, muri shampiyona ya Basketball mu Rwanda. Umunyamakuru @amonb_official

Let Gen Muhoozi yatangaje ko Perezida Kagame azitabira isabukuru ye none byakuruye ibyamamare. Perezida Paul Kagame ategerejwe mu gihugu cya Uganda mu birori by’ isabukuru ya Gen Muhoozi izaba kuwa 23 Mata 2022.Perezida Paul Kagame ategerejwe mu gihugu cya Uganda mu birori by’ isabukuru ya Gen Muhoozi izaba kuwa 23 Mata 2022.Lt Gen Muhoozi Kainerugaba, yatangaje ko Perezida wa Repubulika, Paul Kagame azitabira ibirori by’isabukuru ye y’amavuko, mu butumwa yatanze ku rukuta rwe rwa Twitter agira ati: “Nejejwe cyane no gutangaza ko data wacu, umukomando ukomeye, Perezida akanaba umuyobozi w’u Rwanda azitabira ibirori by’isabukuru yanjye y’amavuko. Imana ishimwe. Inkotanyi cyane rwose!”I am very happy to announce that my uncle, the very great Commander, President and Leader of Rwanda will be attending my birthday celebration. Ruhanga asiimwe! Inkotanyi cyane indeed!!https://t.co/06lg18Csl3— Muhoozi Kainerugaba (@mkainerugaba)April 16, 2022Lt Gen Muhoozi usanzwe ari Umugaba w’Ingabo za Uganda zirwanira ku butaka ndetse akanaba imfura ya Perezida Yoweri Museveni azizihiza isabukuru y’imyaka 48 y’amavuko.ariko yakirwe ku meza na se Perezida Yoweri Museveni wa Uganda kuwa 24 Mata 2022 n’anandi banyacyubahiro bazaba bitabiriye ibyo birori, barangajwe imbere na Perezida Kagame w’u Rwanda Gen Muhoozi ubwe yamaze kwemeza ko azaza kumushyigikira.Mu bandi batumirwa higanjemo abasirikare bakomeye n’abandi banya cyubahiro batandukanye.Tariki ya 03 Mata nibwo Gen Muhoozi yari yatangaje ko yifuza gutumira mu birori by’isabukuru ye y’amavuko Perezida Kagame na Uhuru Kenyatta wa Kenya.Nyuma y’uko Lt Gen Muhoozi ashimangiye ko Umukuru w’igihugu cy’ u Rwanda Paulo Kagame azaza kumushyigikira mu birori by’isabukuru ye y’amavuko, byakuruye imbamutima z’ibyamamare byifuza gubwa amahirwe yo kuzaza kwishimana n’aba bategetsi.Abamaze kumenyekana ko bazasusurutsa abatumirwa muri ibyo birori harimo umuhanzi w’Umunyarwanda Intor Masamba nk’uko Tweet ya Gen Kainerugaba ibigaragaza.Glad to announce that Rwanda's greatest artist, Massamba Intore, will perform at my birthday. Can't wait to dance to my favourite tune 'Inkotanyi cyane'.pic.twitter.com/yjdLQLoGz5— Muhoozi Kainerugaba (@mkainerugaba)April 17, 2022Abandi ni Chameloen na Bebecool n’abandi batandukanye bakomeje gusaba kuzitabira bagitegereje kwemererwa.

Avril Danica Haines: Umugore wa mbere uyoboye ubutasi bwa USA iyobowe na Biden. Taliki 23, Ugushyingo, 2020 nibwo Joe Biden watorewe kuyobora Leta Zunze Ubumwe z’America, yashyizeho Avril Danica Haines ngo ayobore ikigo gishinzwe ubutasi imbere muri USA. Ni ubwa mbere mu mateka ya USA iki kigo kitwa National Intelligence kiyobowe n’umugore. Avril Danica Haines Avril Danica Haines yavutse muri Kanama, 1969. Ni umunyamategeko w’umwuga akaba azi n’umukino njyarugamba witwa JUDO yigiye mu Buyapani mu ishuri rikomeye ryitwa Kodokan. Yize kandi ubugenge muri Kaminuza ya Chicago ndetse aza no kuba umukanishi mu kigo kitwa Hyde Park. Mu gihe cy’ubutegetsi bwa Obama Avril Haines yakoranye cyane na Susan Rice wahoze ari Umunyamabanga wa Leta ushinzwe ububanyi n’amahanga ku butegetsi bwa George W Bush. Bombi bigeze kwakirwa na Obama mu biro bye kugira ngo baganire ku gitero USA yateganyaga kuzagaba kigamije kwica Oussama Bin Laden. Avril Haines yabaye kandi umuyobozi wungirije muri CIA ndetse n’umuyobozi wungirije w’umujyanama mu by’umutekano. Abandi Perezida watowe Joe Biden yashyizeho harimo abashinzwe  ububanyi n’amahanga. Hari kandi Alejandro Mayorkas ubaye umuntu wa mbere ukomoka muri America y’Amajyepfo (Latino/akomoka muri Cuba) wagizwe Umunyamabanga wa Leta ushinzwe umutekano w’imbere mu gihugu, ibyo bita Homeland Security. Hari n’umwiraburakazi Linda Thomas-Greenfield wagizwe Uhagarariye Leta Zunze Ubumwe za America mu Muryango w’Abibumbye (UN/United Nations). John Kerry wigeze kuba Umunyamabanga wa Leta mu biro by’Umukuru w’Igihugu ku bwa Perezida Barack Obama, yagizwe uzaba ayoboye itsinda ryihariye rishinzwe ibijyanye n’imihindagurikire y’ikirere uzaba anakorana na Senateri Bernie Sanders wigeze gushaka kwiyamamariza kuyobora USA inshuro ebyiri ariko ntibimuhire. Aha yari arimo aganira na Barack Obama Taarifa Rwanda

Rubavu: Goshen Finance yibwe Miliyoni 22, umunyekongo ari mu bakekwa. Ikigo cy’imari “Goshen finance” ishami ryo mu mujyi wa Gisenyi mu Karere ka Rubavu ryibwe amafaranga y’u Rwanda agera kuri 22 200 000.Ibi byabaye mu ijoro ryakeye rya tariki ya 02 Nzeri 2017 ahagana I saa cyenda z’ijoro nk’uko amakuru abivuga. Bivugwa ko aba bajuru bageze kuri Goshen mu gicuku bakamena umutamenwa bagakuramo miliyoni 22 z’amafaranga y’u Rwanda.Kugeza ubu hari abamaze gufatwa, iperereza rirakomeje kugirango hanafatwe n’umunyekongo wari uturanye na Goshen Finace.Umuhate wo (...)Ikigo cy’imari “Goshen finance” ishami ryo mu mujyi wa Gisenyi mu Karere ka Rubavu ryibwe amafaranga y’u Rwanda agera kuri 22 200 000.Ibi byabaye mu ijoro ryakeye rya tariki ya 02 Nzeri 2017 ahagana I saa cyenda z’ijoro nk’uko amakuru abivuga. Bivugwa ko aba bajuru bageze kuri Goshen mu gicuku bakamena umutamenwa bagakuramo miliyoni 22 z’amafaranga y’u Rwanda.Kugeza ubu hari abamaze gufatwa, iperereza rirakomeje kugirango hanafatwe n’umunyekongo wari uturanye na Goshen Finace.Umuhate wo kuvugana n’Umuvugizi w’Igipolisi cy’u Rwanda mu Ntara y’Uburengerazuba, Theobard Kanamugire ntacyo watanze.

Imiterere y’urwego rw’ibidukikije. Mu Rwanda, kimwe n’ahandi hose ibidukikije bigizwe n’ibice bibiri, ibidukikije kamere n’ibidukikije biva ku bikorwa bya muntu kandi bigengwa na politike, inzego z’ubuyobozi n’amategeko mu mikorere, mu kurindwa no mu micungire yabyo. Ibidukikije kamere bigizwe n’ubutaka n’ikuzimu, umutungo w’amazi, umwuka, urusobe rw’ibinyabuzima, ubwiza nyaburanga, ahantu nyaburanga n’inyubako. Ibidukikije biva ku bikorwa bya muntu birebana n’imitunganyirize y’imijyi n’icyaro n’imibereho y’abantu. Ibidukikije kamere. Ibidukikije karemano by’u Rwanda birangwa n’aho u Rwanda ruherereye mu burasira zuba bw’Afurika yo hagati ya 1° 04’ na 2° 51’ (mu majyepfo ya koma y’isi) na 28° 45’ na 31° 15’ (Uburasirazuba). Ibintu by’ingenzi bigize ibidukikije keremano by’u Rwanda biri ku buso bungana na km² 26338 kandi birangwa ahanini n’ubutumburuke bw’imisozi, ubutaka, imiterere y’ikirere, ibimera n’amazi.

Imiryango isaga 14,000 y’impunzi z’i Mahama igiye guhabwa amashanyarazi. Ni umushinga ushyirwa mu bikorwa n’umuryango Practical Action ku bufatanye na Ambasade ya Suwede mu Rwanda, aho izo ngo zose zizacanirwa, hagashyirwa amatara mu bwiherero, hagashyirwa amatara mu bwiherero, ku mihanda yose yo mu nkambi no ku bibuga by’imikino, uwo mushinga ukaba watangijwe ku wa 24 Ugushyingo 2022. Ababa mu nkambi ya Mahama biganjemo Abarundi, bashimye cyane icyo gikorwa kuko kije kubakemurira ibibazo bitandukanye, birimo n’icy’ubujura. Harerimana Sandrine ati “Turishimye cyane kuba tugiye guhabwa amashanyarazi, kuko byatugoraga kubona urumuri. Ibi bizaturinda abajura bitwikiraga ijoro ry’umwijima bakatwiba, bakatugirira nabi, ni ukuvuga ngo nyuma ya saa kumi n’ebyiri twihutiraga kugera mu nzu. Ikindi cyiza ni uko abana bacu bazajya babona uko basubiramo amasomo, Imana ihe umugisha aba bagiraneza”. Mugenzi we Rutagarama François ati “Nacanaga agatara baduhaye ariko iyo gapfuye cyangwa amabuye ashize byabaga ari ikibazo, twigumiraga mu mwijima bikatubangamira. Ndumva merewe neza kuba bagiye kuduha umuriro, kuko uretse no kutumurikira tukagira umutekano, tuzanawifashisha mu guhanga imirimo nko kogosha, gusudira n’ibindi twivane mu bukene”. Umuyobozi wa Practical Action mu Rwanda, Denise Umubyeyi, avuga ko uyu mushinga uzihutishwa, ndetse ko ubufasha atari ukubacanira. Ati “Kubagezaho amashanyarazi cyane cyane ayo ku mihanda bizihuta kugira ngo bagire umutekano. Tubafasha kandi kubyaza umusaruro ayo mashanyarazi tubaha igishoro nk’abifuza gucuruza cyangwa abafite imyuga itandukanye tububakira aho bakorera ndetse tubahugura, kugira ngo biteze imbere. Aho gukorera muri Gicurasi umwaka utaha hazaba hamaze kuzura”. Yongeraho ko umushinga nk’uyu bawushyize mu nkambi ya Nyabiheke muri Gatsibo na Kigeme muri Nyamagabe, abazituyemo ngo ukaba urimo kubafasha kwibeshaho neza. Misitiri w’Ibikorwa by’Ubutabazi, Kayisire Marie Solange, avuga ko iyo gahunda izafasha Leta kugera ku ntego yo kugeza ku baturarwanda bose amashanyarazi muri 2024. Ati “Impunzi zibarirwa mu baturarwanda, bityo uyu munshinza uzafasha Guverinoma kugera ku ntego yo kugeza amashanyarazi ku Banyarwanda n’abaturarwanda 100% muri 2024. Urumuri rero ruzatuma abana babasha gusubiramo amasomo, abacuruza bongere amasaha kandi batahe batekanye, kujyana abarwayi kwa muganga nijoro bizoroha. Icyo dusaba aba baturage ni ugusigasira ibikorwa bagenda bagezwaho bikaramba”. Uwo mushinga muri rusange ufite intego yo kugera ku mpunzi 113,000 mu nkambi zitandukanye ndetse no ku baturage 34,000 bazituriye, aho banafashwa mu guhabwa amashyiga ya rondereza mu rwego rwo kurengera ibidukikije. Inkambi ya Mahama ifite ingo 15,642 zirimo impunzi 58,119 harimo Abarundi, Abanyekongo na bake bo mu bindi bihugu. Umunyamakuru @ MunyantoreC

Ibinini byo gukuramo inda bigiye kujya bicuruzwa mu maduka. Ibinini byo mubwoko bwa (mifepristone) bifite ubushobozi bwo gukuramo inda nkuko wabikorerwa na Muganga Kuri uyu wa kabiri tariki ya 3 Mutarama 2023  FDA yatangaje kurubuga rwayo ko ubu ibinini byo gukuramo inda bigiye kujya bicuruzwa mu maduka yemerewe gucuruza imiti kimwe nuko mu ganga yakwemeza ko ugomba gukuramo inda nabyo bigakorwa. Ibigo bibiri bikora ibyo binini byo gukuramo inda Aribyo Danco Laboratories na GenBioPro, byavuze byamaze ku menyeshwa ibijyanye no gucuruza ibyo binini. Icyo cyemezo cyo gucuruza ibyo binini cyashimishije cyane za kaminuza zo muri Amerika zigisha ibiyanye n’Ububyaza ndetse n’indwara zifata abagore.

Rubavu: Inkangu yagwiriye inzu, yica abantu bane. Umunyamabanga Nshingwabikorwa w’Umurenge wa Nyakiriba, Nzitabakuze Jean de Dieu, yatangarije Kigali Today ko inkangu yahitanye abo bantu bari batuye mu Mudugudu wa Nyakibande, Akagari ka Gikombe muri uyu murenge, yatewe n’imvura idasanzwe yaguye guhera saa mbili z’ijoro. Yagize ati "Umugore n’umugabo n’abana babiri bari mu nzu ni bo bahitanywe n’inkangu. Hashoboye kurokoka abana babiri bari hanze y’inzu hamwe n’abandi bana batatu batari baharaye." Nzitabakuze avuga ko ubuyobozi bw’umurenge bwakoze ibikorwa byo gutabara ndetse ku isaha ya saa saba z’amanywa yo kuri iki Cyumweru, ni bwo biteguraga kubashyingura. Nzitabakuze avuga ko uretse ababuze ubuzima, ngo mu Murenge wa Nyakiriba hamaze kwangirika amazu 15 kubera imvura naho hegitare imwe y’imyaka yarangiritse. Imvura idasanzwe mu Karere ka Rubavu ikunze gutera inkangu zihitana ubuzima bw’abantu kuko mu cyumweru gishize, hari abana babiri mu Murenge wa Rugerero bahitanywe n’inkangu, sekuru wabo ariyahura. Umunyamakuru @ sebuharara

Minisitiri Munyangaju yatunguwe n’imbaga y’abaturage yasanze muri ‘Car free day’. Ni gahunda yashimishije Minisitiri Munyangaju, kubona abaturage mu ngeri zinyuranye, abashinzwe umutekano, abasiviri barimo abakecuru, abasaza, abana n’abandi, bitabiriye, aho yavuze ko kubona iyo mbaga yose muri siporo byamurenze. Yagize ati “Byandenze. Intara y’Amajyaruguru ni yo yantumiye bwa mbere muri iki gikorwa nkimara guhabwa inshingano zo kuba Minisitiri wa siporo. Uyu munsi mu Majyepfo na bo bari bantumiye ariko biba ngombwa ko nza hano i Musanze. Nshimishijwe n’ubwitabire bwa Musanze muri Car Free day mu ngeri zose z’abaturage, hari abashinzwe umutekano, abasivire, abakecuru, abasaza n’abana. Mbese ni ibintu by’agaciro”. Nyuma yo kuzenguruka mu duce tunyuranye tugize umujyi wa Musanze hamwe n’abaturage bahuriye mu masibo anyuranye, Minisitiri Mujyangaju yakoranye n’abo baturage imyitozo ngororamubiri muri Sitade y’ishuri ry’ubumenyingiro rya Muhabura Integrated Polytchnic College (MIPC), aho yasabye abaturage kugeza uwo muco no mu miryango. Ati “Kuza mu Ntara y’Amajyaruguru kwifatanya namwe muri siporo, ni uburyo bwo kubereka ko twishimiye kwifatanya namwe, kandi tubashishikariza gukomeza muri uwo murongo”. Akomeza agira ati “Mbashimiye ko mwitabiriye muri benshi, ubutumwa twabaha ni uko mu Ntara y’Amajyaruguru nk’uko siporo mwayitabiriye muri benshi aho yageze mu mirenge yose, ubutumwa twatanga ni uko yagera no mu midugudu, ikagera n’ubwo igera mu miryango, umubyeyi umugabo, umubyeyi umudamu, bagahaguruka bose bagahagurukana n’abana bakajya muri siporo”. Minisitiri Munyangaju yavuze ko abayobozi barimo ba Meya na ba Gitifu b’imirenge bakomereza muri uwo murongo wo gutoza abaturage siporo, bagakomeza kuyifata nk’ingirakamaro ku buzima bwabo. Abaturage bitabiriye iyo siporo, bishimiye kuba bari kumwe na Minisitiri wa Siporo kuri uwo munsi, cyane cyane abageze muza bukuru, bavuga ko bamaze kumenya ko siporo ari nk’urukingo ku buzima bwabo. Bukayire Michel w’imyaka 62, ati “Siporo ni nziza ni nk’urukingo ku buzima bwacu, cyane ituma ntasaza vuba. Ituma kandi ntigunga nkabana n’abandi, imitsi ntihinamirane kandi ngahora nshyushye mu mubiri ngahorana ubuzima bwiza”. Akomeza agira ati “Kugira ngo siporo izagere mu muryango nk’uko Minisitiri yabidusabye, ni uko twabikangurira abo twasize mu rugo. Nk’ubu naje gushaka ubuzima bwiza ariko nasize umugore wanjye aryamye. Inama Minisitiri aduhaye ni ingenzi, ubutaha nzazana n’umugore wanjye, abana bo bari ku ishuri”. Nyirasafari Sawiya ati “Twitabiriye siporo kandi turayikunda cyane, kuko inanura umubiri wose kandi n’ubusanzwe dusanzwe twitabira siporo. Siporo mu muryango irashoboka muri Musanze. Ngira ngo mwabonyemo abakecuru kugeza n’ubwo haza na ba bandi bo muri AVEGA bakuze cyane. Siporo ni nziza imitsi irarambuka, ahubwo bayishyire no mu midugudu bibe ihame ku Munyarwanda wese”. Kuba Minisitiri yatekereje kwifatanya n’Intara y’Amajyaruguru muri siporo, ni igikorwa cyashimishije Umuyobozi w’iyo ntara, Gatabazi JMV na we wari witabiriye iyo siporo, avuga ko ibyo Minisitiri yasabye bigiye gushyirwa mu bikorwa, umuryango wose ugahagurukira rimwe ugakora siporo. Agira ati “Nkuko Minisitiri abisabye ko siporo igera mu muryango, turashaka ko umuryango wose uhagurukira rimwe. Twifuza ko siporo ijya mu bana cyane cyane. Umuryango wose ukoze siporo byaba byiza cyane. Umugabo n’umugore baramutse bazinduka muri weekend biruka bose, byaba byiza kugira ngo umuryango wose ugerwego n’ubuzima”. Avuga ko bagiye kwandikira abayobozi bose b’uturere mu rwego rwo kubibutsa gukangurira abaturage mu miryango gukora siporo ku buryo umuturage wese azagerwaho na yo. Nyuma ya siporo, Minisitiri wa Siporo n’abandi bayitabiriye bitabiriye gahunda yo kwipimisha indwara zitandura, muri serivisi itangwa n’ibitaro bikuru bya Ruhengeri. Umunyamakuru @ mutuyiserv

Katleho Ramaphakela. Katleho Ramaphakela, ni umukinnyi wa filimi akaba na producer muri Afurika y'Epfo . Azwi cyane nk'umuyobozi akaba na producer wa seri zizwi cyane za tereviziyo na firime "Check Coast", "Thulani No Thuli" na "Seriously Single" . Ubuzima bwite. Afite murumuna we: Tshepo na mushiki we: Rethabile . Umwuga. Hamwe na murumuna we na mushiki we, Rethabile yashinze isosiyete ikora firime 'Burnt Onion' mu 2010. Mu mwaka wa 2012, yakinnye nka 'Thami' mu ikinamico ya SABC1 ya "Intersexions" ndetse nyuma yaje gutorwa mu gihembo cya SAFTA mu cyiciro cy’abakinnyi beza mu rukurikirane rw’ikinamico. Yakoze sitcoms ya SABC1 "My Perfect Family", "Thuli noThulani", na Vuzu mockumentary "Check-Coast" . Usibye production, yaje kugaragara kuri sitidiyo izwi cyane muri filimi na serial nka "Scandal!","Wild at Heart", "Isidingo","Backstage" and "Kota Life Crisis" . Usibye filimi, yakinnye muri firime nkeya zirimo: "Blood and Oil", "Mary and Martha", "Iron Will", "Finding Lenny" and "Journey is the Destination" . Ni n'umwanditsi wamamaye, wanditse ibihangano byinshi bya 'Lokshin Bioskop' "Uyaphapha", "Reflections", "Check-Coast", "4 Hours", "Kasi Superhero" and "Naledi" . Muri 2017, yakinnye nka 'Detective Dlamini' muri filime ya "Bedford Wives" .  Muri Kanama 2020, yayoboye filime isetsa "Seriously Single" hamwe na mushiki we Rethabile. Yasohotse ku ya 31 Nyakanga 2020 kuri Netflix .

Burundi: Umugore wari umuyobozi mu ishyaka CNL yishwe amaze gufatwa ku ngufu. Marie Claire Niyongere,umuyobozi wungirije w’ishami ry’abagore bari mu ishyaka CNL ritavuga rumwe n’ubutegetsi, muri Komine Kiganda Intara ya Muramvya,mu Burundi biravugwa ko yishwe nyuma yo gufatwa ku ngufu.Umuvugizi w’ishyaka CNL yavuze ko bagishakisha amakuru arambuye yo kumenya uko uyu Madamu Niyongere yishwe n’abamwishe.Hari amakuru yemeza ko umuntu umwe yafashwe agafungwa akekwaho uruhare mu kwica Madamu Niyongere. Umuvugizi wa polisi mu Burundi ntiyasubije BBC dukesha iyi nkuru kuri iki kibazo.Umuvugizi w’ishyaka CNL,Terence Manirambona,yabwiye BBC ati:"Icyo tuzi nuko yitabye Imana mu buryo mwese mwumvise buteye isoni.Kumushyingura bizaba ejo ku wa gatanu".Bwana Manirambona avuga ko bataremeza niba iyicwa rye hari aho rihuriye n’ishyaka yari arimo kuko bakibaza buri kimwe ku byabaye mu bashinzwe umutekano n’abayobozi ba CNL muri ako gace.Mu kwezi kwa munani, Nsavyumwami Gregoire wari uwo mu ishyaka CNL yarishwe bagenzi be barakomereka mu gico batezwe n’abantu bafite imipanga n’amahiri. Abakekwa bamwe bari kuburanishwa.

Kwizigamira byabahesheje ibihembo btandukanye muri Ecobank. Iyi gahunda yiswe Birashyushye na Ecobank ni gahunda ikangurira abantu gushyira amafaranga ageze ku bihumbi 60 ku makonti yabo mu gihe cy’amezi atandatu ariko ntibikureho ko bashobora no kuyakuraho bakayakore. JMV Murwanashyaka watomboye Frigo kuri uyu wa gatatu tariki 1/10/2014, yatangaje ko yatangaje ko yishimiye kutombora kuko we n’ubusanzwe atigeze amenya ko hari gahunda yo gutomboa, akaba yarabitsaga ku buryo busanzwe. Yagize ati “Kuba nabashije gutsindira kiriya gikoresho (firigo) ni uko nari nsanzwe ndi umunyamuryango wa Ecobank, abasanzwe bataramenyera akamaro ka banki nabakangurira kujya babitsa ndetse bagafata n’inguzanyo bitewe n’ibikorwa byabo.” Mu bandi batomboye harimo undi watomboye itike y’indege yo kumujyana muri Afurika y’Epfo n’undi watomboye amafaranga ibihumbi 100 by’amanyarwanda azashyirwa kuri kontiye. Ariko hakaba hari n’igihembo gikuru cy’imodoka kizahabwa abashyira kuri konti zabo amafaranga agera ku bihumbi 100 buri kwezi. Mabethiene K. Doreen, umuyobozi ufite ubucuruzi n’iyamamaza muri Ecobank, yavuze ko iyi gahunda ishobora gufasha abakiliya babo guhindura ubuzima bwabo kuko amafaranga baba babikije ariyo agaruka akabafsha mu mishinga yabo. Ibi bihembo byatanzwe ni ibigize igice cya mbere ya gahunda cy’amezi atandatu, hakazakurikiraho igice cya kabiri kirimo ibihembo bikuru birimo imodoka yo mu bwoko bwa Mahinra xur bizatangwa mu mpera z’uyu mwaka. Emmanuel N. Hitimana

Kayishema Tity Thierry. Kayishema Tity Thierry ni umunyamakuru w’imikino na siporo wabigize umwuga, yakoreye ibitangazamakuru bitandukanye birimo Radio Salus ari naho yatangirye umwuga w’itangazamakuru mu mikino na siporo, nyuma ajya kuba umunyamkuru kuri radio Isango Star, aza kuba umunyamakuru n’umuyobozi w’ishami ry’amakuru y’imikino ku kinyamakuru IGIHE, ahava ajya kuri  RadioTV10, ubu akaba ikigo cy’igihugu cy’itangazamakuru RBA. Kayishema Tity Thierry ni umufana wa Arsenal yo mu gihugu cyu bwongereza yo ku mugabane w'iburayi. Ibindi. Kayishema Tity Thierry  akaba aherutse gusezerana n’umugore we witwa   Muhorakeye Justine bari bamaze imyaka igera kuri 15 bakundana, batangiye kugundana biga mu mashuri abanza. Gusaba bikaba byarabereye muri Centre Saint Joseph (Diocese ya Kibungo) umuhango wo gusezerana imbere y’Imana uberaahanye isakaramentu ry’ugushyingirwa muri Paruwasi ya Regina Pacis i Remera, abatumirwa bakirirwa muri Centre Saint Francois d’Assize ku Kicukiro.

Soudan: Imvururu zahitanye abantu 70 naho 11 barakomereka. Mu murwa mukuru Juba, byibura abantu 72 bamaze kwicwa naho abagera kuri 11 bakomerekejwe bikabije n’ututsiko tw’abaturage bahanganye muri Soudan y’Epfo.Mu murwa mukuru Juba, byibura abantu 72 bamaze kwicwa naho abagera kuri 11 bakomerekejwe bikabije n’ututsiko tw’abaturage bahanganye muri Soudan y’Epfo.Ingabo za l’ONU zishinzwe kubungabunga amahoro muri ako gace UNMISS zasohoye itangazo rigenewe abanyamakuru rivuga ko bamaze kwakira ibirego 64 by’abagore bafashwe kungufu mu gace abaturage bashyamiraniyemo.Riti “UNMISS ihangayikishijwe bikomeye n’ibikorwa by’ubunyamaswa byibasiye abaturage bo mu gace ka Leer kugarijwe n’imirwano , birimo kwibasira abagore bafatwa ku ngufu, ubwicanyi, ubuhotozi, gutwika abantu ari bazima n’ibitero byibasiye icyaro Leer muri Soudan y’Epfo.“ibyo bayaha by’urugomo byose byibasiye inyokomuntu, biri gukorwa n’urubyiruko rwitwaje intwaro mu gace ka Koch na Mayendit.”Babiri barokotse urwo rugomo bavuze ko insore sore zabafashe ku ngufu ubwo bari basohotse aho bari bihishe bagiye gushakira abana babo ibyo kurya“undi mudamu uherutse kubyara yavuze ko nawe yafashwe kungufu aranakubitwa bikabije mugihe kingana n’iminsi itatu.ati nahungabanyijwe n’igitero cy’ubunyamaswa ku baturage ba LeerUhagarariye ubunyamabanga bukuru muru Soudan y’apfo Nicholas Haysom yavuze ko “bagomba kugira icyo bakora bafatanije kugirango abarokotse ubu bwicanyi bahabwe ubutabera bukwiye kandi bahabwe ubufasha bakeneye byihuse.UNMISS yavuze ko Raporo yayo yagaragaje ko byibura abantu ibihumbi 40,000 bamaze guhunga ubwicanyi bubera mu gace ka Leer naho abandi ibihumbi bambutse uruzi rwa Nile bahungira I Fangak mu mugi wa Jonglei.Imirwano ishyamiranije abaturage bo mucyaro cya Leer ishingiye ku bwumvikane bucye hagati y’amoko no gushaka kwigarurira tumwe muduce n’imitungo muri Soudan y’Epfo.

Olivier Seifu uheruka guhagarikwa yasabye Kiyovu imbabazi. NIYONZIMA Olivier Seifu yatakambiye Kiyovu ayisaba imbabazi nyuma yuko iyi kipe imuhagaritse kugeza shampiyona irangiye. Akaba yarahaniwe imyitwarire mibi no kugumura abakinnyi ahagarariye nka Captain. Seifu ubusanzwe ari mu bakinnyi bazwi ku izina rya ‘Bad Boy’, ni umukinnyi utaripfana kandi ukunze guhorana amahane n’amakosa Seifu umaze igihe yarahagaritswe n’ubuyobozi burangajwe imbere na Mbonyumuvunyi Abdul Karim, kuri uyu wa 01 Mata  yanditse ibaruwa isaba imbabazi ubuyobozi bwa Kiyovu Sports ku makosa yose yaba yarakoze kuva yagera muri iyi kipe. Mu makosa yasabiye imbababazi harimo no kuba ikipe ya Kiyovu yarigeze guhagarika imyitozo icyumweru cyose, bikanayiviramo gutsindwa igitego kimwe ku busa na Etoile de l’Est. Captain wa Kiyovu yemeye uruhare rwe mu kugumura abakinnyi ndetse atakamba avuga ko bitazongera ukundi. Amakuru dukesha Kigali Today avuga ko ngo Kiyovu yaba yiteguye kubabarira uyu mukinnyi ndetse agakomezanya na bagenzi be akazi kugeza imikino 5 isigaye ngo Shampiyona irangire yose ikinwe. Kiyovu imaze igihe kitari gito mu bibazo by’amikoro adahwitse, bikaba byaratumye ikomeza gushwana no gushyirana hanze n’abakozi bayo harimo na Rutahizamu Mugunga Yves bahagaritse. Kiyovu kandi iheruka guhagarika umuvuguzi w’abafana Minani Hemedi, bitewe n’amagambo yari yatangaje atabariza Kiyovu, akavavuga ko muri Kiyovu rudakinga batanu, ahubwo nta n’uruhari rwo gukinga

Batumye uburenganzira bw’abantu bayoborwa n’umutimanama bwubahirizwa mu Butaliyani. Kimwe n’ibindi bihugu, u Butaliyani na bwo bwemera ko abaturage babwo bafite uburenganzira bwo kwanga kujya mu gisirikare bitewe no kuyoborwa n’umutimanama wabo. Ariko ibyo si ko byahoze. Byabaye ngombwa ko Abahamya ba Yehova baba ibitambo kugira ngo ubwo burenganzira bw’ibanze bwa muntu bwubahirizwe. Nyuma y’Intambara ya Kabiri y’Isi Yose, mu Butaliyani hari itegeko ryategekaga abantu kujya mu gisirikare. Mu mwaka wa 1946, iyo ntambara ikirangira, muri icyo gihugu hari Abahamya ba Yehova bagera ku 120. Ariko uwo mubare wagiye wiyongera, ku buryo n’umubare w’abasore b’Abahamya bangaga kujya mu gisirikare wagendaga wiyongera. Impamvu ni uko bayoborwaga n’amahame yo mu Bibiliya avuga ko Abakristo bativanga muri poritiki, birinda urugomo kandi bagakunda bagenzi babo. Ubushakashatsi buherutse gukorwa n’ibiro byacu byo mu Butaliyani, bwagaragaje ko hari Abahamya bagera ku 14.180 bakiriho, bigeze gufungwa bazira kwanga kujya mu gisirikare, hagati y’umwaka wa 1960 na 1990. Imyaka yose y’igifungo abo Bahamya bakatiwe uyiteranyije igera ku 9.732. Sergio Albesano, umuhanga mu by’amateka wo mu gace ka Turin mu Butaliyani, yaravuze ati: “Urubyiruko rw’Abahamya ba Yehova, ni bo benshi mu bafunzwe bazira kwanga kujya mu gisirikare.” Nanone yavuze ko ukwizera gukomeye abo basore bari bafite, ari ko “kwatumye abantu muri rusange bamenya ikibazo cyari gihari.” Giulio Andreotti wigeze kuba Minisitiri w’Intebe, yavuze ko igihe yari Minisitiri w’Ingabo hagati y’umwaka wa 1959 n’uwa 1966, we ubwe yaganiriye n’Abahamya ba Yehova bari bafunzwe kugira ngo amenye impamvu bangaga kujya mu gisirikare. Nyuma yaho yaranditse ati: “Natangajwe n’ukuntu bari bafite ukwizera gukomeye kandi bose badashaka kwivanga muri poritiki. Bari bariyemeje kutajya mu gisirikare kabone n’iyo bafungwa imyaka myinshi.” Itegeko ryemerera abaturage kwanga kujya mu gisirikare, ryatowe bwa mbere mu mwaka wa 1972. Nubwo iryo tegeko ryagenaga imirimo ya gisivili isimbura iya gisirikare, n’ubundi yayoborwaga n’ingabo, bigatuma abavandimwe bacu batayikora. Ku itariki ya 8 Nyakanga 1998, leta y’u Butaliyani yatoye itegeko rishyiraho imirimo ya gisiviri isimbura iya gisirikare, ishobora gukorwa n’Abahamya ba Yehova. Iyo mirimo nta ho yari kuba ihuriye n’igisirikare. Muri Kanama 2004, u Butaliyani bwatoye itegeko rikuraho iryari risanzwe ririho risaba abasore bose kujya mu gisirikare, maze ritangira kubahirizwa muri Mutarama 2005. Hari abahanga bavuga ko ibyo u Butaliyani bwabigezeho bitewe n’Abahamya ba Yehova. Umwe muri bo ni Sergio Lariccia, umwavoka akaba n’umwarimu wigisha amategeko muri Kaminuza ya Sapienza, i Roma. Yaravuze ati: “Kera abigishaga iyobokamana mu gisirikare bavugaga ko kwanga kujya mu gisirikare ari ‘ugutuka igihugu, ko nta ho bihuriye n’itegeko ryo gukundana, kandi ko ari ubugwari.’ Ariko kuba Abahamya ba Yehova barakomeye ku kemezo bafashe, byahinduye byinshi mu mategeko no mu mitekerereze y’abantu.” Ibyo abavandimwe bacu bakoze ntibyahinduye amategeko yo mu Butaliyani gusa. Hari abacungagereza benshi babonye imico myiza y’Abahamya ba Yehova, na bo bahitamo kuba Abahamya. Umwe muri bo ni Giuseppe Serra. Yaravuze ati: “Imico y’abo basore b’Abahamya ni yo yatumye ntangira kwiga Bibiliya, . . .” Yabaye Umuhamya mu mwaka wa 1972. (Reba agasanduku kari hasi aha.) Dushimishwa n’ubutwari bwaranze abo bavandimwe bo mu Butaliyani n’imiryango yabo n’abandi bo hirya no hino ku isi, biyemeje kubahiriza itegeko ribabuza “kwiga kurwana.”—Yesaya 2:4.

Hagati yo ku wa 14-18 Gicurasi 1994, Musambira abana b’Abatutsi barishwe. Muri Komini Musambira, ubwicanyi bukomeye bwabaye ku matariki ya 18 kugeza 20 Mata 1994. Nyuma y’ukwezi, Abatutsi bari bahungiye ku Kigo nderabuzima cya Musambira barishwe, maze abana bategezwa bagenzi babo barabica. Ku itariki 14/05/1994, nibwo ubwicanyi bwongeye gukaza umurego. Bamwe mu bari barokotse ubwicanyi bwaberaga hirya no hino muri iyo Komini, bahungiye kuri Centre de Sante ya Musambira no ku biro bya Komini Musambira byegeranye. Kugira ngo bongere bahuze Abatutsi, ubutegetsi bwababwiraga ko bajya aho kuri Komini no ku Kigo nderabuzima, kugira ngo bazahabarindire ndetse banabubakire amacumbi, kuko amazu yabo yari yarasenywe. Ku tariki ya 14/5/1994, haje igitero kigota Centre de Sante, uwo munsi bica igitsinagabo cyose abagore barabareka. Imirambo yabaye myinshi igera aharemeraga isoko ry’ihene n’iry’inka, barangije bategeka abagore b’Abatutsikazi guterura ya mirambo, kandi imyinshi yari iy’abagabo babo. Abagore banze kuyiterura, abicanyi batangira kubakubita bituma batangira gukurura ya mirambo bayijyana mu byobo byashyirwagamo imyanda y’ibagiro ndetse no mu byobo Centre de Sante yashyiragamo imyanda. Bucyeye ku itariki 15/5/1994, abicanyi bazanye igitero cy’abana, ngo bajye kwica abana b’Abatutsi, kuko ku itariki ya 14/5/1994 hari hishwe abasore n’abagabo gusa, abana n’abagore barabasiga. Abo bana baje bitwaje imihoro, impiri, ariko bahagarikiwe n’abantu bakuru. Kuri iyo tariki abana bose bishwe n’abandi bana bagenzi babo, na none hasigara abagore n’utwana bahetse n’inshuke. Ku itariki ya 16/05/1994, igitero cyaje gutwara ba bagore bari kuri Centre de Sante kibashyikiriza abandi bicanyi bari kuri bariyeri y’ahitwa mu Cyakabiri, abo bicanyi nabo baberekeza ahitwa mu Kagarama hagana ahitwa i Nyarubaka. Bahasanze ikindi gitero, bahicira abagore benshi, bicishijwe amabuye, babahamba babona n’ibindi bibi. Ubwicanyi bwarakomeje muri ako gace, no mu minsi yakurikiyeho. Ku itariki 18/05/1995, Abatutsi bari barahungiye kuri Paruwasi ya Musambira ya Mutagatifu Kizito, barishwe. Abari barahahungiye ni Abatutsi baturutse imihanda yose harimo abari basanzwe batuye muri Komine Musambira no muri komine zari zituranye na Musambira, hiyongeraho abari baturutse Runda na Kigali berekezaga i Kabgayi. Bicishijwe intwaro zitandukanye zirimo imbunda n’intwaro gakondo. Nyuma ya Jenoside imva bari bashyinguyemo yimuriwe mu rwibutso rwa Kibuza. Ab’ingenzi bayoboye ubwicanyi bwa Musambira ni: NYANDWI Charles Burugumesitiri wa Musambira ; KARANE Dominique wahoze ari Burugumesitiri wa Musambira ; IYAKAREMYE Abudrahamani ; SEKAZIGA ; RUKUNDAKUVUGA Evariste ; RYUMUGABE Alphonse ; KARAMBIZI (wari konseye) ; MUHOZI Jafari ; HARERIMANA Yozefu alias NTURO ; Frodouard wari umupolisi; LANDUWARIDI, VIANNEY hamwe n’izindi nterahamwe n’abaturage b’abahutu. Abatutsi biciwe i Nyarubaka ku Gitega, Kamonyi Tariki ya 16/05/1994, abagore bari bakuwe kuri Centre de Sante ya Musambira, bamaze kwicirwa abagabo n’abana, bo barabashoreye, bari kumwe n’utwana bahetse n’uducutse, babageza ahitwa mu Gitega mu Murenge wa Nyarubaka ariko icyo gihe hari muri Komine Musambira. Babagejeje aho ngaho bavuga ko nta mwana w’umuhungu ugomba kurenga aho ngaho. Kubera ko abana b’abahungu bahigwaga cyane, ababyeyi bamwe bari bagerageje kubambika udukanzu. Muri icyo gitero cy’aho mu Gitega, hari umugore witwaga MUKANGANGO Laurence niwe wakoraga akazi ko kureba niba akana ari agahungu cyangwa agakobwa. Utwana tw’uduhungu twose badushyize mu cyobo tubona, hanyuma bategeka ba nyina gushyiraho itaka. Abagore bamwe barabyanze batangira gukubitwa, abanze babiciye aho, abandi bemera gushyiraho itaka. Amakuru avuga ko abo bana bapfuye nabi, bamwe bavuga ko babatokoza, abandi basaba imbabazi ngo ntibazongera kuba Abatutsi, ndetse uko bashyiragaho itaka bamwe barwanaga no kuzamuka ngo bave muri icyo cyobo ariko bikaba iby’ubusa.

Isiganwa ry’utumodoka duto mu bizasusurutsa Huye Rally 2019. Ni isiganwa rizatangira ku wa Gatandatu tariki 29 kugera ku cyumweru tariki 30/06/2019, aho rizaba rigizwe n’imodoka 7 zo mu Rwanda, harimo abakinnyi bazwi nka Gakwaya Claude wigeze no kuryegukana, ndetse n’imodoka ebyiri za Akagera Business Group. Hazaba harimo kandi imodoka eshanu zizaturuka i Burundi, harimo iya Din Imitiaz wegukanye Shampiyona y’u Rwanda umwaka ushize. Hazaza nanone imodoka enye zizava Uganda, aha hazaba harimo imodoka ya Kabega Musa wegukanye iri siganwa inshuro ebyiri (2017 na 2018). Iri siganwa rizatangirira mu mujyi wa Huye Saa Sita z’amanywa, aho bazakoresha inzira ya Rango-Kibirizi-Mugusa-Gisagara- Rwasave, basoreze Kabutare aho bazarukora inshuro ebyiri. Huye Rally, ihorana umwihariko w’isiganwa rya nijoro (Night stage) Nk’uko bisanzwe, ku wa Gatandatu guhera Saa moya z’ijoro hazaba isiganwa rya nijoro, aho abasiganwa bazakoresha inzira ya Rango-Kibirizi-Gisagara-Rwasave-Mbazi, bakazasoza ahagana Saa tatu z’ijoro. Ku Cyumweru isiganwa rizakomereza mu mihanda, aho bazasiganwa mu muhanda wa Save-Rwanza-Shyanda, bakazatangira i Saa yine kugera Saa munani. Ku Cyumweru abanye-Huye bwa mbere bazabona isiganwa ry’utumodoka duto (Karting) Ni isiganwa rimaze kubera inshuro ebyiri mu mujyi wa Kigali, aho abanye-Huye nabo bazarikurikirana Ku wa gatandatu kuva Saa kumi n’ebyiri z’umugoraba kugeza saa yine z’ijoro, no ku Cyumweru kuva Saa munani kugeza Saa kumi n’ebyiri kuri Stade Huye . Umunyamakuru @ Samishimwe

Madamu Jeannette Kagame yagaragaje ububi bw’inzoga asaba abantu kuzirinda. Madamu Jeannette Kagame avuga ko mu gihe umuntu yaba afata inzoga nk’inshuti ye magara yonyine, nta muryango, bigaragaza ko umuntu aba ari mu mwijima w’icuraburindi, ariko ko nanone nta rirarenga, hari icyizere cyo kwigobotora iyo minyururu, akabaho kandi neza. Avuga ko mu mibereho ye atigeze yumva umuntu wicuza cyangwa ngo ababazwe no kuba azi ikigero cy’inzoga yanywa cyangwa ngo azireke burundu. Ati “Igihe cyose ubashije kumenya urugero rw’inzoga ukwiriye kunywa, cyangwa se kuzireka burundu, ntabwo uzigera ubyicuza.” Hari bamwe bafata kunywa inzoga nk’amatsiko, kwinezeza, gusabana n’urungano, kwica inyota cyangwa se kuba imbata yazo. Madamu Jeannette Kagame avuga ko ubu butumwa butagenewe abanywa mu rugero, nubwo nabo bakwiye gusuzuma bakaba maso, kuko muri rusange inzoga zidakwiye gufatwa nk’ibyoroshye, kuko zishobora kugira ingaruka zikomeye ku buzima bw’umuntu. Akomeza avuga ko kunywa inzoga birengeje urugero bimaze gufata indi ntera, ku buryo rimwe na rimwe bifatwa nk’ibigezweho, ndetse udafataho cyangwa unywa mu rugero, ntakwirwe mu rungano. Yakomoje kandi ku bukangurambaga bwigeze kubaho bugira buti “Ganira n’abana bawe amazi atararenga inkombe!” Uyu munsi nifuje kutaganira gusa n’abato, ahubwo n’umuryango nyarwanda twese, kuko ngo ujya gukira indwara arayirata!” Avuga ko bitari bikwiye ko abantu babwirizwa kwirinda ariko ubwo bimaze kuba nk’icyorezo bizakorwa, ndetse yibutsa amagambo avuga ko “Inzoga uyikura mu icupa ikagukura mu bagabo’, bityo ko bakwiye kunywa mu rugero. Madamu Jeannette Kagame akomeza agira ati “Ku wumva inzoga zimurusha intege kandi ashaka kuzicika, ntuzavuge gusa nka wa muririmbyi wagize ati ‘Gacupa keza, gacupa kanjye, ndekura ngende, ndashaka kwisubiraho’. Ahubwo bikore! Ziveho zitaragutaramura”. Ati “Ibuka ko ushoboye kandi wakwivana ku ngoyi yayo, kandi burundu kuko indwara n’ibibazo umuntu agira iyo azirambyemo, biragusarika!” Avuga ko umuntu ubwe ari we ufite urufunguzo rw’ubuzima bwe mbere y’undi wese ushobora kumufasha, ndetse ko hari ingero nyinshi zerekana ko kuri ubu aho Umunyarwanda ageze, yemera ko iyo wifitemo imbaraga no kwanga guheranwa birashoboka. Madamu Jeannette Kagame kandi yakomoje ku bantu bamamaza inzoga ati “Iyo witegereje abamamaza ibijyanye n’inzoga ubona ko bakoresha amashusho atwereka abantu basa neza, biyubashye, banezerewe ndetse banabayeho ubuzima buhebuje kandi buri wese yakwifuza. Amashusho na za Filime rimwe na rimwe bitwereka ko kunywa inzoga zikabije ari ibintu bisanzwe. Ko inzoga ari uburyo bwo kwishimira intambwe ikomeye umuntu yagezeho, rimwe na rimwe tukanayiha izina ry’imihigo! Ikaba “inzoga y’abagabo”. Yongeraho ko ibyo byose bigaragaza ko mu byago no mu makuba, inzoga bayigaragaza nka kimwe mu bifasha umuntu uhangayitse cyangwa wifuza kuruhura umutima, ariko ko bidakwiye ko abantu bakomeza kubifata gutyo, kuko ahubwo ari ukwibeshya. Akomeza avuga ko Abakurambere bari baraburiye abantu kera ko inzoga itsirika agahinda ariko itakamaraho, bityo ko ubwiza bw’inzoga buvugwa nta kuri kurimo. Avuga ko umuntu wabaswe n’inzoga akwiye kubyemera bityo agafashwa kwivuza kuko ari uburwayi. Ati “Twibukiranye nanone ko kubatwa n’inzoga ari n’indwara, nyamara urwaye akwiye guhabwa ubufasha akanaherekezwa uko bikwiriye kugira ngo ahinduke agire ubuzima bwiza. Si kuri iyi ndwara gusa, no mu buvuzi busanzwe, mu rugendo rwo kwivuza, umurwayi agiramo uruhare. Kwemera ko urwaye ni intambwe ikomeye yo gufashwa no gukira”. Yongeraho ko uwaba akeneye kwivuza adakwiye kugira impungenge, kuko hari ababyize ndetse babikora nk’umwuga. Umunyamakuru @ Umukazana11

New Forest Company igiye kongerera agaciro ibiti mu nkengero za Pariki ya Nyungwe. Abaturage bahaturiye bavuga ko uretse kuhabona akazi, ngo bazakirahuraho ubwenge mu bijyanye no kwita ku mashyamba no kuyabyaza umusaruro. New Forest Company igiye kubaka inganda eshatu zizajya zitunganya ibiti zibibyazamo ibintu bitandukanye, nk’uruganda ruzakora amapoto ashyirwaho insinga z’amashanyarazi ubundi yatumizwaga hanze y’igihugu, uruzatunganya amakara yo ku rwego rwo hejuru ashobora kuzifashishwa n’inganda by’umwihariko izikora sima, ndetse n’uruzatunganya imbaho ku rugero ruhanitse. Kate Sharum, ushinzwe guhuza New Forests Company n’izindi nzego mu Rwanda agira ati: “Ku ikubitiro tuzubaka uruganda rw’amapoto, dukurikizeho urw’amakara hanyuma twubake urutungaya imbaho zivamo ibikoresho biri ku rwego mpuzamahanga”. Uruganda rutunganya amapoto, n’uruzajya rutunganya amakara zizubakwa mu karere ka Nyamagabe, naho urutunganya imbaho rushyirwe mu karere ka Nyamasheke, bikaba biteganyinyijwe ko imirimo yo kubaka ziriya nganda izarangirana n’Ugushyingo uyu mwaka naho imirimo y’ibanze yo kumisha imbaho yo yaratangiye. Umuyobozi w’Akarere ka Nyamagabe wungirije ushinzwe imari, ubukungu n’iterambere, Mukarwego Umuhoza Immaculée avuga ko izi ari inyungu ku Rwanda. Ati: “Ntabwo ubu bumenyi bwari busanzwe bukoreshwa mu gihugu, ikindi amapoto twatumizaga hanze ubu natwe tugiye kujya tuyagemurira abandi ndetse n’abaturage bacu bazahabona akazi bahungukire n’ubumenyi”. Abaturage baturanye n’iri shyamba rigiye kubyazwa umusaruro nabo batangiye kubara inyungu bazavana mu mirimo yo kuryongerera agaciro. Ntakirende Ntirandekura wo mu murenge w’Uwinkingi ari naho hazubakwa izi nganda zo ku ruhande rw’akarere ka Nyamagabe ati: “Uravuga! Ubu tugiye gukirigita ifaranga kandi nyine tuzabigiraho gutera ibiti no kubisarura mu buryo bugezweho”. Iri shyamba ritandukanya Pariki y’igihugu ya Nyungwe n’imirima y’abaturage riboneka mu turere twa Rusizi, Nyamasheke na Karongi mu ntara y’Iburengerazuba, no mu turere twa Nyamagabe na Nyaruguru mu ntara y’amajyepfo. Ubutaka buri muri aka gace bungana na hegitari 11.200 ariko ubuteyeho ishyamba ni hegitari 8.600. Emmanuel Nshimiyimana

Rurageretse hagati y’abazungura ba Rubangura na mukase bapfa imitungo. Iki kibazo cyatangiye ubwo aba bana bamenyaga ko yamaze guhuza ibibanza bibiri harimo icya 355 yari yarisabiye n’ikindi cya 356 bifatanye kirimo niyo gorofa izwi nko kwa Rubangura. Rubangura Denis umwe muri aba bana, yatangarije Kigali Today ko impamvu bakurikiranye mukase ari uko yasabye ikibanza nyuma akaza gusanga kirimo inzu nto mu gihe we yifuzaga inzu nini. Yagize ati "Papa yasize yanditse ko mukadata yemerewe inzu iherereye munsi ya gare yo mu mujyi. Noneho we yisabira icyangombwa cya nimero 355 azi ko ari inzu nini. Nyuma amaze kubona ko inzu nini iri muri 356 nibwo yahise ajya mu buyobozi ngo abihuze kugira ngo kibe ikibanza kimwe." Ubwo yagezaga ikirego cye imbere y’uburabera, yasabye ko icyemezo ikigo cy’igihugu cyafashw cyo guha mukase icyo kibanza cyaseswa kuko yihaye ibyo atari yarasabye. Yasibanuye ko ibyo bibanza n’ubwo babihuje bitandukanye, kuko kimwe yakiguze n’umucuruzi naho icyo yubatsemo igorofa ndende akaba yaragihawe n’urukiko rwa gisirikare rw’icyo gihe amaze kububakira urundi i Nyamirambo. Me Kazeneza Theophile, umwunganizi mu mategeko wa Kayitesi yatangarije urukiko ko icyo kifuzo kitahabwa agaciro kuko inzego za Leta zatanze ibyangombwa zari zifite ubushishozi. Yongeraho kandi ko uwo ahagarariye abyemererwa n’amategeko. Me Theophile yanatangarije Kigali Today ko mu mategeko nta jambo umuzungura rigaragaramo, avuga ko ahubwo amategeko avuga ko umugore wemewe n’amategeko ari we wemererwa kwandikwaho imitungo. Ati “Ubundi mu mategeko ntahanditse ngo umuzungura niwe wemerewe kwandikwaho imitungo, ahubwo umugore wasigaye wemerewe n’amategeko niwe uhagararira abazungura bose akajya anasinya. Noneho abasigaye bashyirwa ku rundi rutonde rugaragaza abazungura bose”. Rubangura Denis kandi arasaba indishyi z’amafaranga agera kuri miliyoni 22,5 z’amafaranga y’u Rwanda y’impozamarira n’igihombo yatewe na mukase kubera iki kibazo kigiye kumara hafi imyaka ine. Asobanura ko ayo mafaranga harimo miliyoni icyenda zihwanye n’amafaranga ibihumbi 250 y’indezo buri mwana wa Rubangura yemererwa buri kwezi amaze amezi 24 yarambuwe kubera yareze mukase. Miliyoni 10 z’impozamarira kubera guhora asiragira mu manza, harimo kandi miliyoni eshanu asaba zo gukurikirana urubanza na miliyoni 1,5 z’igihembo cy’urubanza. Me Kazeneza yabwiye urukiko ko izo ndishyi z’akababaro ntacyo yazivugaho ko urubanza ari rwo rufite uburenganzira bwo gushishoza niba azikwiye ariko yungamo ko ari umurengera ukurikije n’ikibazo aregamo atazikwiye. Perezida w’urukiko rwa Nyarugunga ruherereye mu murenge wa Nyarugunga mu karere ka Kicukiro yababwiye ko bazamenyeshwa igihe bazongera kwitabira urukiko. Emmanuel N. Hitimana

Bugesera ibiti bivangwa n'imyaka. Akarere ka Bugesera ni kamwe mu tugize intara y'uburasirazuba, gaherereye mu majyepfo ashyira iburasirazuba,imirenge 15, utugali 72,imidugudu 556, ubucucike 282, duhereye ku ibarura rusange riheruka ry'abaturage ni 479624. Akarere ka Bugesera ni akarere karimo gutera imbere cyane kuko utagatandukanye n'uturere tw'imigi cyane ko kari mu birometero 15 by'umujyi wa Kigali. GUTERA IBITI. Abagize inama njyanama y'akarere ka Bugesera ndetse n'abaturage bo mu midugudu itadukanye cyane cyane biganjemo umudugudu wa Gisenyi mu kagali ka Mwendo mu Murenge wa Gashora ibiti bivangwa n'imyaka.Bateye ibiti byo mu bwoko bwa Kariyandara na Gereveliya bibarirwa mu bihumbi bitatu kuri Hegitari ebyiri. Ni muri gahunda ya buri mwaka Akarere kiyemeje yo gutera ibiti hagamijwe kongera ubuso buteyeho ibiti, muri uyu mwaka bakaba bariyemeje gutera ibiti kuri Hegitari zirenga 80. ABITABIRIYE. Ubwo abagize Inama Njyanama y'akarere baje kwifatanya n'abaturage nkuko basanzwe bifatanya, umuyobozi w'inama Njyanama yagize ati"Twateye ibiti mu rwego rwo gukangurira abaturage kumenya ko ibiti ari ingirakamaro ku muntu wese, atari uwo bibereye mu isambu gusa, kandi ko buri wese afite inshingano zo kubibungabunga kugirango bikure" Abaturage nabo bishimiye ibyo biti baterewe mu mirima bivangwa n'imyaka.uwitwa Nyiransabimana Esther utuye mu Mudugudu wa Gisenyi ati " Twishimiye ko ibi biti bitangiza imyaka, bikazajya bihabwa amatungo, bikarwanya n'isuri." Undi muturage witwa Nyirakamana Chantal yavuze ko ibyo biti bazabyitaho, bakirinda kubyangiza igihe bahinga kuko bizeye ko batazabangiriza imyaka.

kanya twaganiriye umutima udahari. Ariko nyuma yaho nakoze ubushakashatsi. Nasanze ibyo uwo mushiki wacu yakoze, byari bihuje n’umuco wari ugikurikizwa mu bice bimwe na bimwe byo muri icyo gihugu. Namenye ko n’abagabo babikoraga. Ntibyari ugusenga ahubwo byari uburyo bwo kugaragaza ko wubashye umuntu, kandi hari n’imirongo y’Ibyanditswe igaragaza ko ibyo byakorwaga na kera (1 Sam 24:8). Nshimishwa no kuba ntarahubutse, ngo mvuge ikintu cyari gukoza isoni uwo mushiki wacu. Twamenyanye n’abavandimwe benshi bo muri Nijeriya bamaze imyaka myinshi ari indahemuka. Umwe muri bo ni Isaiah Adagbona. b Yamenye ukuri akiri muto. Yaje kurwara ibibembe maze bamwohereza mu kigo cyavuraga abantu nk’abo, kandi ni we Muhamya wenyine wari uri yo. Nubwo bamurwanyaga, yafashije abantu barenga 30 bari barwaye ibibembe bamenya ukuri, kandi ashinga n’itorero muri icyo kigo. ABAVANDIMWE BO MURI KENYA BARANYIHANGANIRAGA Mpura n’inkura muri Kenya Mu mwaka wa 1996, twoherejwe gukorera ku biro by’ishami byo muri Kenya. Iyo yari inshuro ya kabiri nari ngeze muri Kenya, uhereye igihe nababwiye ngitangira. Twabaga kuri Beteli kandi inkende zakundaga kuhaza. Izo nkende zakundaga kwiba imbuto za bashiki bacu. Umunsi umwe, hari mushiki wacu wasize idirishya ry’icyumba cye rifunguye maze agarutse, asanga inkende nyinshi zuzuye mu cyumba cye zirimo kurya ibyokurya zahasanze. Akizibona yavugije induru maze ahita asohoka yiruka. Izo nkende na zo zahise zinyura mu idirishya zirigendera. Njye na Pauline twagiye mu itorero ry’Igiswayire. Hashize igihe gito, nahawe inshingano yo kuyobora Icyigisho cy’Igitabo cy’Itorero (ubu cyitwa Icyigisho cya Bibiliya cy’itorero). Icyakora nari ntaramenya neza Igiswayire. Nateguraga hakiri kare ibyo turi bwige, kugira ngo nze gushobora gusoma ibibazo. Icyakora iyo abagize itorero basubizaga ibintu bitanditse mu gitabo, sinabyumvaga. Byari bigoye, kandi rwose numvaga ntafasha neza abo bavandimwe bacu. Natangazwaga n’ukuntu bihanganaga, bakemera ko ntanga icyo kiganiro. TUGERA MURI AMERIKA TUKABONA ABAVANDIMWE B’ABAKIRE KANDI BAKUNDA YEHOVA Muri Kenya twahamaze igihe kitageze ku mwaka. Mu mwaka wa 1997, twasabwe kujya gukorera kuri Beteli y’i Brooklyn, yari muri leta ya New York. Icyo gihe twari tugeze mu gihugu kirimo abantu benshi bakize, ariko na ho ntihaburaga ibibazo (Imig 30:8, 9). Icyakora twiboneye ko hari abavandimwe na bashiki bacu bakunda Yehova cyane. Bakoresha ubutunzi n’igihe cyabo bashyigikira umurimo wa Yehova, aho kubikoresha bongera ubutunzi bafite. Muri iyi myaka yose, twiboneye ukuntu abagaragu ba Yehova bamukunda, nubwo bari mu buzima butandukanye. Muri Irilande twiboneye ukuntu abavandimwe na bashiki bacu bakundaga Yehova, nubwo hari urugomo. Muri Afurika twiboneye ukuntu abavandimwe na bashiki bacu bakundaga Yehova, nubwo babaga bakennye cyangwa baba ahantu hatari Abahamya. Muri Leta Zunze Ubumwe za Amerika ho twiboneye ukuntu abavandimwe na bashiki bacu bakunda Yehova, nubwo ari abakire. Nta gushidikanya ko Yehova yishima iyo abonye ukuntu abavandimwe na bashiki bacu bamukunda, nubwo babaho mu buzima butandukanye. Njye na Pauline turi kuri Beteli y’i Warwick Umuntu ntamenya uko igihe gihise. Na Bibiliya ivuga ko ‘iminsi yihuta kurusha igikoresho cy’umuboshyi’ (Yobu 7:6). Ubu dukorera ku cyicaro gikuru kiri i Warwick, muri leta ya New York. Gukorana n’abavandimwe na bashiki bacu bakundana cyane, biradushimisha. Ubu turanyuzwe kandi dushimishwa n’uko dukomeza gushyigikira Umwami wacu Yesu Kristo, uri hafi guha imigisha abantu benshi cyane bakomeje kuba indahemuka.Mat 25:34.

Perezida Macron yasuye IPRC Tumba agira inama abanyeshuri bahiga. Mu ruzinduko rwe mu Rwanda, Perezida w’u Bufaransa Emmanuel Macron ku gicamunsi cyo kuri uyu wa Kane yasuye Ishuli Rikuru ryigisha ubumenyingiro rya IPRC Tumba riherereye mu Karere ka Rulindo, asaba abahiga gukoresha amahirwe bafite bakagena ejo heza hazaza.Kuri iki kigo giherereye ku birometero 30 uvuye mu Mujyi wa Kigali, Perezida Macron yasobanuriwe ibijyanye n’ubufatanye buri hagati y’iri shuri n’Ikigo cy’Abafaransa gishinzwe Iterambere (Agence française de développement,AFD).Ubu bufatanye bugamije guteza imbere imyigishirize muri icyo kigo.Umushinga ufite agaciro ka miliyoni 7 n’igice z’amayero watewe inkunga na AFD uzafasha IPRC Tumba, ndetse n’ibigo byigisha imyuga biherereye mu Karere ka Rulindo kunoza ibijyanye n’ikoranabuhanga.Harimo kandi kwimenyereza ibijyanye naryo, amahugurwa, ibizavamo bikazagirira akamaro abo banyeshuri ndetse n’abaturage bo mu gace iri shuri riherereyemo.Binyuze muri ubu bufatanye kandi ikigo IPRC Tumba gisanganywe abanyeshuri 643 biga ibijyanye n’ingufu zisubira, ikoranabuhanga, electronic n’itumanaho, mu mwaka utaha iki kigo cyizatangiza by’umwihariko ishami rya Mechatronics Technology, ishami rizatangirana abanyeshuri 50.Ni ishami rizajya ryigisha ibirebana nuko ikoranabuhanga n’ubugenge byafasha kugera kw’iterambere rirambye, hateganijwe kandi ibijyanye no kwiga indimi.Muri IPRC Tumba kandi Perezida Emmanuel Macron yaganiriye n’urubyiruko rwiga muri icyo kigo, rwamubwiye ibijyanye n’umwete bashyira mu kwiga ikoranabuhanga ndetse no kuzihangira imirimo mu gihe kiri imbere.Urwo rubyiruko rwamubajije ibibazo binyuranye birimo ibijyanye no kwihangira imirimo, imikoreshereze y’imbuga nkoranyambaga muri iki gihe ndetse n’ibijyanye n’ubuzima bw’urubyiruko muri rusange.Macron yabwiye uru rubyiruko ko kuba bakiri bato ari amahirwe akomeye bafite, yatuma bahitamo ejo hazaza heza bifuza.Yabasabye gukora amahitamo meza, bagamije icyabateza imbere, iterambere ry’imiryango yabo, igihugu n’isi muri rusange.

Mukura yategereje Kiyovu ku kibuga iraheba. Nubwo ishyirahamwe ry’umupira w’amaguru mu Rwanda ritari ryatangaza icyemezo kigomba gufatirwa ikipe ya Kiyovu, umutoza w’ikipe ya Mukura we afite icyizere ko Kiyovu igomba guterwa mpaga akegukana amanota atatu. Umutoza Okoko yagize ati « kuri njyewe twaronse amanota atatu, biranshimishije tubonye amanota atatu tutiyushye akuya kandi n’ubundi n’iyo iza gukina twari kuyitsinda. » Biteganyijwe ko icyemezo kuri uyu mukino kizashyirwa ahagaragara n’ishyirahamwe ry’umukino w’amaguru mu Rwanda byibuze nyuma y’iminsi itatu. Uyu mukino nuramuka wemejwe ko ari mpaga, Mukura izaba igize amanota 45 biyongerera amahirwe yo kuza mu makipe ane ya mbere ari nacyo umutoza wayo yifuza. Jacques Furaha

Bugesera: Abanyeshuri 55 bataye ishuri nyuma yo guterwa inda zitateganyijwe. By’umwihariko ubwo bushakashatsi bwagaragaje ko mu murenge wa Mayange honyine mu mwaka w’amashuri 2013, abana b’abakobwa 7 batwaye inda maze bata ishuri harimo babiri bo mu mashuri abanza. Gahamanyi Eugene ashinzwe uburezi mu murenge wa Mayange avuga ko abantu bakuru batungwa agatoki kuba bafatirana abo bangavu bafite imibereho mibi n’ubukene n’ubujiji bakabatera inda aribyo bibaviramo kucikishiriza amashuri yabo. Yagize ati “twihutiye guhita tubimenyesha inzego zishinzwe umutekano kugirango zibashe gukurukirana abakoze ayo mahano. Ubu ikirimo gukorwa ni ukureba uburyo abo bana basubira mu ishuri mu gihe abana babo baba bavuye ku ibere”. Ntabudacyeba Bernadette ni umwe mubahuye n’ingaruka zo gutwara inda itateganyijwe bimuviramo guta ishuri. Asobanura uko byamugendekeye muri aya magambo: “nabyaye mfite imyaka 21, niga mu mwaka wa kane w’amashuri yisumbuye, irari ryo kudashimishwa n’ibyo iwacu bampaga niryo ryanshoye mu busambanyi. Umuhungu twakundanaga yajyaga aza ku nsura ku ishuri anzaniye umugati n’ibindi maze ngeze aho nanjye ndamwirekurira”. Uyu mukobwa utuye mu murenge wa Mayange mu murenge wa Mbyo ngo araharanira gusibanganya ayo mateka mabi agerageza kwitwara neza, kandi akaba yitegura gusubira mu ishuri ngo ayarangize. Grace Kobuhoro Kanamugire ashinzwe uburezi bw’abana mu mushinga Plan Rwanda mu mushinga ushaka gufasha abo bangavu babyaye kwiremamo icyizere cy’ejo heza babashishikariza gusubira mu ishuri. Ati “hari abana twafashije kujya mu mashuri n’ubwo umushinga ujyanye no kubafasha aribwo ugitangira, ubu ibiganiro byatangiye tubashishikariza ko kubyara bitamuca intege zo gusubira mu mashuri”. Kuri ubu Plan Rwanda yatangije ibiganiro bihuza abo bakobwa babyaye abakiri bato ndetse n’ababyeyi babo, aho harebwa uburyo basubizwa mu mashuri cyangwa bagashakirwa ibindi bakora. Ibyo biganiro byahawe insangamatsiko igira iti “ nubwo nabyaye nkiri umwangavu, ndacyafite icyizere cy’ejo hazaza ni mumpe amahirwe”. Abana b’abakobwa nabo bagirwa inama yo kwirinda ababashuka bagamije kubashora mu mibonano mpuzabitsina, uretse inda zitateganyijwe iyo mibonano mpuzabitsina inabakururira izindi ngaruka zirimo Sida ndetse nzindi ndwara zandurira mu myanya ndangabitsina. Egide Kayiranga

Rwamagana: Ku myaka 69 arashimira Leta y’u Rwanda yimakaje Siporo. Komisime Joyce w’imyaka 69 utuye mu Murenge wa Kigabiro mu Karere ka Rwamagana, yishimira ko ku myaka afite akibasha gukora siporo agashimira Leyta y’u Rwanda yimakaje siporo mu kwimakaza imibereho myiza n’ubuzima buzira umuze mu baturage. Kuri iki Cyumweru, uyu mukecuru ari mu bihumbi by’abaturage bazindukiye muri siporo rusange idasanzwe yahariwe abagore mu Karere ka Rwamagana Yavuze ko yitabiriye kuko azi akamaro kayo mu gufasha umubiri kuwurinda, kurwanya indwara zitandura no kurushaho kugira amagara mazima. Komusime Joyce yavuze ko yatangiye gukora siporo kuva akiri umwana muto kugeza n’ubu afite imyaka 69 aracyazikora kuko ari ingenzi ku buzima bwe. Komusime yavuze ko akiri mu mashuri yakoraga siporo ariko asoje kwiga abona akazi arazihagarika. Yavuze ko yaje kugira ibyago arwara indwara ya diabete nyuma abaganga bamugira inama yo gukora siporo no kugabanya ibilo kuko ku myaka 40 ye yarageze mu biro birenga 100 ariko ubu bikaba byaragabanutseho ibirenga 20. Yavuze ko siporo zimufasha kumva umubiri uguwe neza, bimufasha kwihuta muri gahunda ze za buri munsi ndetse bikaba byarongereye ubusabane hagati yabo bazikorana. Ati: “Biragoye kumbonana stress n’umunaniro mu gihe nakoze siporo kuko kuzikora bindinda kwirirwana umunabi kuko numva nishimye kandi nduhutse umubiri no mu mutwe. Abo dukorana siporo iyo hari ugize ibyago mu muryango we, turatabarana kandi ubusanga dufitanye urukundo ku buryo tuba twarubatse umuryango.” Ibi bishimangirwa na Murekatete Alphonsine w’imyaka 32 utuye mu murenge wa Muhazi, wavuze ko akora siporo gatatu mu cyumweru bitewe nuko kwitabira siporo kuri we bimufitiye umumaro ku kugorora ingingo ze no guhangana n’indwara. Yagize ati: “Nkiri umunyeshuri nakinaga umukino wa Volleyball ariko na bwo nsoje kwiga nkomeza gukora siporo zo kwiruka. Nzi neza umumaro wa siporo kuko umubiri wanjye nkugumisha ku rugero nifuza kandi nkaba nzi ko nkomeye.” Mu rwego rwo kuzirikana uruhare rw’umugore mu iterambere ry’igihugu cye mu myaka 30 ishize, hirya no hino mu Karere ka Rwamagana no mu gihugu hakozwe siporo rusange ku nsanganyamatsiko igira iti: “Siporo ni ubuzima, abagore twagiye.” Uwanyirigira Claudine, Umuyobozi w’Inama y’Igihugu y’Abagore mu karere ka Rwamagana (CNF) yishimira ko Leta y’u Rwanda itaheje abagore mu bikorwa byose ndetse no muri siporo. Yavuze ko izi siporo zongeye kubereka ko umugore ufite ubuzima bwiza yageza igihugu ku iterambere kandi yiteze ko izazana impinduka mu muryango. Yagize ati: “Iyo umuntu afite ubuzima bimufasha gukataza mu iterambere kandi aho tujya mu cyerekezo cy’Igihugu ni ukugiteza imbere no kurera abanyarwanda bazima. Abagore turi mu bikorwa bitandukanye byo guteza imbere igihugu kuko twahawe amahirwe nk’ay’abandi, aho tujya ni heza rero bityo ni ukubaka Igihugu cyatubyaye nk’aba mutima w’urugo. Twagiye rero mu iterambere.” Uwanyirigira Claudine yavuze ko bagiye kuyigira umuco bakazakomeza gufasha abagore kuyikora bihoraho. Umuyobozi w’Akarere ka Rwamagana, Mbonyumuvunyi Radjab, yashimiye abitabiriye siporo rusange ndetse abibutsa ko siporo ari ubuzima ku bantu bose. Yasabye abatuye mu Karere ka Rwamagana kugira intego n’umuco wo gukora siporo ku buryo buhoraho by’umwihariko abagore. Yagize ati: “Turashimira ubwitabire bw’abagore mu gukora siporo kuko twabonye ko abari mu ngeri zose z’imyaka barimo abakiri bato n’abakuze kandi twabonye ko gukora siporo bidasaba umwambaro runaka kuko n’abarokore bazitabiriye bambaye mu buryo bubabereye kandi bifuza gusa ariko ikigambiriwe ni umuco wo gukora siporo. Turabasaba ko babigira umuco bagahora bitabira kuko tugira siporo rusange ziba kenshi mu bihe bitandukanye.” Intego za siporo rusange yakozwe hirya no hino mu gihugu ni uguharanira kugira ubuzima bwiza nk’ishingiro ryo kubaka umuryango n’igihugu, kwipimisha no kwirinda indwara zitandura, kwishimira no gusigasira uruhare rw’umugore mu myaka 30 ishize no gusigasira ibyagezweho mu iterambere ry’umugore n’iry’igihugu ndetse no gufata ingamba mpinduramatwara zo gukomeza kurema u Rwanda rwifuzwa n’Abanyarwanda.

Icyumweru cy’Umujyanama cyatangiranye no kugabira inka imiryango 5. Abagize Inama Njyanama y’Akarere ka Rulindo bagabiye inka imiryango 5 itishoboye, hagamijwe guhindura imibereho y’abayigize. Guverineri w’Intara y’Amajyaruguru Mugabowagahunde Maurice yifatanyije n’abagize Inama Njyanama y’Akarere ka Rulindo n’abaturage b’Imirenge ya Base, Cyungo, Kinihira na Rukozo mu gikorwa cyo gutangiza Icyumweru cy’Umujyanama cyanahujwe no kugabira inka imiryango 5 itishoboye. Icyo cyumweru gifite insanganyamatsiko igira iti ‘Ubufatanye bwacu, ikibatsi mu iterambere rya Rulindo.’ Perezida w’Inama Njyanama y’Akarere ka Rulindo Dusabirane Aimable, yasobanuye ko icyumweru cy’Umujyanama 2024 cyateguwe mu rwego rwo kugira ngo abajyanama bagaruke kugaragariza abaturage uburyo bashyira mu bikorwa inshingano batorewe n’ibikorwa bimaze kugerwaho. Yagize ati: “Icyumweru cy’Umujyanama ni umwanya mwiza wo kugaragaza ibikorwa byakozwe n’Abajyanama bigamije guhindura imibereho y’abaturage.” Guverineri Mugabowagahunde ashima ubufatanye n’imikoranire myiza biranga abagize Inama Njyanama y’Akarere n’abaturage, aho bigaragarira mu bipimo byiza biranga aka Karere mu nzego zitandukanye. Ati: “Mukwiye gushimirwa imikoranire myiza muditanye n’abaturage, bigaragarira muri gahunda zitandukanye nka Ejo heza, Mituweli, kugabirana inka, kwesa imihigo n’ibindi. Yasabye abagize Inama Njyanama y’Akarere ka Rulindo gukomeza kwimakaza ubufatanye, hagamijwe kurushaho guteza aka Karere imbere no kuzamura imibereho myiza y’abaturage bagatuye bose. Mu gutangiza iki cyumweru cy’Umujyanama 2024 mu Karere ka Rulindo, abagize Inama Njyanama y’aka Karere baremeye inka eshanu imiryango itishoboye mu rwego rwo kuyifasha kwikura mu bukene no kwiteza imbere. Hakiriwe kandi ibibazo bitandukanye, birimo ibijyanye n’ingurane ku mitungo y’ahanyujijwe umuhanda Base-Gicumbi ku batarayibona, ibijyanye n’amakimbirane yo mu ngo, ibyifuzo byo kugezwaho amazi n’amashanyarazi, aho bitaragera, abifuza ubufasha butandukanye, bimwe bihabwa ibisubizo, ibindi bihabwa umurongo.

PSD yiyemeje kuzashyigikira Paul Kagame ku mwanya wa Perezida wa Repubulika. Kuri uyu wa 24 Werurwe 2024, Kongere  Idasanzwe y’Ishayaka PSD yiyemeje  kuzashyigikira Perezida Paul Kagame, umukandida w’umuryango FPR-Inkotanyi ku mwanya wa Perezida wa Repubulika mu matora yo ku wa 15 Nyakanga 2024. Nyuma yuko Kongere  idasanzwe yo ku rwego rw’Igihugu y’Ishyaka PSD iteranye, yafashe icyemezo ko abarwanashyaka ba b’iri shyaka bazashyigikira umukandida wa FPR Inkotanyi kubera ubunararibonye, ndetse n’ibikorwa byinshi by’iterambere yagejeje ku Rwanda. Vincent Biruta, Perezida w’ishyaka PSD yavuze ko ari byiza gushyigikira inzira y’ubumwe n’ubwiyunge. Yongeyeho ko nyuma yo gukusanya ibitekerezo byavuye mu ba rwanashyaka ba PSD mu gihugu hose, bafashe umwanzuro wo kujyana na Perezida Paul Kagame mu  matora yo ku wa 15 Nyakanga. Yagize ati “Mu matora y’umukuru w’i Igihugu, Ishyaka PSD riba rifite umukanda yaba aturuka mu ishyaka nyirizina cyangwa undi Munyarwanda n’iyo yaba adaturuka mu ishyaka PSD ariko tumubonamo ubushobozi, twamutangagaho umukandida.” “Twabajije abagize biro politike, tubyunguranaho ibitekerezo, dusanga umukandida wacu yazaba Nyakubahwa Paul Kagame.” Yakomeje avuga ko Perezida kagame ari “Umuyobozi w’Indashyikirwa, werekanye ubushobozi buhambaye, akaba umunyarwanda mwiza ukunda abanyarwanda bose. Ikindi ni uko n’abanyarwanda bose bamukunda bidashidikanywaho. Indi ngingo twashingiyeho ni uko ari umuyobozi wubahwa n’amahanga.” Ishyaka PSD si ubwambere rifatanyije na FPR-Inkotanyi mu  matora ya Perezida wa Repubulika. Mu matora ya 2017 PSD yahuje umukandida ku mwanya wa Perezida wa Repubulika na FPR-Inkotanyi, cyokoze mu matora yari yabanje muri 2010 PSD yari yatanze Jean Damascente Ntawukuriryayo nk’umukandida wayo aza kwegukana umwanya wa Kabiri n’amajwi 5.5%. Perezida Paul Kagame yemejwe nk’umukandida wa FPR ku mwanya wa Perezida wa Repubulika mu matora ya 2024 na Kongere idasanzwe y’umuryango FPR-Inkotanyi  yateranye ku wa 09 Werurwe 2024.

#EURO2024: Portugal yatsinze bigoranye umukino Cristiano Ronaldo yakoreyemo amateka. Ikipe ya Portugal yatsinze bigoranye ibitego 2-1 Czech Republic mu mukino Cristiano Ronaldo yabereyemo umukinnyi ukinnye ibikombe byinshi bya Euro kuko icy’uyu mwaka ari icya gatandatu akinnye.Muri uyu mukino,Portugal yahabwaga amahirwe nk’ikipe nkuru yagaragaje urwego rwo hasi mu gice cya mbere by’umwihariko mu busatirizi.Umutoza wayo Roberto Martinez yatunguye benshi kubera ikipe yabanje mu kibuga aho yahisemo gukoresha abakinnyi bakina kuri kabiri babiri aribo Diogo Dalot na Joao Cancelo kandi afite abakinnyi benshi b’abahanga basatira.Iyi mipangire y’ikipe yagoranye kuko habayeho kugongana kw’abakinnyi ndetse no guhuza ntibyakunda.Abakinnyi nka Bruno Fernandes,Bernardo Silva na Rafael Leao bari ku rwego rwo hasi ndetse kubasha guhereza imipira kizigenza Ronaldo byabananiye.Czech Republic yaretse Portugal irakina gusa ikajya icungira ku mipira itakaje.Igice cya mbere cyarangiye Portugal na Czech Republic binganya 0-0.Icyakora Ronaldo yabonye uburyo bubiri bwashoboraga kubyara igitego ntiyabukoresha.Portugal yagarutse mu gice cya kabiri ikina nk’icya mbere ndetse guhuza umukino birananirana mu bakinnyi bakina imbere.Ibi byatumye Czech Republic iyica mu rihumye ifungura amazamu ku munota wa 62 gitsinzwe na Lukas Provod ku ishoti yatereye inyuma y’urubuga rw’amahina.Iki gitego cyakanguye Portugal itangira kurema uburyo bugera mu rubuga rw’amahina bitandukanye na mbere y’aho bitakundaga buri wese yashakaga kwitsindira.Ku munota wa 69,Portugal yishyuye ku gitego cyitsinzwe na Robin Hranac nyuma y’umupira watewe umutwe na Nuno Mendes hanyuma umunyezamu Stanec aawukuramo ukubita ku maguru y’uyu myugariro.Portugal yakomeje gushaka igitego ndetse ku munota wa 87, Diogo Jota aza kugitsinda ku mupira wagaruwe n’umutambiko ashyiraho umutwe gusa VAR yemeje ko kizigenza Ronaldo wawuteye mbere yaraririye.Umutoza Martinez amaze kubona ko abakinnyi bitwa ko bakuze bamutengushye,yazanye abasore bakiri bato Pedro Neto na Francisco Conceicao bafite inyota yo gutsinda.Ku munota wa kabiri w’inyongera,Francisco Conceicao yatsinze igitego cy’intsinzi cya Portugal,ku mupira wahinduwe na Neto myugariro Robin Hranac wari ku rwego rwo hasi arapfukama umuca mu maguru,usanga uyu musore muto awushyira mu nshundura.Conceicao watsinze igitego amaze mu kibuga amasegonda 111,yabaye umukinnyi wa mbere utsindiye igitego Portugal asimbuye muri Euro nyuma ya Eder wabikoze 2016,kigafasha iki gihugu kwegukana igikombe.Uyu mukino Portugal yawutsinze kubera impano ebyiri bahawe na Myugariro Robin Hranac n’umunyezamu we Jindrich Stanek,bitwaye nabi cyane.Portugal iri mu itsinda rimwe na Turkey yo yatsinze Georgia ibitego 3-1.Muri uyu mukino kandi,myugariro Pepe yabaye umukinnyi ukuze cyane ukinnye Euro kuko uyu afite imyaka 41.

Rulindo: Uko Cyuma Aaron yahishe mu ndaki uwamuhungiyeho akamurokora Jenoside. Mujawingeri Jeanne afata Cyuma Aaron nk’umubyeyi kuva yamuhisha mu ndaki yamwubakiye iwe mu rugo, ubu ni mu Murenge wa Rusiga w’Akarere ka Rulindo, byatumye arokoka Jenoside yakorewe Abatutsi.Mujawingeri ni umwe mu bavandimwe batanu bakiriho muri 12 bavukana kwa se na nyina kuko barindwi bishwe muri Jenoside yakorewe abatutsi hamwe n’ababyeyi babo.Jenoside igitangira yatandukanye n’abo mu muryango we ahunga atazi iyo agana aza kwisanga ageze mu rugo kwa Cyuma Aaron wamwakiriye mu bandi bana (...)Mujawingeri Jeanne afata Cyuma Aaron nk’umubyeyi kuva yamuhisha mu ndaki yamwubakiye iwe mu rugo, ubu ni mu Murenge wa Rusiga w’Akarere ka Rulindo, byatumye arokoka Jenoside yakorewe Abatutsi.Mujawingeri ni umwe mu bavandimwe batanu bakiriho muri 12 bavukana kwa se na nyina kuko barindwi bishwe muri Jenoside yakorewe abatutsi hamwe n’ababyeyi babo.Jenoside igitangira yatandukanye n’abo mu muryango we ahunga atazi iyo agana aza kwisanga ageze mu rugo kwa Cyuma Aaron wamwakiriye mu bandi bana bamushakagaho ubuhungiro nubwo bo baje kwicwa nyuma.Ibikorwa by’ubwicanyi ndengakamere byabereye ahubatse urwibutso rwa Jenoside rwa Rusiga (hari urusengero rwa ADEPR) birangiye, abicanyi batangiye guhiga abihishe mu bihuru hakurikiraho gusaka mu ngo z’abantu zakekwagaho kugira abo zihisha.Ni nako byagendekeye Cyuma. Asobanura ko batangiye kujya kumusaka mu nzu kubera ko babonaga atifatanyaga na bo mu bitero by’ubwicanyi.Amaze kubona ko Mujawingeri, wari ugeze mu mwaka wa kane w’amashuri yisumbuye, bazamumwicana ngo yigiriye inama yo gucukura indaki mu gikari aba ariho amuhisha.Yagize ati “Nakoze icyobo umuntu yicaramo akumva yisanzuye hejuru nshyiraho ibiti, amabati n’igitaka nsiga ahantu ho kumuhera ibyo kurya. Ndagije ndenzaho ibishingwe ku buryo abantu bazaga mu rugo babonaga ari ifumbire irunze nyamara hiberegamo umuntu.Nari mfite umuhungu w’umusore uretse ko ubu atakiriho, ni we wamfashije, tuyubaka umunsi umwe, igitaka twakuragamo twajyaga kukimena kure kugira ngo hatazagira umenya ibyo aribyo.”Mu mezi atatu Mujawingeri yamaze mu ndaki ngo yafashwaga n’umukobwa wa Cyuma akamushyira ibyo kurya, akamufasha gukaraba ariko bigakorwa nijoro nta muntu urabutswe.Cyuma yagabweho ibitero byiciye abantu bane iwe mu rugoKuva mu buto bwa Cyuma ngo umuntu wese yamubonaga nk’undi atifuza ko hari ikibi cyamubaho.Nicyo cyatumye agira umutima wo kurokora abana bahigwaga muri Jenoside yakorewe Abatutsi. Uretse Mujawingeri wabaga mu ndaki hari akandi kana gato kabaga mu nzu iwe kimwe n’abandi batatu bihishaga mu bihuru ariko bakaba barajyaga bajya mu rugo iwe bakabaha ibyo kurya.Abo mu rugo rwe yari yarabasabye kutazamena ibanga ko hari abantu bahishe kuko byari kumugiraho ingaruka dore ko yahoraga agabwaho ibitero.Ati “Nari mfite umwana w’umuhungu w’imyaka 18, namubujije kujya mu bikorwa by’ubwicanyi aranyumvira, abandi bato na bo nababujije kumena ibanga ko iwacu hari umuntu baranyumvira birinda birangira nta wumvuyemo; mvuga ko ari Imana yabikoze.”Akomeza agira ati “Nagize ubwoba ko nanjye nzicwa. Nagabweho ibitero inshuro eshatu. Igitero cyavumbuye abana batatu iwanjye mu masaka kibakuramo babicira mu rugo iwanjye. Hari n’uwo bakuye mu nzu naramuhishe, naramwomoye inguma zimaze gukira. Bamaze kubica bategeka ko mbahamba jyenyine, bahita bigendera. Abantu bari barabaye ibisimba.”Ubuzima bwa Mujawingeri mu ndaki Cyuma yarahunzeMujawingeri Jeanne, kuri ubu utuye mu Murenge wa Mageragere, Akarere ka Nyarugenge, ni umubyeyi w’abana batatu n’umugabo bashakanye mu 1995.Mu kiganiro twagiranye yavuze ko nubwo ubuzima bwo mu ndaki butari bworoshye yahaboneye amahoro.Ati “Kwa Aaron nahagiriye umugisha mwinshi, nahaboneye amahoro mu gihe cya jenoside, sinigeze nicwa n’inzara cyangwa inyota, nta wigeze ambwira amagambo ankomeretsa, nahagiriye amahoro atangaje kuko wabonaga umuryango wa Aaron ari umurinzi wanjye.”Mu gihe cyo guhunga Cyuma Aaron na we yarahunze ajya muri Repubulika ya Demokarasi ya Congo ariko aramusiga kuko yatekerezaga ko aramutse amuhunganye n’ubundi abashaka kumwica batamubabarira baramutse bamubonye.Mbere yo guhaguruka ngo yabanje gusiga ateguye ibishoboka bizafasha umukobwa we gukomeza ubuzima nk’uko Mujawingeri abisobanura.Ati “Yarambwiye ati ‘Igumire aha inkotanyi niziza zizagutabara. Yasize ataze ibitoki ku rusenge arambwira ati ‘bizashya uzarye imineke; bakuye ibijumba babisiga mu gikoni; bacana umuriro barawuvumbika, basiga n’ijerekani y’amazi bati ‘uzajye ucunga neza usohoke, urebe ukuntu wabaho.’Hari n’undi mwana wari mu rugo rw’abaturanyi na we baramuzana tubana muri ya ndaki yanjye. Twabayemo nk’icyumweru nta kindi twumva hanze uretse inyoni; abantu bari barahunze. Ubuzima bwaroroshye kubera ko nakomeje kujya nganira n’uwo mwana.”Ubuzima bwo mu ndaki bwarangiye ari uko abantu bo mu rugo wa mwana wundi yabagamo bari barahunze, bageze ku Gisenyi inkotanyi zikabagarura maze basubira kureba niba abo bakobwa bakirimo.“Kubera ko twari tuzi amajwi yabo twarabumvise tubabwira ko tukirimo. Baratubwira ngo muvemo Jenoside yarangiye, abantu baragenda, nimuze tujye kubereka inkotanyi. Ubwo nibwo buryo twavuye mu ndaki.”Nyuma yo kuvamo Mujawingeri avuga ko yagize amahirwe yo gusanga hari abavandimwe be bakiriho baramwakira ubuzima bukomeza butyo.Mu 1995 yahise ashaka umugabo babyarana abana batatu maze asubira gusubukura amasomo mu 2004 asoza amashuri yisumbuye mu 2006. Mu 2011 yinjiye mu kazi akora ubu nka SEDO (Socio-Economic Development Officer of Cell) w’Akagari ka Kankuba mu Murenge wa Mageragere mu Karere ka Nyarugenge, Umujyi wa Kigali. Mu 2013 yagiye kongera ubumenyi muri kaminuza asoza amasomo mu 2016.Mujawingeri na Cyuma babayeho mu buzima nk’ubw’umwana na seNyuma y’ubuzima bw’ubuhunzi Cyuma n’umuryango we bamazemo imyaka ibiri n’igice muri Repubulika ya Demokarasi ya Congo, baje kugaruka mu gihugu.Mujawingeri wari waramaze gushaka umugabo amenye ko Cyuma yatahutse yagiye kumureba ndetse amugenera iby’ibanze byo gufasha umuryango we.Cyuma ati “Aho duhungukiye uwo mwana yamenye ko twahungutse ahita aza kundeba, ampa ibigomba kumfasha nk’umuntu wari uhungutse, ubu turasurana, Mujawingeri ni umwana mu bandi.”Mujawingeri na we ati “Aaron mu by’ukuri ni Papa wanjye. Narabyaye njya kumwereka abana. Yambereye umuntu w’ingirakamaro mu buzima bwanjye kandi yabaye icyitegererezo mu gihe cya jenoside. Nta mutima w’urwango nigeze mubonana ngo abe yahisha umuntu umwe ariko ajye kugirira nabi abandi benshi.Abana be baransura, bagira ubukwe bakantumira nka mukuru wabo mukuru. Yatumiye abantu buzuye imodoka nini ati ‘nimuze njye kubereka aho umwana wanjye ari’ nanjye ntumira abo duturanye ‘nti nimuze murebe uwo nkesha kubaho.’ Mu by’ukuri ntabwo umuntu yabona icyo amwitura.”Cyuma watoranyije nk’Umurinzi w’igihango, we avuga ko kuba yarahunganye n’abantu icyenda bo mu muryango we akabagarura bose nubwo umuhungu we mukuru yaje gupfa mu 2001, abifata nk’ingororano z’imirimo myiza Imana yamuhaye.Ati “Imana igororera umuntu akiri no kuri iyi si. Abantu icyenda nahunganye bose narabagaruye kandi Congo twasanzeyo urupfu rukomeye. Hari imiryango yagiye igenda ikazima bikarangira, Imana ahari yarandebye iravuga ngo reka murwaneho abantu be azabasubize mu Rwanda.”Ubu buhamya tubukesha Ikinyamakuru TopAfricanews.com

Abagore bagize uruhare rukomeye mu kongera kubaka Igihugu - Perezida Kagame. Ibi Perezida Kagame yabigarutseho kuri uyu wa Gatanu tariki 8 Werurwe 2024, ubwo yagezaga ijambo ku bitabiriye umunsi mpuzamahanga ngarukamwaka wahariwe umugore, ibirori byitabiriwe n’abantu benshi biganjemo abagore. Ubwo yagezaga ijambo ku bitabiriye ibyo birori, Perezida Kagame yagarutse ku ruhare rw’umugore mu kongera kubaka Igihugu nyuma y’ibihe bigoye cyanyuzemo. Yagize ati “Umunsi Mpuzamahanga w’abagore, ni umunsi ukomeye cyane. Mu mateka y’iki gihugu ariko cyane cyane mu kubaka Igihugu cyacu, cyagize amateka atari meza, akagisenya, mukongera kucyubaka. Umugore yagize uruhare runini cyane.” Umukuru w’Igihugu yakomeje avuga ko no mu kubohora igihugu umugore yabigizemo uruhare, ndetse no mu gukomeza kucyubaka. Ati “Umugore yagize uruhare runini mu ibohorwa ry’iki gihugu, kuko no ku rugamba bari bahari. Ibindi ni ibisanzwe tuzi twese, umugore ni umubyeyi, urera abana akarera n’abagabo. Abagabo nubwo mutureba aha turirarira gusa, udafite umugore umufasha akamwubaka biba ingorane. Urumva rero ko ari yo mpamvu umugore yitwa inkingi y’urugo.” Yakomeje yibutsa abitabiriye ibyo birori, ko umunsi w’abagore ugomba kujya wibutsa Abanyarwanda, aho bavuye n’aho bagana. Ati “Uyu munsi rero igihe uzaba ubaye cyose, utubere uzajya utwibutsa aho tuvuye, aho tugeze n’aho tugana, ndetse twishakemo impamvu zatumye tutageze aho tugomba kuba tugeze. Tweze dushaka amajyambere, dushaka ko Igihugu gitera imbere, ariko iteka ugomba kwibaza ngo mvuye he? Mu myaka 10, 15 ishize nari ndi he? Ubu se ngeze he mu rugendo rwo kwiteza imbere?” Ati “Twahereye mu 2000 twiha urugendo rw’imyaka 20, ubu aho tugeze twihaye urundi rugendo rw’imyaka 30, tugomba kwipima tuti kuki tutaragera hariya, habaye iki, muri twe utarujuje inshingano ze ni nde, twakora iki, twakwihuta gute?” Yakomeje avuga ko ibyo ari byo bigomba gukora no mu ngendo zindi zose, harimo n’urwo guha abagore uburenganzira bwabo. Perezida Kagame yunzemo ko umugore ameze nk’inkingi y’inzu ifashe runini, kugira ngo iyo nzu ikomeze guhagarara. Ati “Umugore nk’inkingi abazwa ibyo mu rugo ndetse akabazwa n’ibyo hanzeyarwo. Urumva rero ko ari inshingano ikomeye cyane, n’abajya bibaza cyangwa bashakisha ngo umugore kumuha uburenganzira bituruka he, ahatumvikana ni he se? Ubwo ikitumvikana ni iki?” Perezida Kagame yavuze kandi ko kuba u Rwanda rwarashyize imbere ibijyanye no guteza imbere umugore, inyungu zabyo zigaragara kandi na we ubwe azibona. Muri ibyo birori, abagore batandukanye batanze ubuhamya bw’ibyo bagezeho, babikesha kuba Leta y’Ubumwe yarabahaye ijambo, ibaha uburenganzira bwabo bari baravukijwe, bariga, barakora, bakaba bakomeje gukataza mu iterambere ndetse banateza imbere Igihugu cyabo. Reba ibindi muri izi Videwo: Amafoto: Salomo George/Kigali Today Videwo: Richard Kwizera/Kigali Today Umunyamakuru @ musanatines

Bibiliya y’Ubuhinduzi bw’isi nshya bw’Ibyanditswe by’ikigiriki bya gikristo mu Kilawotiya. Ku itariki ya 16 Kanama 2019, mu ikoraniro ry’iminsi itatu ry’Abahamya ba Yehova ryabereye mu mugi wa Nong Khai muri Tayilande, ni bwo hatangajwe ko hasohotse Bibiliya y’Ubuhinduzi bw’isi nshya bw’Ibyanditswe by’ikigiriki bya gikristomu Kilawotiya. Ku munsi wa mbere w’iryo koraniro, ni bwo umuvandimwe Plakorn Pestanyee, wo muri Komite y’Ibiro by’Ishami bya Tayilande, yatangaje ko iyo Bibiliya yasohotse. Itsinda ry’abantu batatu ryamaze umwaka n’igice rihindura iyo Bibiliya. Umwe muri bo yaravuze ati: “Ubu dufite Bibiliya iri mu mvugo abantu bamenyereye kandi ihuje n’umwandiko w’umwimerere. Umuntu wese uzajya ayisoma, azajya ahita asobanukirwa ‘ibintu byimbitse by’Imana.’”—Yobu 11:7. Iyi Bibiliya irimo ibintu byinshi byafasha umuntu kwiyigisha; urugero nk’irangiro ry’amagambo, n’urutonde rw’amagambo yasobanuwe muri Bibiliya, ku buryo byose bifasha umusomyi kubona umurongo ashaka bitamugoye. Undi wagize uruhare mu guhindura iyo Bibiliya yongeyeho ati: “Nidukoresha iyi Bibiliya twigisha abantu, bizatuma basobanukirwa ingingo z’ingenzi bitabagoye, kurusha uko byari bimeze. Nanone kandi, abantu nibayisoma izabakora ku mutima, barusheho kuba inshuti za Yehova.” Twizeye ko iyi Bibiliya y’Ubuhinduzi bw’isi nshya bw’Ibyanditswe by’ikigiriki bya gikristoizafasha abavandimwe na bashiki bacu bavuga Ikilawotiya, gukomeza ‘kuzuza ibisabwa byose, bafite ibikenewe byose kugira ngo bakore umurimo mwiza wose.’—2 Timoteyo 3:16, 17.

Police FC ku mwanya wa mbere by’agateganyo. Ibitego byombi byatsizwe na Rutahizamu Meddy Kagere byatumye Police FC iza ku mwanya wa mbere. Ubu Police FC inganya amanota 15 na Etincelles. N’ubwo Police FC na Etincelles zinganya amanota, Police FC ni yo ya mbere kuko ari yo izigamye ibitego byinshi. APR FC yo iri ku mwanya wa gatatu n’amanota 14. Meddy Kagere ni we uyoboye ba rutahizamu bafite ibitego byinshi kuko amaze kwinjiza bitandatu akaba arusha kimwe Slyva Ochaya wa Etincelles ufite bitanu. Mu yindi mikino yabaye ku cyumweru, kuri stade ya Kigali i Nyamirambo Rayon Sport yahatsindiye Espoir FC igitego kimwe ku busa cyatsinzwe na Ntamuhanga Tumaini uretse ko yahise avunikira muri uwo mukino. Marine FC yazamutse igera ku mwanya wa cyenda imaze gutsinda Nyanza FC ibitego bibiri ku busa kuri Stade Umuganda i Rubavu. Uretse APR na Etincelles zakinnye zikananganya ku wa gatandatu, uwo munsi nibwo Mukura VS yatsindaga Amagaju FC, mukeba wayo wo mu Majyepfo, igitgo kimwe ku busa. Ibi byatumye Mukura ikomeza kuzamuka ikaba iri ku mwanya wa gatanu, aho inganya amanota 14 na APR FC ndetse na Rayon Sport. Undi mukino watunguranye ku wa gatandatu ni uwahuje Kiyovu Sport na AS Kigali ubwo iyi ikipe y’umugi wa Kigaki yari itaratsinda umukino n’umwe yihereranye Kiyovu Sport iyitsinda igitego kimwe ku busa. Byatumye AS Kigali iva ku mwanya wa 12 ari nawo wa nyuma igera ku mwanya wa 10, bivuga ko Nyanza FC na Espoir ari zo za nyuma. Dore uko urutonde rw’agateganyo rumeze ku munsi wa karindwi: 01. Police FC 15 02. Etincelles FC 15 03. APR FC 14 04. Rayon Sports 14 05. Mukura VS 14 06. Kiyovu Sports 13 07. La Jeunesse 7 08. Amagaju FC 7 09. Marines FC 6 10. AS kigali 5 11. Nyanza FC 3 12. Espoir FC 2 Theoneste Nisingizwe

Imana yongeye gusana u Rwanda yifashishije Abanyarwanda – Mgr Ntihinyurwa (Video). Musenyeri Ntihinyurwa Thadée uri mu kiruhuko cy’izabukuru, atuye i Jali ku musozi wirengeye Umujyi wa Kigali, ni mu Karere ka Gasabo mu Murenge wa Jali. Yagiye mu kiruhuko ayobora Arikidiyosezi ya Kigali. Imvaho Nshya yamusuye mu rugo iwe aho yitabwaho n’Ababikira bo mu Muryango Inshuti z’Abakene, atangaza ko ikiruhuko akirimo neza ndetse ko ari cyiza. Urebye Musenyeri Ntihinyurwa, ubona ko afite imbaraga nke nk’umusaza cyane ko azuzuza imyaka 82 mu kwezi kwa Nzeri uyu mwaka. Ni umusaza uganira, acishamo agatera n’urwenya kandi mugaseka. Akubwira ko yasoma misa nubwo agorwa no guhagarara. Musenyeri Ntihinyurwa umwanya abonye asoma ibitabo bivuga ku nyigisho za Kiliziya, ibitabo bivuga inkuru, inkuru zabayeho zaba izo ku miryango ya Kiliziya, zaba izo ku buzima bw’abantu, ibyo kubisoma ni ibintu akunda.  Ikiganiro Musenyeri Ntihinyurwa Thadée yahaye Imvaho Nshya yavuze uko Kiliziya yitwaye nyuma gato ya Jenoside yakorewe Abatutsi mu 1994 imaze guhagarikwa n’Inkotanyi. Ati: “Hari mu maganya menshi abantu bapfushije, abantu badafite n’aho baba bari ku gasozi, batatanye n’ababo ku basigaye, hari rero mu mubabaro mwishi.” Byari bigoranye kubona igihugu cyarimo abantu kandi bubatse baturanye hanyuma hagasigara gusa amatongo, abantu barapfuye abandi baratorongeye. Agira ati: “Imana ni yo igira amaboko yayo, yongeye gusana u Rwanda yifashishije abanyarwanda, ubu ngubu ndibwira ko bigenda bimera neza cyane.” Kuri we avuga ko abanyarwanda bumvaga umubano n’ubukirisitu bitazagaruka ariko ngo buhoro buhoro byagiye biza. Ati: “Twabanje kwigisha duhereye ku bakuru, abapadiri n’abakirisitu basanzwe, kwigisha uko abantu bakongera kubana. Nko mu myaka 3 kuva mu 1996 – 1998 byarashobotse ko abantu bongera guhura noneho bagashobora no kongera kuganira ariko ntibyari byoroshye, hari abavugaga ngo biragoye abandi bati birashoboka bityo bityo.” Gahunda y’isanamitima avuga ko ari gahunda yagize akamaro cyane kuko ngo abantu barabanje baraganira hifashishijwe amatsinda yaturukaga mu madiyosezi agahurira hamwe i Kigali, noneho basubira iwabo bakegera abantu bakababwira bati ntitugomba guheranwa dore dukwiye kunyura mu biganiro. Avuga ko aho u Rwanda rugeze abantu badakwiye kwicara ngo badamarare ahubwo ko bakwirinda urugomo, kubeshya n’ibindi. Ati: “Abantu nibagenda bagaruka ku migenzo ihuza abantu, bazubaka igihugu.” Ubuzima bwa Musenyeri Ntihinyurwa Musenyeri Ntihinyurwa Thadée yavukiye i Kibeho mu Karere ka Nyaruguru mu Ntara y’Amajyepfo tariki ya 25 Nzeri 1942. I Kibeho niho yigiye amashuri abanza, ayisumbuye ayakomereza mu Iseminari nto ya Kabgayi ayarangiriza i Kansi aho yahise akomereza amasomo ye mu Iseminari nkuru ya Nyakibanda ahabwa Ubusaseridoti tariki 11 Nyakanga 1971. Mu buzima bwe bw’ishuri yakundaga gukina umupira w’amaguru (Football), aho yakinaga imbere y’izamu. Nyuma y’igihe gito ahawe Ubusaseridoti, yagiye gukomereza amashuri mu Bubiligi muri Kaminuza ya Louvain-la-Neuve, aho yavanye impamyabumenyi ihanitse muri Tewolojiya. Akiva i Burayi mu 1975, yagizwe igisonga cya Musenyeri Jean Baptiste Gahamanyi wari Umushumba wa Diyosezi ya Butare, nyuma y’imyaka itarenze ine ahawe ubusaseridoti. Yatorewe kuba Umwepisikopi wa Diyosezi yari imaze gushingwa ya Cyangugu ku wa 14 Ugushyingo 1981, yimikwa ku mugaragaro tariki ya 24 Mutarama 1982. Musenyeri Ntihinyurwa yamaze imyaka 16 ari umushumba wa Diosezi ya Cyangugu. Ku itariki 9 Werurwe 1996 ni ho yagizwe Arikiyepisikopi wa Kigali, aho ubu ari mu kiruhuko cy’izabukuru.